സാധ്യതകളും ബാധ്യതകളും സമന്വയിപ്പിച്ച ബജറ്റ് - Janayugom Online\nസാധ്യതകളും ബാധ്യതകളും സമന്വയിപ്പിച്ച ബജറ്റ്\nBy: Web Desk | Friday2February 2018 10:44 PM IST\nപ്രൊഫ. പി എ വാസുദേവന്\nധനകാര്യമന്ത്രി തോമസ് ഐസക് വളരെ യാഥാര്‍ഥ്യ ബോധത്തോടെ അവതരിപ്പിച്ച ബജറ്റാണ് ഇത്തവണത്തേത്. സംസ്ഥാന ഗവണ്‍മെന്റിന് നികുതിയുടെ പേരിലുള്ള സ്വാധികാരം കുറയുന്നതു കൊണ്ടു തന്നെ ചെലവില് വളരെയേറെ ശ്രദ്ധയാവശ്യമായ സമയമാണെന്ന് ഐസക്കിനറിയാം.\nക്ഷേമ പ്രവര്‍ത്തനങ്ങള്‍ക്ക് ധനം കുറയ്ക്കാനാവില്ല. പണം ഇല്ലാത്തതു കാരണം വികസന പ്രവര്‍ത്തനങ്ങളും ക്ഷേമ പ്രവര്‍ത്തനങ്ങളും കുറയ്ക്കാനാവില്ലെന്നും അദ്ദേഹത്തിനറിയാം. എന്നാല് അതിന് ചേര്‍ന്ന വരുമാനം കണ്ടെത്താനാവുന്നുമില്ല.\nഅതുകൊണ്ടു തന്നെ മറ്റ് മേഖലകളില് ചെലവ് കുറയ്‌ക്കേണ്ടി വരുമെന്ന ദീര്‍ഘവീക്ഷണം ഇത്തവണത്തെ ബജറ്റിലുണ്ട്. നികുതി വരുമാനം 8.2 ശതമാനം മാത്രമാണ് ഉണ്ടായിട്ടുള്ളത്. എന്നാല് പദ്ധതി ചെലവുകളും പദ്ധതിയേതര ചെലവുകളും വളരെയധികം വര്‍ധിക്കുകയും ചെയ്തു.\nഅതു കൊണ്ടുതന്നെ ഒഴിവാക്കാവുന്ന എല്ലാ ദുഷ്‌ചെലവുകളും റദ്ദാക്കുകയാണ് മുമ്പിലുള്ള വഴി. അദ്ദേഹം അത് ബജറ്റില് കാണിച്ചിട്ടുമുണ്ട്. ക്ഷേമപെന്‍ഷനുകള് അര്‍ഹതയില്ലാത്തവര് തട്ടിയെടുക്കുന്ന അവസ്ഥയുണ്ട്. ഇത് നിയന്ത്രിക്കുക എന്നതാണ് അതിലൊന്ന്.\nഅര്‍ഹതയില്ലാത്തവര്‍ക്ക് കൊടുക്കുന്ന പണവും മറ്റ് ദുഷ്‌ചെലവുകളും നിയന്ത്രിക്കുക. നികുതിയേതര വരുമാനത്തിനുള്ള സാധ്യത കണ്ടെത്തുക. പൊതുമേഖലാ സ്ഥാപനങ്ങളെ ലാഭകരമാക്കിയെടുക്കുക. എന്നിവയെല്ലാം ബജറ്റില് പ്രതിപാദിച്ചിരിക്കുന്നു.\nജി എസ് ടി വര്‍ധിച്ചാല് പണം ഉണ്ടാകും എന്നത് യാഥാര്‍ഥ്യമാണ്. 2016 മുതല് ധനകമ്മി വളരെ കുറച്ചു കൊണ്ടുവരാന് സംസ്ഥാനത്തിന് സാധിച്ചിട്ടുണ്ട്. 2016-17ല് ധനകമ്മി 4.3 ശതമാനവും 2017-18 ല് 3.3 ശതമാനവും ആയി കുറഞ്ഞു. 2018-19ല് അത് 3.1% ആക്കി കുറയ്ക്കുകയാണ് ലക്ഷ്യം.\nകേന്ദ്രസര്‍ക്കാര് കമ്മി കുറച്ചത് എങ്ങനെയെന്ന് ഇവിടെ ശ്രദ്ധിക്കേണ്ടതാണ്. പൊതുമേഖലാ സ്ഥാപനങ്ങളുടെ ഒരു ലക്ഷം കോടിയുടെ ഓഹരി വിറ്റിട്ടാണ് അവര് കമ്മി കുറച്ചു കൊണ്ടുവന്നത്. സംസ്ഥാനത്തിനുള്ള കടമെടുപ്പ് കേന്ദ്രം പരിമിതപ്പെടുത്തിയതും തിരിച്ചടിയായി. ഇതെല്ലാം മുന്നില് കണ്ടുകൊണ്ടുള്ള ബജറ്റാണിത്.\nകിഫ്ബിയെ പ്രതിപക്ഷനേതാവ് പരിഹസിക്കുന്നത് കാണാമായിരുന്നു. അതിന് 9.5 ശതമാനം പലിശ നല്‍കണ്ടേ എന്നായിരുന്നു അദ്ദേഹത്തിന്റെ ചോദ്യം. കിഫ്ബി ഇല്ലെങ്കില് ഇന്നു നേടേണ്ട വികസനത്തിനായി നാം 20 വര്‍ഷം വരെ കാത്തിരിക്കണം. ഒരുതലമുറക്ക് അതിന്റെ ഗുണഫലം കിട്ടാതാവും. കിഫ്ബിയുടെ പ്രോജക്ട് സമയബന്ധിതമാണ്. അതുകൊണ്ടുതന്നെ അതിന്റെ തിരച്ചടവ് സംസ്ഥാനത്തിന് ബാധ്യതയാവില്ല എന്നതാണ് വസ്തുത.\nകേന്ദ്രബജറ്റും സംസ്ഥാന ബജറ്റും തമ്മിലുള്ള വ്യത്യാസം വളരെ വലുതാണ്. പ്രായോഗികവും യാഥാര്‍ഥ്യ ബോധവും പ്രൊഫഷണലിസവും സംസ്ഥാന ബജറ്റിലുണ്ട്. ഓരോ അക്കൗണ്ട് ഹെഡിലും എങ്ങനെ എത്ര പണം എവിടെ ചെലവഴിക്കണമെന്ന് കൃത്യമായി തോമസ് ഐസക് നിര്‍ദ്ദേശിച്ചിരിക്കുന്നു.\nതാഴേത്തട്ടിലുള്ള വരുമാനം കണ്ടെത്താന് സ്ത്രീകള്‍ക്ക് തൊഴില് ശാക്തീകരണം. ഗ്രാമീണമേഖലയുടെ ഉണര്‍വ്വിനായി വരുമാനം. ുതിയ തൊഴിലവസരം എന്നിവക്ക് പണം നീക്കിവെച്ചിരിക്കുന്നു.\nകുടുബശ്രീയെ അധികാരപ്പെടുത്തി പഞ്ചായത്തുതലത്തില് കോഴി വളര്‍ത്തല് ഇതിന് ഉദാഹരണമാണ്. കേരളത്തില് ഇതിന് വന് തൊഴില് സാധ്യതയും കാണാം. കുറഞ്ഞ മൂലധനച്ചെലവു മാത്രം. അതിന്റെ വിപണനം സര്‍ക്കാര് ഉറപ്പുവരുത്തണം എന്നു മാത്രം.\nകുടുംബശ്രീ കോഴിയിറച്ചി ഇപ്പോള് വിപണിയിലെത്തി കഴിഞ്ഞു. അതുകൊണ്ടുതന്നെ ഈ വിഷയത്തില് വിജയം അദ്ദേഹം ഉറപ്പു നല്‍കുന്നു. കേരളത്തിന്റെ പണം ഈ വകയില് തമിഴ്‌നാട്ടിലേക്ക് പോകുന്നത് തടയനാവും എന്ന പ്രത്യേകതയുമുണ്ട്.\nവിശപ്പുരഹിത പദ്ധതിക്ക് 20 കോടി, മത്സ്യമേഖലയിലെ വിപണനവും അവരുടെ ക്ഷേമസൗകര്യങ്ങളും സര്‍ക്കാര് ഏറെ ശ്രദ്ധിക്കുന്നു എന്ന് വ്യക്തം. ഓഖി ദുരന്തത്തിന്റെ പശ്ചാത്തലത്തില് അതിന് ഏറെ യാണ് പ്രാധാന്യം.\nമറ്റൊന്ന് പൊതു ആരോഗ്യമേഖലക്ക് നീക്കിവെച്ച തുകയാണ്. വലിയൊരു ശതമാനം ആളുകളെ താളം തെറ്റിക്കുന്നതാണ് ഇത്. ഏറെ ചെലവുവരുന്നതു മൂലം കുടംബ ബജറ്റ് തകരുകയും ദാരിദ്ര്യം എത്തിപ്പെടുകയും ചെയ്യുന്ന മേഖലയാണിത്. ഇതിന് പ്രധാനകാരണം പൊതു ആരോഗ്യരംഗത്തെ സര്‍ക്കാര് അവഗണനയാണ്. ഇത് വളരെ ശ്രദ്ധാപൂര്‍വം കൈകാര്യം ചെയ്തിരിക്കുന്നു.\nഉദാഹരണത്തിന് താലൂക്ക് ആശുപത്രികളില് ഡയാലിസിസ് സെന്ററുകള്, താങ്ങാവുന്ന ചെലവില് നല്ല ചികിത്സ. തീരദേശ കുടുംബാരോഗ്യ പദ്ധതി. പഞ്ചായത്തു തലത്തില് വ്യക്തിഗത സൂക്ഷ്മാരോഗ്യപദ്ധതി, അപകടം സംഭവിച്ചാല് ഏറ്റവും അടുത്ത ആശുപത്രിയില് മികച്ച ചികിത്സാ സൗകര്യം. ഇന്ത്യയിലാദ്യമായാണ് ഒരു സംസ്ഥാനം ഇത്ര സമഗ്രമായ ആരോഗ്യ പദ്ധതി രൂപീകരിച്ചിട്ടുള്ളത്.\nഇതുപോലെ ശ്രദ്ധ ആവശ്യമായ മേഖലയാണ് പൊതുവിദ്യാഭ്യാസ രംഗവും. സ്‌കൂളുകളില് ഡിജിറ്റലൈസേഷന്, സ്‌കൂള് നെറ്റ് വര്‍ക്കിംഗ്, ഗ്രാമീണ സ്‌കൂളുകളെ ലോക നിലവാരത്തിലെത്തിക്കാനുള്ള പദ്ധതികള്. 400 സ്മാര്‍ട്ട് ക്ലാസ് റൂമുകള് എന്നിവ ഇതിലുണ്ട്. ബജറ്റില് എല്ലാം കൊണ്ടു വരാന് ശ്രദ്ധിച്ചിട്ടുണ്ട്,\nസ്ത്രീ ശാക്തീകരണത്തില് ഏറെ ശ്രദ്ധിച്ചിട്ടുണ്ട്. ഇത് അയല്‍ക്കൂട്ട വര്‍ഷമാണ്. അതുകൊണ്ടുതന്നെ കുടുംബശ്രീക്ക് 200 കോടി നീക്കിവെച്ചു, വനിതാ ക്ഷേമത്തിനായി 1257 കോടിയും. ഷീ ലോഡ്ജ്, ട്രാന്‍സ് ജെണ്ടര് പദ്ധതികള് തുടങ്ങിയവയും ബജറ്റില് ശ്രദ്ധിച്ചിരിക്കുന്നു. ഇത്തരത്തില് എല്ലാ മേഖലയേയും പ്രത്യേകം പ്രത്യേകം പരാമര്‍ശിച്ചിട്ടുമുണ്ട്.\nതന്റെ നാട്ടിലെ പ്രധാന വ്യവസായവും ധനാഗമ മാര്‍ഗവുമായ കയര് മേഖലക്ക് അദ്ദേഹം ഊന്നല് നല്‍കിയിട്ടുണ്ട്. കയര് വാങ്ങാന് പണം. ഒരു സ്ത്രീക്ക് 600 രൂപയെങ്കിലും ദിവസ വരുമാനം നല്‍കുകയാണ് ലക്ഷ്യം. വ്യക്തികള്‍ക്കും സര്‍ക്കാരിനും വരുമാനം കൂട്ടാനുള്ള പദ്ധതികളും ഇതോടനുബന്ധിച്ച് ഉള്‍പ്പെടുത്തിയിരിക്കുന്നു.\nകാര്‍ഷികമേഖലയേയും കാര്യമായി പരിഗണിച്ചിട്ടുണ്ട്. പ്രത്യേകിച്ച് നെല്‍കൃഷി സബ്‌സിഡി കേന്ദ്ര സര്‍ക്കാര് നിര്‍ത്തലാക്കുന്ന സാഹചര്യത്തില്. അതുകൊണ്ടു തന്നെ കൂടുതല് ബാധ്യത ഈ മേഖലകളില് സര്‍ക്കാരിന് ഏറ്റെടുക്കേണ്ടി വരുന്നു.\nപ്രത്യേകിച്ച് നെല്ല് സംഭരണം കാര്യക്ഷമമാക്കുന്ന കാര്യത്തില്. ഉദാഹരണമായി പാലക്കാട്ടെ സ്വകാര്യ മില്ലുകള് നെല്ല് സംഭരിക്കുന്നില്ല. അതുകൊണ്ടുതന്നെ ഈ മേഖലയിലെ സംഭരണം സഹകരണ സംഘങ്ങള് വഴിയാക്കുന്നതിന് നടപടി സ്വീകരിച്ചിരിക്കുന്നു.\nഇതോടൊപ്പം നാളികേരത്തിന്റെ മൂല്യ വര്‍ധിത ഉത്പന്നങ്ങള്‍ക്ക് പരിഗണന നല്‍കുകയും വേണം.\nഇവയ്‌ക്കെല്ലാമായി പ്രത്യേക യുവസംരംഭക പദ്ധതിയും, സ്റ്റാര്‍ട്ട് അപ് ഇന്‍ക്യുബേറ്റര് സിസ്റ്റവും ഇതിന്റെ പ്രത്യേകതയാണ്. ഇത്തരത്തില് ദീര്‍ഘദര്‍ശനത്തോടെയാണ് അദ്ദേഹം ബജറ്റ് അവതരിപ്പിച്ചിരിക്കുന്നത്.\nഇവയ്‌ക്കെല്ലാം വരുമാനം കണ്ടെത്താന് സേവനരംഗത്തും പൊതുമേഖലയെ ലാഭത്തിലാക്കുകയുമല്ലാതെ വേറെ വഴിയില്ല. അതിലൂടെ വരുമാനം കണ്ടെത്തുകയെന്ന മാര്‍ഗമാണ് അദ്ദേഹം സ്വീകരിച്ചിരിക്കുന്നത്. ഇത്തരത്തില് വളരെ ഭാവനാപൂര്‍ണമായ ഫിനാന്‍സ് മാനേജ്‌മെന്റുതന്നെയാണ് തോമസ് ഐസക് തന്റെ ബജറ്റിലൂടെ നടത്തിയിരിക്കുന്നത് എന്നതാണ് ഏറെ ശ്രദ്ധേയം.\nകേന്ദ്രം കയ്യൊഴിഞ്ഞു;എന്‍ഡോസള്‍ഫാന് ദുരിതബാധിതര്‍ക്ക് താങ്ങായി സംസ്ഥാന ബജറ്റ്


ഇലക്ട്രിക് ശ്രേണിയില് വിസ്മയം തീര്‍ക്കാനൊരുങ്ങി സിമ്പിള് എനര്‍ജി; പുതിയ ടീസര് ചിത്രം പങ്കുവെച്ചു - Malayalam DriveSpark\nഇലക്ട്രിക് ശ്രേണിയില് വിസ്മയം തീര്‍ക്കാനൊരുങ്ങി സിമ്പിള് എനര്‍ജി; പുതിയ ടീസര് ചിത്രം പങ്കുവെച്ചു\nPublished: Saturday, July 17, 2021, 16:11 [IST]\n2021 ഓഗസ്റ്റ് 15-ന് തങ്ങളുടെ ആദ്യത്തെ ഇലക്ട്രിക് സ്‌കൂട്ടറിനെ രാജ്യത്ത് അവതരിപ്പിക്കാനൊരുങ്ങുകയാണ് ബെംഗളൂരു ആസ്ഥാനമായി പ്രവര്‍ത്തിക്കുന്ന സ്റ്റാര്‍ട്ടപ്പ് കമ്പനിയായ സിമ്പിള് എനര്‍ജി.\nഇത് വ്യക്തമാക്കുന്ന പുതിയ ടീസര് ചിത്രവും കമ്പനി പങ്കുവെച്ചു. ട്വീറ്ററിലൂടെയായിരുന്നു കമ്പനി ടീസര് ചിത്രം പങ്കുവെച്ചത്. വരാനിരിക്കുന്ന ഇലക്ട്രിക് സ്‌കൂട്ടറിനായി 'സിമ്പിള് വണ്' എന്ന വ്യാപാരമുദ്ര അടുത്തിടെ കമ്പനി നല്‍കിയിരുന്നു.\nഇതോടെ ഈ സ്‌കൂട്ടറിനെ സിമ്പിള് വണ് എന്ന് വിളിക്കാമെന്ന് ഏറ്റവും പുതിയ വ്യാപാരമുദ്ര ഫയലിംഗ് വെളിപ്പെടുത്തി. ഇതിനോടകം തന്നെ സ്‌കൂട്ടറിന്റെ ഏതാനും സവിശേഷതകള് പുറത്തുവന്നിട്ടുണ്ട്.\nവെറും 3.6 സെക്കന്‍ഡിനുള്ളില് സ്‌കൂട്ടറിന് 0-50 കിലോമീറ്റര് വേഗത കൈവരിക്കാനാകുമെന്ന് സിമ്പിള് എനര്‍ജി അവകാശപ്പെടുന്നു, ഇതിന് മണിക്കൂറില് 100 കിലോമീറ്റര് വേഗതയുണ്ടെന്ന് അവകാശപ്പെടുന്നു. ഇത് രാജ്യത്തെ ഏറ്റവും വേഗതയേറിയ ഇലക്ട്രിക് സ്‌കൂട്ടറായി മാറുന്നുവെന്നും കമ്പനി വെളിപ്പെടുത്തി.\nഇക്കോ, സ്പോര്‍ട്സ് എന്നീ രണ്ട് മോഡുകള് ഡ്രൈവിംഗ് മോഡുകള് സിമ്പിള് വണ് വാഗ്ദാനം ചെയ്യും. പേര് സൂചിപ്പിക്കുന്നത് പോലെ, ഇക്കോ അല്ലെങ്കില് ഇക്കണോമിക് മോഡ് ഒരൊറ്റ ചാര്‍ജില് 240 കിലോമീറ്റര് ദൂരം വാഗ്ദാനം ചെയ്യുന്നു.\nസ്‌പോര്‍ട്ട് മോഡലിന് കുറഞ്ഞ ശ്രേണിയും മികച്ച ത്രോട്ടില് പ്രതികരണവുമുണ്ട്. 4.8 കിലോവാട്ട്‌സ് നീക്കം ചെയ്യാവുന്ന / മാറ്റാവുന്ന ബാറ്ററിയുമായിട്ടാണ് ഇത് വിപണിയില് എത്തുന്നത്. നൂതനമായ സവിശേഷതകളും മോഡലില് പ്രതീക്ഷിക്കാമെന്ന് റിപ്പോര്‍ട്ടില് പറയുന്നു.\nഇന്‍സ്ട്രുമെന്റേഷന്, നാവിഗേഷന് മുതലായവയ്ക്കായി ഇത് ഒരു ടച്ച്സ്‌ക്രീന് വാഹനത്തിന് ലഭിക്കും. ബ്ലൂടൂത്ത് സ്മാര്‍ട്ട്ഫോണ് കണക്റ്റിവിറ്റിയും സ്‌ക്രീനില് വരും. തെരഞ്ഞെടുത്ത കുറച്ച് നഗരങ്ങളില് മാത്രമാകും ആദ്യം മോഡല് വില്‍പ്പനയ്ക്ക് എത്തുക.\nതുടക്കത്തില് ബെംഗളൂരു, ചെന്നൈ, ഹൈദരാബാദ് എന്നിവിടങ്ങളില് ഇത് വിപണിയിലെത്തും. മറ്റ് നഗരങ്ങള് പിന്നിടുള്ള ഘട്ടത്തിലും കമ്പനി പരിഗണിക്കും. സിമ്പിള് വണ്ണിന്റെ വിലകള് ഏകദേശം 1,30,000 രൂപയില് ആരംഭിക്കുമെന്ന് പ്രതീക്ഷിക്കുന്നു. സിമ്പിള് വണ് ഏഥര് 450X, വരാനിരിക്കുന്ന ഓല ഇലക്ട്രിക് സ്‌കൂട്ടറുമായി മത്സരിക്കും.\nഫാസ്റ്റ് ചാര്‍ജിംഗ് സൗകര്യവും സ്‌കൂട്ടറിനൊപ്പം കമ്പനി വാഗ്ദാനം ചെയ്യുമെന്ന് കമ്പനി അറിയിച്ചിട്ടുണ്ട്. വാഹനത്തിനായുള്ള 90 ശതമാനം ഘടകങ്ങളും ഇന്ത്യയില് തന്നെ വികസിപ്പിച്ചതാണെന്നും കമ്പനി നേരത്തെ വ്യക്തമാക്കി.\nSimple Energy Reveled New Teaser Image Of Upcoming Electric Scooter, Launching Soon India. Read in Malayalam.\nStory first published: Saturday, July 17, 2021, 16:11 [IST]


പ്രാചീന ജ്യോത്യന്മാരെ മണ്ടന്മാരാക്കിയ ഗ്രഹങ്ങളുടെ വക്രഗതി - Boolokam\nHome knowledge പ്രാചീന ജ്യോത്യന്മാരെ മണ്ടന്മാരാക്കിയ ഗ്രഹങ്ങളുടെ വക്രഗതി\nപ്രാചീന ജ്യോത്യന്മാരെ മണ്ടന്മാരാക്കിയ ഗ്രഹങ്ങളുടെ വക്രഗതി\n(1) നമ്മുടെ ആകാശത്ത് സാധാരണഗതിയില് ഗ്രഹങ്ങളെല്ലാം നക്ഷത്രങ്ങള്‍ക്കൊപ്പം കിഴക്കുദിച്ച് പടിഞ്ഞാറ് അസ്തമിക്കുന്നു. അതാണ് അവയുടെ ദിനപരിപാടി. ഭൂമി പടിഞ്ഞാറുനിന്നും കിഴക്കോട്ട് സ്വയംഭ്രമണം ചെയ്യുന്നതാണ് ഇതിന്റെ കാരണം. ഭൂമിയില് നിന്ന് നോക്കുമ്പോള് ആകാശത്ത് ഏതെങ്കിലും നക്ഷത്രത്തിന്റെ അടുത്താണ് ഗ്രഹം നില്‍ക്കുന്നത് എന്നു കരുതുക. അവിടെനിന്നും കുറേക്കൂടി കിഴക്കോട്ട് മാറിയായിരിക്കും അടുത്ത ദിവസം അതിന്റെ സ്ഥാനം. ഇത് നക്ഷത്രവും ഗ്രഹത്തിനും ഇടയിലുള്ള സ്വകാര്യപ്രശ്‌നമാണ്(ആപേക്ഷികചലനം). ഇതാണ് ഗ്രഹത്തിന്റെ ക്രമപ്രകാരമുള്ള ചലനം. എന്നാല് കുറേ കഴിയുമ്പോള് ഈ ക്രമചലനം മന്ദീഭവിക്കും. ഒരു ഘട്ടമെത്തുമ്പോള് ഗ്രഹം നക്ഷത്രത്തെ അപേക്ഷിച്ച് നിശ്ചലമായി കാണപ്പെടും. ഈ ഘട്ടം കഴിഞ്ഞാല് നേരെ തിരിച്ചായിരിക്കും ഗ്രഹം നീങ്ങുക. അതായത് ഗ്രഹം നക്ഷത്രത്തിന്റെ പടിഞ്ഞാറേക്ക് മാറുന്നതായി കാണാം. നാം നോക്കുമ്പോള് ഇതൊരു പിന്നോട്ട് പോകല് ആണ്. ഗ്രഹവും നക്ഷത്രവും തമ്മിലുള്ള ഈ ആപേക്ഷികചലനം പ്രസ്തുത ഗ്രഹത്തിന്റെ വക്രഗമനം അല്ലെങ്കില് പശ്ചാത്ഗമനം(Apparent retrograde motion) എന്നറിയപ്പെടുന്നു. പശ്ചാത്ഗമനം നടത്തി കുറെ കഴിയുമ്പോള് ഗ്രഹം തിരികെയെത്തി ക്രമഗമനം തുടങ്ങും.\n(2) ഭൂമിയില് നിന്ന് നോക്കുമ്പോള് ചൊവ്വയും ശനിയും ഉള്‍പ്പെടെ പല ഗ്രഹങ്ങള്‍ക്കും ഈ സ്വഭാവമുണ്ട്. ചന്ദ്രനും സൂര്യനും പശ്ചാത്ഗമനമില്ല. എന്നാല് ജ്യോതിഷം അനുസരിച്ച് രാഹുവിനും കേതുവിനും വക്രഗമനം മാത്രമേയുള്ളു! വെറുമൊരു കഥയാണെന്നതിനാല് അക്കാര്യം വിട്ടുകളയുക. ഭൗമഭ്രമണപഥത്തിന് പുറത്തുള്ള ചൊവ്വ, വ്യാഴം, ശനി തുടങ്ങി എല്ലാ ഗ്രഹങ്ങള്‍ക്കും പശ്ചാത്ഗമനമുണ്ട്. ഭൂമിയും ചൊവ്വയും സൂര്യനെ ചുറ്റുന്ന ഭ്രമണപഥങ്ങളുടെ വ്യാസത്തിലുള്ള വ്യത്യാസം, ഭ്രമണവേഗതകളിലുള്ള വ്യത്യാസം എന്നിവ കാരണമാണ് ചൊവ്വയ്ക്ക് വക്രഗതിയുള്ളതായി തോന്നുന്നത്. ഭൂമി താരതമ്യേന സൂര്യനോട് അടുത്ത ഭ്രമണപഥത്തില് കൂടി സഞ്ചരിക്കുന്നുവെന്ന് മാത്രമല്ല അതിന്റെ പരിക്രമണവേഗതയും(speed of revolution) കൂടുതലാണ്.\n(3) സൂര്യനോട് അടുക്കുന്തോറും ഗ്രഹങ്ങളുടെ പരിക്രമണവേഗം വര്‍ദ്ധിക്കുകയും അകലുന്തോറും കുറയുകയും ചെയ്യുമല്ലോ. അതായത് പുറത്തെ ട്രാക്കിലൂടെ കുറഞ്ഞ വേഗത്തില് ഓടുന്ന ഓട്ടക്കാരനാണ് ചൊവ്വ. കുറഞ്ഞ വേഗത-കൂടുതല് ദൂരം! ഭൂമിയാകട്ടെ അകത്തെ ട്രാക്കിലെ വേഗത കൂടിയ ഓട്ടക്കാരനാണ്. ചൊവ്വ കുറഞ്ഞ വേഗതയില് ഭൂമിയെക്കാള് കൂടുതല് ദൂരം പിന്നിടുമ്പോള് അകത്തെ ട്രാക്കിലൂടെ കൂടിയ വേഗതയില് ഓടുന്ന ഭൂമി സ്വഭാവികമായും മുന്നില് കയറും. അപ്പോഴാണ് ഭൂമിയില് നിന്ന് നോക്കുമ്പോള് ചൊവ്വ മെല്ലെ പിറകോട്ട് പോകുന്നതായി തോന്നുന്നത്. ചൊവ്വ കഴിഞ്ഞുള്ള ട്രാക്കിലൂടെ ഓടുന്ന ശനിയുടെ കാര്യവും സമാനമാണ്. ഭൂമിയില് നിന്നു മാത്രമല്ല ചൊവ്വയില് നിന്ന് നോക്കിയാലും ശനിക്ക് മന്ദതയും പശ്ചാത്ഗമനവും അനുഭവപെടും.\n(4) ഇതുമൂലം ഭൂമിയില് നിന്ന് നോക്കുമ്പോള് ചൊവ്വയുടെ പശ്ചാത്തലത്തില് ആദ്യം കണ്ട നക്ഷത്രഗണത്തിനും പിന്നിലുള്ള നക്ഷത്രഗണത്തിന്റെ പശ്ചാത്തലത്തിലായിരുക്കും പിന്നീടത് കാണപ്പെടുക. കാരണം നാം നോക്കുന്നത് ഭൂമിയില് നിന്നാണ്. പിന്നീട് ഭൂമിയും ചൊവ്വയും തമ്മിലുള്ള ദൃശ്യകോണ് മാറുമ്പോള് പഴയ അവസ്ഥ പുന:സ്ഥാപിക്കപ്പെടുകയും ചൊവ്വ മുന്നോട്ട് നീങ്ങുന്നതായി തോന്നുകയും ചെയ്യും. This isavisual illusion. വാസ്തവത്തില് ചൊവ്വ ഭൂമിയെപ്പോലെ തന്നെ എപ്പോഴും മുന്നോട്ട് തന്നെയാണ് പോകുന്നത്. ബുധനില് നിന്നും ശുക്രനില് നിന്നും ആരെങ്കിലും നോക്കിയാല് ഭൂമിക്കും വക്രഗതിയുണ്ടാവും. ഭൂമിയും ഗ്രഹങ്ങളും വ്യത്യസ്ത ഭ്രമണപഥങ്ങളിലൂടെ സൂര്യനെ ചുറ്റുകയാണെന്ന് തിരിച്ചറിഞ്ഞാലേ ഗ്രഹങ്ങളുടെ വക്രഗതി മനസ്സിലാക്കാനാവൂ.\n(5) ഭൂമി പ്രപഞ്ചകേന്ദ്രമാണെന്നും നക്ഷത്രങ്ങളും ഗ്രഹങ്ങളും ഭൂമിയെ ചുറ്റുകയാണെന്നും തെറ്റിദ്ധരിച്ച പ്രാചീന ജ്യോതിഷികള്‍ക്ക് വക്രഗതിയുടെ രഹസ്യം പിടികിട്ടിയിരുന്നില്ല. വക്രഗതി പ്രസ്തുത ഗ്രഹത്തിന്റെ ഇച്ഛാശക്തിയുടേയും മനോഗതിയുടേയും സൂചനയായി അവര് വിലയിരുത്തിക്കളഞ്ഞു. അതനുസരിച്ച് മനുഷ്യജീവിതത്തെ സംബന്ധിച്ച് നൂറുകൂട്ടം കാര്യങ്ങളും അവര് വിഭാവനംചെയ്തു. വക്രഗമനവേളയില് ഗ്രഹത്തിന് ബലം അഥവാ ഫലദായകശേഷി വര്‍ദ്ധിക്കുമെന്നൊക്കെ എഴുതിക്കൂട്ടി. കുറെപേര്‍ക്ക് അത് ശരിയായി അനുഭവപെട്ടു, ചിലര്‍ക്ക് നേര്‍വിപരീതമായും. മഹാഭൂരിപക്ഷം മനുഷ്യരും ഇതൊന്നും അറിഞ്ഞിട്ടുകൂടിയില്ല. അവരാണ് ഭൂമിയിലെ വാഴ്ത്തപെട്ട മനുഷ്യര്.\nPrevious articleഹോമിയോ പ്രതിരോധം എന്ന ഉഡായിപ്പ്; സി രവിചന്ദ്രന് എഴുതുന്നു\nNext articleഇന്ത്യ കൊറോണ വ്യാപനത്തിൽ ഒന്നാം സ്ഥാനത്തിനായി മൽസരിക്കുന്നതിൽ ഖേദവും പ്രതിഷേധവും


പുതുവര്‍ഷ സമ്മാനമായി സാംസങ്ങിന്റെ 16ജിബി മോഡല് സ്മാര്‍ട്ട്‌ഫോണ്; വില 10,999 - Real News Kerala\nHome LATEST NEWS പുതുവര്‍ഷ സമ്മാനമായി സാംസങ്ങിന്റെ 16ജിബി മോഡല് സ്മാര്‍ട്ട്‌ഫോണ്; വില 10,999\nപുതുവര്‍ഷ സമ്മാനമായി സാംസങ്ങിന്റെ 16ജിബി മോഡല് സ്മാര്‍ട്ട്‌ഫോണ്; വില 10,999\nസാംസങ്ങ് പുതുവര്‍ഷ സമ്മാനമായി ഉപഭോക്താക്കള്‍ക്കായി ഗാലക്‌സി ഓണ് സീരീസ് പരമ്പരയിലെ സ്മാർട്ഫോണുകൾ അവതരിപ്പിക്കുന്നു. ഇതിന്റെ അടിസ്ഥാനത്തില് ഇന്ത്യയില് ഈ വര്‍ഷം ആദ്യമായി അവതരിപ്പിക്കാന് ഫോണാണ് ഗാലക്‌സി ഓണ് നെക്സ്റ്റ് 16ജിബി വേരിയന്റ്. 2016ല് വിപണിയില് ഇറങ്ങിയ യഥാര്‍ത്ഥ ഗാലക്‌സി ഓണ് നെക്സ്റ്റ് മോഡലിന്റെ ഏകദേശം സവിശേഷതയിലാണ് പുതിയ ഫോണ് എത്തുന്നത്. 10,999 രൂപയാണ് ഫോണിന്റെ വില.\nഫ്‌ളിപ്കാര്‍ട്ട് 2018 മൊബൈല്‍സ് ബോണസ് വില്‍പനയില് 9,999 രൂപയ്ക്ക് ഫോണ് ലഭിക്കുന്നു. ഇന്ന് മുതല് ഫ്‌ളിപ്കാര്‍ട്ട് വില്‍പന ആരംഭിക്കും. റിയര് ക്യാമറ സെന്‍സറില് ഫുള് എച്ച്ഡി വീഡിയോ റെക്കോര്‍ഡിംഗ് സവിശേഷത ഉണ്ട്.\nനോണ് റിമൂവബിള് 3000എംഎഎച്ച് ബാറ്ററിയാണ് ഉള്‍പ്പെടുത്തിയിരിക്കുന്നത്. 4ജി വോള്‍ട്ട്, വൈഫൈ, ബ്ലൂട്ടൂത്ത്, ജിപിഎസ്, മൈക്രോ യുഎസ്ബി എന്നിവയാണ് ഫോണിന്റെ കണക്ടിവിറ്റികള്.\nAlso Read : വാഹനമോടിച്ച് കുട്ടികളുടെ നിയമലംഘനം; ആർ ടി ഒ പരിശോധന കർശനമാക്കുന്നു\nPrevious articleകേരളത്തിൽ ഇ-ഓട്ടോ വരുന്നു\nNext articleപ്രൊഫസർ ഡിങ്കന്റെ രണ്ടാംഘട്ട ചിത്രീകരണം ഫെബ്രുവരിയിൽ ആരംഭിക്കുന്നു\nഎച്ച്ഐവി മലേറിയയിൽ നിന്നല്ല, ബാക്ടീരിയകളുടെയും വൈറസുകളുടെയും പ്രത്യേക കഴിവുകൊണ്ടാണ് കൂടുതൽ ആളുകൾ മരിക്കുന്നത്; ആന്റിമൈക്രോബയൽ...\nകൊവിഡ് മഹാമാരി മനുഷ്യരായ നമ്മളെ ആരോഗ്യവുമായി ബന്ധപ്പെട്ട് ഒരുപാട് പാഠങ്ങൾ പഠിപ്പിച്ചു. ഇതിലെ ഒരു പ്രധാന പാഠം നമ്മുടെ ആരോഗ്യത്തിന് മുൻഗണന നൽകണം എന്നതാണ്. നിലവിൽ, ലോകം മുഴുവൻ ഒമൈക്രോൺ വേരിയന്റുമായി പോരാടുമ്പോൾ, ആരോഗ്യവുമായി...\nസ്ത്രീധനത്തിന്‍റെ പേരില് തനിക്കെതിരെ വിസ്മയയുടെ കുടുംബം ആരോപണം ഉന്നയിക്കുകയോ പരാതി നല്‍കുകയോ ചെയ്താല് വിസ്മയയ്ക്ക്...\n100 പേരെ പരിശോധിച്ചാല് 75 പേര് പോസിറ്റീവായേക്കാം; രോഗബാധ പ്രതിദിനം അരലക്ഷം കടക്കും; മൂന്നാഴ്ചയ്ക്കുളളില് ഏറ്റവും ഉയര്‍ന്ന...\nകോവിഡ് ഭീതി മാറാതെ രാജ്യം, മൂന്ന് ലക്ഷം കടന്ന് പ്രതിദിന കേസുകൾ..!\nപട്‌നയിൽ കൊറോണ ആശുപത്രി ആരംഭിച്ചു, 80 കിടക്കകളുള്ള ഈ കേന്ദ്രത്തിൽ ഈ സൗകര്യങ്ങൾ ലഭ്യമാകും\n‘പത്മ’യിലെ ആദ്യ ടീസർ റിലീസായി\nഫേസ്ബുക്കില് ഭാര്യ മറ്റൊരാള്‍ക്കൊപ്പം നില്‍ക്കുന്ന ചിത്രം കണ്ടു ; മൂന്നു മക്കളെയും കഴുത്തറത്തു കൊന്ന ശേഷം പിതാവ് സ്വയം...\nപയ്യന്നൂര് താലൂക്ക് ഓഫീസിന് പുതിയ കെട്ടിടം റവന്യൂ മന്ത്രി ഇ ചന്ദ്രശേഖരന് തറക്കല്ലിട്ടു\n45ന് മുകളില് പ്രായമുളളവര്‍ക്ക് വീടുകളിലെത്തി വാക്‌സിന് നല്‍കും\nകുട്ടികളിലെ മൾട്ടിസിസ്റ്റം ഇൻഫ്ലമേറ്ററി സിൻഡ്രോം ഒഴിവാക്കാൻ വാക്‌സിനുകള് ഏറെ ഗുണകരം; വാക്‌സിന് തെറ്റിദ്ധാരണ കുട്ടികളെ...


Kerala Gold Smuggling | 'എന്റെ വക ഒരു പവൻ'; ആഷിക് അബുവിനെ പരിഹസിച്ച് യൂത്ത് ലീഗ് – News18 Malayalam\nKerala Gold Smuggling | 'എന്റെ വക ഒരു പവൻ'; ആഷിക് അബുവിനെ പരിഹസിച്ച് യൂത്ത് ലീഗ്\nസ്വർണകടത്ത് കേസിന്റെ പശ്ചാത്തലത്തിൽ #എന്റെ_വക_ഒരു_പവൻ #gold_challenge #aashiq_abu എന്നാണ് ഫിറോസ് പോസ്റ്റ് ചെയ്തിരിക്കുന്നത്.\nLast Updated : July 07, 2020, 18:47 IST\nതിരുവനന്തപുരം: ബാർ കോഴ ആരോപണ കാലത്ത് 500 രൂപ ചലഞ്ച് നടത്തിയ സംവിധായകൻ ആഷിക് അബുവിനെ പരിഹസിച്ച് യൂത്ത് ലീഗിന്റെ ഗോൾഡ് ചലഞ്ച്. സ്വർണകടത്ത് കേസിന്റെ പശ്ചാത്തലത്തിൽ #എന്റെ_വക_ഒരു_പവൻ #gold_challenge #aashiq_abu എന്നാണ് യൂത്ത് ലീഗ് സംസ്ഥാന ജനറൽ സെക്രട്ടറി പി.കെ. ഫിറോസ് ഫേസ്ബുക്കിൽ പോസ്റ്റ് ചെയ്തിരിക്കുന്നത്.\n"അഷ്ടിക്കു വകയില്ലാതെ കഷ്ട്ടപെടുന്ന നമ്മുടെ സാറിന് കുറച്ചു കോടികൾ കൂടി നമ്മൾ നാട്ടുകാര് പിരിച്ച് കൊടുക്കണം. എന്റെ വക 500 രൂപ. #entevaka500"- ഇതായിരുന്നു ബാർ കോഴക്കാലത്ത് ആഷിക് അബുവിന്റെ ചലഞ്ച്.\nസ്വർണക്കടത്ത് കേസിൽ മുഖ്യമന്ത്രിയുടെ ഓഫീസിനെതിരെ ആരോപണം ഉയർന്ന സാഹചര്യത്തിലാണ് ഗോൾഡ് ചലഞ്ചുമായി ഫിറോസ് രംഗത്തെത്തിയിരിക്കുന്നത്. ഫിറോസിനെ പിന്തുണച്ച് നിരവധി പേർ ഇതിനോടകം രംഗത്തെത്തിയിട്ടുണ്ട്.\nTRENDING:'ഞാന് ഒരു ദൈവവിശ്വാസിയാണ്, സത്യം ജയിക്കും'; സോളാർ അഴിമതി ആരോപണ കാലത്തെ കുറിച്ച് ഉമ്മൻ ചാണ്ടി [NEWS]Swapna Suresh| സ്വപ്ന സുരേഷ് ആരാണ്? പ്രമുഖ കോൺഗ്രസ് നേതാക്കളുമായി എന്താണ് ബന്ധം? [NEWS]'അങ്ങനെ കൈകഴുകാനാകുമോ? സ്വർണക്കടത്തിൽ മുഖ്യമന്ത്രിയുടെ കുടുംബത്തിന് ബന്ധമുണ്ടെന്ന് ബെന്നി ബഹനാന് [NEWS]\nGold SmuggleGold smugglingGold Smuggling In Diplomatic Channelp k firozswapna suresh


ഐഐടിഎം-കെ രാഷ്ട്രപതി ഉദ്ഘാടനം ചെയ്യും | President to open Kerala IITM on Nov 23 - Malayalam Oneindia\nഐഐടിഎം-കെ രാഷ്ട്രപതി ഉദ്ഘാടനം ചെയ്യും\nതിരുവനന്തപുരം: കേരളത്തിലെ വിവരസാങ്കേതിക വിദ്യ മേഖലയുടെ വളര്‍ച്ചയ്ക്ക് ഏറെ സഹായകമാകുന്ന ഇന്ത്യന് ഇന്‍സ്റിറ്റ്യൂട്ട് ഓഫ് ഇന്‍ഫര്‍മേഷന് ടെക്നോളജി ആന്റ് മാനേജ്മെന്റ് (ഐഐടിഎം-കെ) രാഷ്ട്രപതി കെ.ആര്. നാരായണന് നവംബര് 23 വ്യഴാഴ്ച ഉദ്ഘാടനം ചെയ്യും.\nഇന്‍സ്റിറ്റ്യൂട്ട് ചെയര്‍മാന് കെ.പി.പി. നമ്പ്യാര് പത്രസമ്മേളനത്തില് അറിയിച്ചതാണ് ഇക്കാര്യം. വിവരസാങ്കേതിക വിദ്യാരംഗത്ത് മികച്ച സ്ഥാപനമായി ഉയരാനുള്ള എല്ലാ സൗകര്യങ്ങളും ഇന്‍സ്റിറ്റ്യൂട്ടിലുണ്ടെന്ന് നമ്പ്യാര് പറഞ്ഞു. കേന്ദ്ര ഇലക്ട്രോണിക്സ് വകുപ്പിന്റെ മുന് സെക്രട്ടറിയാണ് നമ്പ്യാര്.\nഹാര്‍ഡ്വെയര്-സോഫ്റ്റ്വെയര് രംഗത്തെ കുതിച്ചു ചാട്ടം മുന്നില് കണ്ടുകൊണ്ടാണ് ഇന്‍സ്റിറ്റ്യൂട്ടിന്റെ പാഠ്യപദ്ധതി തയ്യാറാക്കിയിട്ടുള്ളത്. ടെക്നോപാര്‍ക്കില് പ്രവര്‍ത്തിക്കുന്ന ഇന്‍സ്റിറ്റ്യൂട്ടിനു വേണ്ടി സംസ്ഥാന സര്‍ക്കാര് 30 കോടി ചെലവാക്കിയിട്ടുണ്ട്. ഐഐടിയും ഐഐഎമ്മും പോലുള്ള ഒരു സ്ഥാപനമായി ഐഐടിഎം-കെയെ ഉയര്‍ത്താനാണ് കേരള സര്‍ക്കാരിന്റെ ഉദ്ദേശ്യം.\nഇന്‍സ്റിറ്റ്യൂട്ടിലെ കോഴ്സുകള്‍ക്ക് അംഗീകാരം നല്‍കാനായി അധികൃതര് വിവിധ അന്താരാഷ്ട്ര സര്‍വകലാശാലകളുമായി ചര്‍ച്ച നടത്തി വരികയാണ്. അമേരിക്കയിലെ മെരിലാന്റ്, കാലിഫോര്‍ണിയ സര്‍വകലാശാലകളും ഇതിലുള്‍പ്പെടുമെന്ന് നമ്പ്യാര് വ്യക്തമാക്കി.


ബോളിവുഡ് താരങ്ങള് പ്രധാനമന്ത്രി മോദിയുമായി ചർച്ച നടത്തി\nബോളിവുഡ് യുവതാരങ്ങള് പ്രധാനമന്ത്രി മോദിയുമായി കൂടിക്കാഴിച്ച നടത്തി. കരണ് ജോഹര് ആണ് യുവതാരങ്ങളുടെ യോഗം സംഘടിപ്പിച്ചത്. രാജ്യത്തിന്‍റെ പുരോഗതിയും സിനിമയിലെ പ്രശ്ങ്ങളുമെല്ലാം നരേന്ദ്രമോദിയുമായി യുവതാരങ്ങള് പങ്കുവച്ചു. സിനിമയില് നല്ല മാറ്റങ്ങള് വരന് ഈ ചര്‍ച്ചകള് സഹായിക്കുമെന്ന് കരണ് ജോഹര് പറഞ്ഞു. സിനിമ ടിക്കെറ്റിന് വില കുറച്ചതിന് കരണ് ജോഹര് നരേന്ദ്ര മോദിയോട് നന്ദി അറിയിച്ചു. സല്‍മാന് ഖാന്, ആമിർ ഖാന്, ഷാരൂഖാന് എന്നിവര് യോഗത്തില് പങ്കെടുത്തില്ല.\nദി ആക്‌സിഡന്റല് പ്രൈം മിനിസ്റ്റര് ഇന്ന് പ്രദര്‍ശനത്തിന് എത്തും\nഏറെ വിവാദങ്ങള് സൃഷ്‌ടിച്ച മുന് പ്രധാനമന്ത്രി ഡോ. മന്‍മോഹന് സിംഗിന്റെ ജീവിതം സിനിമയാകുന്ന ദി ആക്‌സിഡന്റല് പ്രൈം മിനിസ്റ്റര് ഇന്ന് ഇന്ത്യയില് പ്രദര്‍ശനത്തിന് എത്തും. പ്രധാനമന്ത്രിയായിരുന്ന കാലത്ത് ഡോ. മന്‍മോഹന് സിംഗിന്റെ മാധ്യമ ഉപദേഷ്‍ടാവായിരുന്ന സഞ്ജയ് ബാരുവിന്റെ പുസ്‍തകത്തെ ആസ്‍പദമാക്കിയാണ് സിനിമ . ചിത്രത്തില് അനുപം ഖേറാണ് മന്‍മോഹന് സിംഗായി അഭിനയിക്കുന്നത്. ദ ആക്സിഡന്റല് പ്രൈം സിംഗിനു പുറമെ മറ്റൊരു പ്രധാന കഥാപാത്രം കോണ്‍ഗ്രസിന്റെ മുന് അധ്യക്ഷ സോണിയാ ഗാന്ധിയാണ്. ജര്‍മന് നടി സുസന് ബെര്‍നെര്‍ട് ആണ് സോണിയാ ഗാന്ധിയായി അഭിനയിക്കുന്നത്. 3000 സ്‌ക്രീനുകളിലായിരിക്കും ചിത്രം റിലീസ് ചെയ്യുക. ഹിന്ദി, ഇംഗ്ലീഷ്, തമിഴ്, തെലുങ്ക് എന്നീ നാലു ഭാഷകളിലാണ് ചിത്രം റിലീസ് ചെയ്യുക. ഏറെ വിവാദങ്ങൾക്കൊടുവിൽ കഴിഞ്ഞ ദിവസമാണ് ദ ആക്സിഡന്റല് പ്രൈം മിനിസ്റ്ററിന്റെ ട്രെയിലര് നിരോധിക്കണമെന്ന ഹര്‍ജി ഡല്‍ഹി കോടതി തള്ളിയത്.വി കാമേശ്വര് റാവു ബെഞ്ചിന്റേതായിരുന്നു തീരുമാനം. വിധിക്കെതിരെ ഹര്‍ജിക്കാരി സുപ്രീം കോടതിയില് അപ്പീല് നല്‍കിയിട്ടുണ്ട്.


കുട്ടികള്‍ക്കായി ഇന്‍സ്റ്റാഗ്രാം വേര്‍ഷന് വരുന്നു | Future Kerala\nപതിമൂന്ന് വയസ്സിന് താഴെയുള്ളവര്‍ക്ക് സുരക്ഷിതമായി ഇന്‍സ്റ്റാഗ്രാം ഉപയോഗിക്കുന്നതിന് പുതിയ വേര്‍ഷന് നിര്‍മിക്കും\nമെന്‍ലോ പാര്‍ക്ക്, കാലിഫോര്‍ണിയ: പതിമൂന്ന് വയസ്സിന് താഴെയുള്ള കുട്ടികള്‍ക്കായി ഇന്‍സ്റ്റാഗ്രാം ആപ്പ് പുതിയ വേര്‍ഷന് നിര്‍മിക്കുന്നതായി റിപ്പോര്‍ട്ട്. നിലവില് പ്രധാന ഇന്‍സ്റ്റാഗ്രാം പ്ലാറ്റ്‌ഫോമില് ഒരു എക്കൗണ്ട് സൃഷ്ടിക്കണമെങ്കില് പതിമൂന്ന് വയസ്സ് തികയണം. കുട്ടികളുടെ ഓണ്‍ലൈന് സ്വകാര്യത പരിരക്ഷണ നിയമം (കോപ്പ) എന്ന അമേരിക്കന് നിയമം അനുസരിച്ചാണ് ഇന്‍സ്റ്റാഗ്രാം ഈ വ്യവസ്ഥ കൊണ്ടുവന്നത്. ഓണ്‍ലൈന് ഉള്ളടക്കങ്ങളില്‍നിന്ന് പതിമൂന്ന് വയസ്സിന് താഴെയുള്ള കുട്ടികളെ സംരക്ഷിക്കുകയെന്ന ലക്ഷ്യത്തോടെയാണ് യുഎസ് നിയമം പാസാക്കിയിരുന്നത്. പതിമൂന്ന് വയസ്സിന് താഴെയുള്ളവര്‍ക്ക് സുരക്ഷിതമായി ഇന്‍സ്റ്റാഗ്രാം ഉപയോഗിക്കുന്നതിന് പുതിയ വേര്‍ഷന് നിര്‍മിക്കാന് ആലോചിക്കുന്നതായാണ് കമ്പനിയില്‍നിന്ന് ചോര്‍ന്നുകിട്ടിയ വിവരം. ഇന്‍സ്റ്റാഗ്രാം ഉല്‍പ്പന്ന വിഭാഗം വൈസ് പ്രസിഡന്റ് വിശാല് ഷാ എഴുതിയ ആഭ്യന്തര കുറിപ്പാണ് ചോര്‍ന്നത്.\nചില്‍ഡ്രന് ഫ്രന്‍ഡ്‌ലി പ്ലാറ്റ്‌ഫോം നിര്‍മിക്കുന്നത് തങ്ങളുടെ മുന്‍ഗണനാപട്ടികയില് ഉള്ളതായി കുറിപ്പില് വ്യക്തമാക്കുന്നു. കമ്പനിയുടെ എച്ച്1 മുന്‍ഗണനാ പട്ടികയിലാണ് പുതിയ വേര്‍ഷന് പുറത്തിറക്കുന്ന കാര്യം ഉള്‍പ്പെടുത്തിയിരിക്കുന്നത്. പുതിയ പതിപ്പുമായി മുന്നോട്ടുപോവുകയാണെന്ന് പ്രഖ്യാപിക്കുന്നതില് താന് ആവേശഭരിതനാണെന്ന് അദ്ദേഹം പറയുന്നു.\nകുട്ടികള്‍ക്ക് ഇന്‍സ്റ്റാഗ്രാം സുരക്ഷിത ഇടമായി മാറ്റുന്നതിനുള്ള പ്രവര്‍ത്തനങ്ങള് കമ്പനി ഇതിനകം ആരംഭിച്ചിരുന്നു. ‘പാരന്റ് ഗൈഡ്’ ഉള്‍പ്പെടെയുള്ള പുതിയ ടൂളുകളാണ് കൊണ്ടുവന്നത്. സെറ്റിംഗ്‌സിലെ സ്വകാര്യത, ഉള്ളടക്ക നിയന്ത്രണങ്ങള് സംബന്ധിച്ച വിശദ വിവരങ്ങള് ഉള്‍പ്പെടുത്തിയതാണ് പാരന്റ് ഗൈഡ്. ഉപയോക്താക്കളുടെ യഥാര്‍ത്ഥ വയസ്സ് അറിയുന്നതിനും ഇന്‍സ്റ്റാഗ്രാം പ്രവര്‍ത്തനങ്ങള് ആരംഭിച്ചിരുന്നു. കൗമാര പ്രായക്കാര്‍ക്ക് മുന്നറിയിപ്പ് നല്‍കുന്ന മറ്റ് ഫീച്ചറുകളും അണിയറയില് പുരോഗമിക്കുകയാണ്.\nയൂട്യൂബ് കിഡ്‌സിന് സമാനമായി പൂര്‍ണമായും പുതിയ ഇന്‍സ്റ്റാഗ്രാം വേര്‍ഷന് കൊണ്ടുവരാനാണ് കമ്പനി ശ്രമിക്കുന്നത്. കുട്ടികള്‍ക്ക് മാത്രമായ ഉള്ളടക്കങ്ങള് ഉള്‍പ്പെടുത്തും. ഇന്‍സ്റ്റാഗ്രാം മേധാവി ആഡം മോസെറി, ഫേസ്ബുക്ക് വൈസ് പ്രസിഡന്റ് പാവ്‌നി ദിവാന്‍ജി എന്നിവരാണ് പുതിയ പതിപ്പിന് മേല്‍നോട്ടം വഹിക്കുന്നത്. യൂട്യൂബ് കിഡ്‌സ് വികസിപ്പിക്കുന്നതിന് ഗൂഗിളുമായി പാവ്‌നി ദിവാന്‍ജി ചേര്‍ന്നുപ്രവര്‍ത്തിച്ചിരുന്നു.\nNext 2024ല് 99 ബില്യണ് ഡോളറിലെത്തും ഇന്ത്യന് ഇ-കൊമേഴ്സ്


സമാന്യ ബുദ്ധിക്ക് നിരക്കാത്തത്; കൊറോണയെക്കുറിച്ച് പഠനം വേണമെന്ന ആവശ്യം തള്ളി ചൈന | Wuhan lab | Manorama Online\nസമാന്യബുദ്ധിക്ക് നിരക്കാത്തത്; കൊറോണയെക്കുറിച്ച് പഠനം വേണമെന്ന ആവശ്യം തള്ളി ചൈന\nമനോരമ ലേഖകൻ July 22, 2021 10:48 PM IST\nബെയ്ജിങ്∙ കൊറോണ വൈറസിന്റെ ഉൽഭവത്തെക്കുറിച്ച് വീണ്ടും പഠനം നടത്താനുള്ള ലോകാരോഗ്യ സംഘടനയുടെ നീക്കത്തെ തള്ളി ചൈന. വൈറസ് ലാബിൽനിന്ന് പുറത്തുപോയതാണ് എന്ന ആരോപണത്തെത്തുടർന്നാണ് കൂടുതൽ അന്വേഷണം വേണമെന്ന ആവശ്യം ഉയർന്നത്.\nസാമാന്യ ബുദ്ധിക്ക് നിരക്കുന്ന യാതൊരു അടിസ്ഥാനവും ഈ ആരോപണത്തിനില്ലെന്നും ചൈന അറിയിച്ചു. മൃഗങ്ങളിൽനിന്നാണ് മനുഷ്യനിലേക്ക് രോഗം പടർന്നതെന്നും ചൈനീസ് ശാസ്ത്ര സംഘം അറിയിച്ചു. മൃഗങ്ങളിൽനിന്നാണ് വൈറസ് പകർന്നതെന്ന ലോകാരോഗ്യ സംഘടനയുടെ ആദ്യപഠനത്തെ സംഘം പുകഴ്ത്തി. ലാബിൽനിന്നാണ് വൈറസ് പടർന്നതെന്ന ആരോപണം പൂർണമായും തള്ളിക്കളയുകയും ചെയ്തു. വുഹാൻ ലാബിൽ ഇത്തരത്തിൽ വൈറസില്ലെന്ന് ചൈനീസ് വിദഗ്ധ സംഘം തലവൻ ലിയാങ് വാനിയാൻ പറഞ്ഞു. പരിശോധന നടത്തുന്നതിന് കൂടുതൽ പേരെ ലാബിലേക്ക് പ്രവേശിപ്പിക്കേണ്ടതില്ലെന്നും അദ്ദേഹം പറഞ്ഞു.\nചൈനയിലെ ലാബിൽനിന്നാണ് വൈറസ് പുറത്തുവന്നതെന്ന് മുൻ അമേരിക്കൻ പ്രസിഡന്റ് ഡോൺഡ് ട്രംപ് കുറ്റപ്പെടുത്തിയിരുന്നു. മറ്റു പല ലോകനേതാക്കൻമാരും ശാസ്ത്രജ്ഞരും ഇതേക്കുറിച്ച് സംശയം ഉന്നയിച്ചു. തുടർന്നാണ് വീണ്ടും ലാബിൽ പഠനം നടത്തണമെന്ന ആവശ്യമുയർന്നത്.\nലാബിൽ പരിശോധന നടത്തണമെന്ന ആവശ്യം ചൈന തുടർച്ചയായി നിരാകരിക്കുകയാണ്. ശാസ്ത്രത്തേയോ സാമാന്യ ബുദ്ധിയേയോ ഉൾക്കൊള്ളാതെയാണ് രണ്ടാമതും പഠനം നടത്താൻ ശ്രമിക്കുന്നതെന്ന് ആരോഗ്യ ഉപമന്ത്രി സെങ് യിസിൻ പറഞ്ഞു. അത്തരം പദ്ധതികളുമായി സഹകരിക്കില്ല. ലാബിൽ നിന്നാണ് വൈറസ് പുറത്തായതെന്ന മുൻവിധിയോടെയാണ് ലോകാരോഗ്യ സംഘടന വീണ്ടും പഠനം നടത്താൻ ശ്രമിക്കുന്നത്. രാഷ്ട്രീയ പ്രേരിതമായ നീക്കമാണിതെന്നും അദ്ദേഹം പറഞ്ഞു.\nസ്വതന്ത്രമായി പരിശോധന നടത്തുന്നതിന് ചൈന സൗകര്യം ഒരുക്കണമെന്ന് ലോകാരോഗ്യ സംഘടനയും മറ്റു ലോകരാജ്യങ്ങളും ആവശ്യമുന്നയിച്ചു. കൂടുതൽ പഠനം നടത്തുന്നത് ഭാവിയിൽ ഇത്തരം പകർച്ചവ്യാധികളെ നേരിടുന്നതിന് ഉപകരിക്കുമെന്നാണ് നേതാക്കൻമാരുടെ അഭിപ്രായം.\nEnglish Summary: China rejects WHO plan for 2nd Coronavirus origin probe


കാലിത്തീറ്റ കുംഭകോണക്കേസ് : ലാലു കുറ്റക്കാരന് | National | Deshabhimani | Sunday Dec 24, 2017\nകാലിത്തീറ്റ കുംഭകോണക്കേസ് : ലാലു കുറ്റക്കാരന്\nവിധി കേട്ടശേഷം റാഞ്ചിയിലെ സിബിഐ പ്രത്യേകകോടതിയില്‍നിന്ന് ലാലുപ്രസാദ് യാദവ് പുറത്തേക്ക് വരുന്നു\nന്യൂഡല്‍ഹി > കാലിത്തീറ്റ കുംഭകോണക്കേസില് ബിഹാര് മുന് മുഖ്യമന്ത്രിയും ആര്‍ജെഡി നേതാവുമായ ലാലുപ്രസാദ് യാദവ് കുറ്റക്കാരനെന്ന് റാഞ്ചിയിലെ പ്രത്യേക സിബിഐ കോടതി കണ്ടെത്തി. ശിക്ഷ ജനുവരി മൂന്നിന് വിധിക്കും. 1990ന് ശേഷം ലാലു സമ്പാദിച്ച സ്വത്തുക്കള് കണ്ടുകെട്ടാനും ജസ്റ്റിസ് ശിവ്പാല്‍സിങ് ഉത്തരവിട്ടു. 15 പ്രതികള് കുറ്റക്കാരാണെന്ന് കണ്ടെത്തിയ കോടതി ബിഹാര് മുന് മുഖ്യമന്ത്രി ജഗന്നാഥ് മിശ്ര ഉള്‍പ്പെടെ ഏഴുപേരെ വെറുതെവിട്ടു. ലാലുവിനെയും മറ്റ് പ്രതികളെയും ബിര്‍സാമുണ്ട സെന്‍ട്രല് ജയിലിലേക്ക് മാറ്റി.\n1994-1996 കാലയളവില് ദിയോഗര് ജില്ലാട്രഷറിയില്‍നിന്ന് വ്യാജരേഖകള് കെട്ടിച്ചമച്ച് അനധികൃതമായി 84.5 ലക്ഷം പിന്‍വലിച്ചെന്ന കേസില് ലാലു ഉള്‍പ്പെടെ 38 പേരെ പ്രതികളാക്കി 1997 ഒക്ടോബറിലാണ് സിബിഐ കുറ്റപത്രം സമര്‍പ്പിച്ചത്. 11 പേര് വിചാരണക്കാലയളവില് മരിച്ചു. മൂന്നുപേര് മാപ്പുസാക്ഷിയായി. 2006ല് രണ്ട് പ്രതികള് കുറ്റസമ്മതം നടത്തി ശിക്ഷ വാങ്ങി. ക്രിമിനല് ഗൂഢാലോചന, ക്രമക്കേട്, വഞ്ചന തുടങ്ങിയ കുറ്റങ്ങള്‍ക്ക് പുറമെ അഴിമതിനിരോധന നിയമപ്രകാരമുള്ള വിവിധ വകുപ്പുകളും ചുമത്തിയിട്ടുണ്ട്. കാലിത്തീറ്റ കുംഭകോണവുമായി ബന്ധപ്പെട്ട് ലാലുവിനെതിരായ രണ്ടാമത്തെ കേസാണിത്. ലാലുവിനെതിരെ മൊത്തം അഞ്ച് കേസാണ് രജിസ്റ്റര് ചെയ്തിട്ടുള്ളത്.\nചായ്ബാസ ട്രഷറിയില്‍നിന്ന് 37.5 കോടി പിന്‍വലിച്ചെന്ന ആദ്യ കേസില് ലാലുവിനെ 2013ല് അഞ്ചുവര്‍ഷം കഠിനതടവിന് ശിക്ഷിച്ചിരുന്നു. തുടര്‍ന്ന്, അദ്ദേഹത്തിന് ലോക്സഭാംഗത്വം നഷ്ടപ്പെട്ടു. 11 വര്‍ഷത്തേക്ക് മത്സരിക്കുന്നതിന് വിലക്കും വന്നു. സുപ്രീംകോടതി പിന്നീട് ജാമ്യം അനുവദിച്ചു. മൃഗസംരക്ഷണവകുപ്പിനുവേണ്ടി കാലിത്തീറ്റ വാങ്ങിയതില് 950 കോടി രൂപയുടെ അഴിമതി നടന്നതായാണ് ആരോപണം. ഇല്ലാത്ത കന്നുകാലികളുടെപേരില് കാലിത്തീറ്റയും മരുന്നുകളും മറ്റ് സാധനങ്ങളും വാങ്ങിയെന്ന് കൃത്രിമ ബില്ലും രജിസ്റ്ററുകളും ഉണ്ടാക്കി വിവിധ ട്രഷറികളില്‍നിന്ന് പണം തട്ടിയെന്നാണ് കുറ്റപത്രത്തില് പറയുന്നത്.\n1996ലാണ് കോളിളക്കമുണ്ടാക്കിയ കുംഭകോണം വെളിച്ചത്തുവന്നത്. 1997ല് ലാലു മുഖ്യമന്ത്രിസ്ഥാനം രാജിവച്ചു. ഇടപാടുമായി ബന്ധപ്പെട്ട് ആകെ 64 കേസാണ് രജിസ്റ്റര് ചെയ്തത്. 43 കേസില് വിവിധ സിബിഐ കോടതികള് ഇതിനോടകം വിധി പറഞ്ഞു. ഉദ്യോഗസ്ഥരും ഇടനിലക്കാരും രാഷ്ട്രീയക്കാരും ഉള്‍പ്പെടെ അഞ്ഞൂറോളംപേര് ശിക്ഷിക്കപ്പെട്ടു. ലാലുവിനെതിരെ മൂന്ന് കേസുകൂടി നിലവിലുണ്ട്. ഒരു കേസില് ശിക്ഷിക്കപ്പെട്ടതിനാല് ബാക്കിയുള്ള കേസുകളില് ലാലു വിചാരണ നേരിടേണ്ടതില്ലെന്ന് ജാര്‍ഖണ്ഡ് ഹൈക്കോടതി നേരത്തെ ഉത്തരവിട്ടിരുന്നു. ഈ വിധി റദ്ദാക്കിയ സുപ്രീംകോടതി എല്ലാ കേസുകളിലും വ്യത്യസ്ത വിചാരണ നേരിടണമെന്ന് ഉത്തരവിട്ടതാണ് ലാലുവിന് തിരിച്ചടിയായത്.\nശനിയാഴ്ച രാവിലെ മകന് തേജ്വസി യാദവിനൊപ്പമാണ് ലാലു വിധികേള്‍ക്കാന് കോടതിയിലെത്തിയത്. കുറ്റക്കാരനാണെന്ന വിധി വന്നതോടെ ലാലു നിരാശനായി. വെള്ളിയാഴ്ച വൈകിട്ട് റാഞ്ചിയിലേക്ക് തിരിക്കുന്ന സമയത്തും കുറ്റവിമുക്തനാക്കപ്പെടുമെന്ന് അദ്ദേഹം ആത്മവിശ്വാസം പ്രകടിപ്പിച്ചിരുന്നു. സത്യത്തെ നുണയായും അര്‍ധസത്യമായും ചിത്രീകരിക്കുന്നതില് രാഷ്ട്രീയ എതിരാളികള് തല്‍ക്കാലം വിജയിച്ചെങ്കിലും അന്തിമവിജയം തനിക്കായിരിക്കുമെന്ന് ലാലു ട്വിറ്ററില് പറഞ്ഞു. വിധിക്കെതിരെ മേല്‍ക്കോടതികളെ സമീപിക്കുമെന്ന് ആര്‍ജെഡി നേതൃത്വം അറിയിച്ചു. കോണ്‍ഗ്രസ് എന്നും അഴിമതിക്കാരുടെ കൂടെയാണെന്ന് ബിജെപിയും സിബിഐ കൂട്ടിലടച്ച തത്തയാണെന്ന് കോണ്‍ഗ്രസും പ്രതികരിച്ചു.


കാല് ലക്ഷത്തിലധികം വിദ്യാര്‍ഥികള്‍ക്ക് ഹയര്‍സെക്കന്ററി സീറ്റില്ല, മലപ്പുറത്തോടുള്ള വിവേചനം എന്നാണവസാനിക്കുക? – Fraternity Movement Kerala\n+91 8157877816[email protected]\nകാല് ലക്ഷത്തിലധികം വിദ്യാര്‍ഥികള്‍ക്ക് ഹയര്‍സെക്കന്ററി സീറ്റില്ല, മലപ്പുറത്തോടുള്ള വിവേചനം എന്നാണവസാനിക്കുക?\nകാല് ലക്ഷത്തിലധികം വിദ്യാര്‍ഥികള്‍ക്ക് ഹയര്‍സെക്കന്ററി സീറ്റില്ല,…\nപ്രീഡിഗ്രി പൂര്‍ണ്ണമായി നിര്‍ത്തലാക്കിയ രണ്ടായിരം മുതല് മലപ്പുറം ജില്ല അഭിമുഖീകരിക്കുന്ന മുഖ്യ വിദ്യാഭ്യാസ പ്രതിസന്ധിയാണ് ഹയര് സെക്കന്ററി സീറ്റുകളുടെ അപര്യാപ്തത. ഇരുപത് വര്‍ഷം പിന്നിട്ട് 2020 ലെത്തിയിട്ടും പ്രശ്‌നം ഇനിയും പരിഹരിക്കപ്പെടാതെ തുടരുകയാണ്. ഇക്കാലത്തിനിടയില് മാറിമാറി അധികാരത്തിലേറിയ ഇടതുവലതു സര്‍ക്കാറുകളുടെ ശ്രദ്ധയില് മലപ്പുറത്തുകാര് ഈ വിഷയം നിരന്തരം ഉന്നയിച്ചിട്ടും സ്ഥിരം പരിഹാരമുണ്ടാകും വിധം നടപടികളെടുക്കാന് ഇരുകൂട്ടരും ശ്രമം നടത്തിയിട്ടില്ല. അതിന്റെ ഫലമായി 70 ശതമാനത്തിലധികം മാര്‍ക്ക് നേടി എസ്.എസ്.എല്.സി പാസായ വിദ്യാര്‍ഥികള്‍ക്ക് പോലും മലപ്പുറം ജില്ലയില് പ്ലസ് വണ്ണിന് പ്രൈവറ്റ് രജിസ്‌ട്രേഷന് സംവിധാനങ്ങളെ ആശ്രയിക്കേണ്ട ഗതികേട് വരുന്നു. മലബാറിന് പുറത്തുള്ള ജില്ലകളില് പത്താം ക്ലാസ് പാസാകുന്ന വിദ്യാര്‍ഥികളെക്കാള് പ്ലസ് വണ് സീറ്റുകള് നിലനില്‍ക്കുമ്പോഴാണ് മലപ്പുറത്ത് ജനിച്ചു പോയതിന്റെ പേരില് മാത്രം ഈ കുട്ടികള് അനീതിക്കിരയാവുന്നത്. ഈ വര്‍ഷത്തെ കണക്കനുസരിച്ച് പത്തനംതിട്ട, ആലപ്പുഴ, കോട്ടയം, ഇടുക്കി, എറണാംകുളം ജില്ലകളില് എസ്.എസ്.എല്.സി പാസായവരേക്കാള് പ്ലസ് വണ് സീറ്റുകളുണ്ട്. മറ്റ് ഉപരിപഠന സാധ്യതകളായ വി.എച്ച്.എസ്.ഇ ,ഐ.ടി.ഐ, പോളിടെക്‌നിക് എന്നിവ വേറെയും ആ ജില്ലകളിലുണ്ട്. കഴിഞ്ഞ വര്‍ഷം ഈ ജില്ലകളില് പല ബാച്ചുകളും കുട്ടികളില്ലാതെ ഒഴിഞ്ഞുകിടന്നത് വാര്‍ത്തയായിരുന്നു. സംസ്ഥാനത്തിന്റെ ഒരു ഭാഗത്ത് ആവശ്യത്തിലേറെ പ്ലസ് വണ് ബാച്ചുകളും സീറ്റുകളും ഉണ്ടാവുകയും മലപ്പുറമടക്കമുള്ള മലബാര് ജില്ലകളില് പതിനായിരങ്ങള് പുറത്തിരിക്കുകയും ചെയ്യുന്ന വിവേചന ഭീകരാവസ്ഥയാണ് സംസ്ഥാനത്ത് കുറച്ച് വര്‍ഷങ്ങളായി നിലനില്‍ക്കുന്നത്.\nഈ വര്‍ഷം മലപ്പുറം ജില്ലയില് 77685 വിദ്യാര്‍ഥികളാണ് എസ്.എസ്.എല്.സി പരീക്ഷ എഴുതിയത്. അതില് 76633 വിദ്യാര്‍ഥികള് ഉപരി പഠനത്തിനര്‍ഹരായി. എന്നാല് 41200 പ്ലസ് വണ് സീറ്റുകള് മാത്രമാണ് മലപ്പുറം ജില്ലയില് സര്‍ക്കാര് എയ്ഡഡ് മേഖലയില് നിലവിലുള്ളത്. 85 ഗവണ്‍മെന്റ് ഹയര് സെക്കന്ററികളില് 50 സീറ്റുകള് വീതം 435 ബാച്ചുകളിലായി 21750 സീറ്റുകള്. എയ്ഡഡ് മേഖലയില് 84 ഹയര് സെക്കന്ററി സ്‌കൂളുകളിലായി 389 ബാച്ചുകളില് 19450 സീറ്റുകളും. സര്‍ക്കാര് സ്‌കൂളും എയ്ഡഡും ചേര്‍ത്താല് 21750 + 19450 = 41200 സീറ്റുകള്.\nഗവണ്‍മെന്റ് എയ്ഡഡ് മേഖലയിലെ വി.എച്ച്.എസ് ഇ, പോളിടെക്‌നിക്, ഐ.ടി.ഐ എന്നിവയാണ് മറ്റ് ഉപരിപഠന സാധ്യതകള്. ഇവയിലെ മുഴുവന് സീറ്റും കൂട്ടിയാല് അയ്യായിരത്തിനടുത്ത് മാത്രമാണുള്ളത്. 27 വി.എച്ച്.എസ്.ഇകളാണ് മലപ്പുറം ജില്ലയിലുള്ളത്. 24 എണ്ണം ഗവണ്‍മെന്റും മൂന്നെണ്ണം എയ്ഡഡും. 77 ഗവണ്‍മെന്റ് ബാച്ചുകളിലും ഏഴ് എയ്ഡഡ് ബാച്ചുകളിലുമായി ആകെ 2820 സീറ്റുകള്. ഗവണ്‍മെന്റ് – എയ്ഡഡ് പോളിടെക്‌നിക്കുകളിലായി വെറും 1150 സീറ്റുകള് മാത്രമാണ് ജില്ലയിലുള്ളത്. ഐ.ടി.ഐ കളില് 1087 സീറ്റും. എല്ലാം ചേര്‍ന്നാല് 5057. ഹയര് സെക്കന്ററി, വി.എച്ച്.എസ്.ഇ, പോളിടെക്‌നിക്, ഐ.ടി.ഐ എന്നിവയിലെ എല്ലാ സീറ്റുകള് കൂട്ടിയാലും 46257 സീറ്റുകളാണ് ഗവണ്‍മെന്റ്, എയ്ഡഡ് മേഖലയില് മലപ്പുറം ജില്ലയിലുള്ളത്. പത്താം ക്ലാസ് പാസായ 30376 വിദ്യാര്‍ഥികള്‍ക്ക് ഗവണ്‍മെന്റ്, എയ്ഡഡ് മേഖലയില് ഒരു സ്‌കീമിലും ഉപരി പഠനത്തിന് അവസരമില്ലെന്നര്‍ഥം. പൊതുവിദ്യാഭ്യാസ ശാക്തീകരണം ലക്ഷ്യമിടുന്ന സര്‍ക്കാര് മലപ്പുറത്തെ വിദ്യാര്‍ഥികള് ഉയര്‍ന്ന ഫീസ് കൊടുത്ത് അണ് എയ്ഡഡ് സ്‌കൂളുകളില് ചേര്‍ന്ന് പഠിച്ചോട്ടേ എന്ന് തീരുമാനിച്ചാല് പോലും 23408 വിദ്യാര്‍ഥികള് പുറത്തുതന്നെയായിരിക്കും. 12025 പ്ലസ് വണ് സീറ്റുകളാണ് ജില്ലയില് അണ്‍എയ്ഡഡ് മേഖലയിലുള്ളത്.\nസി.ബിഎസ്.ഇ, ഐ.സി.എസ്.ഇ സ്‌കീമുകളില് എസ്.എസ്.എല്.സി എഴുതിയവരുടെ റിസല്‍റ്റ് ചേര്‍ത്താല് സീറ്റില്ലാത്തവരുടെ കണക്കുകള് ഇനിയും വര്‍ധിക്കും. ഗള്‍ഫ് രാജ്യങ്ങളില് പത്താം ക്ലാസ് പരീക്ഷയെഴുതിയ ശേഷം നാട്ടില് പ്ലസ് വണ്ണിന് അപേക്ഷിക്കുന്നവര് വേറെയുമുണ്ട്. കോവിഡ് പ്രതിസന്ധിയുള്‍പ്പെടെയുള്ള കാരണത്താല് ഇവരുടെ എണ്ണം കഴിഞ്ഞ വര്‍ഷത്തേക്കാള് വര്‍ധിക്കാനാണ് സാധ്യത.\nഇതിനോടൊപ്പം സേ പരീക്ഷാവിജയികളും ചേരും. അയ്യായിരത്തിലധികം വിദ്യാര്‍ഥികള് ഇങ്ങനെ കഴിഞ്ഞ വര്‍ഷങ്ങളില് പ്ലസ് വണ് അപേക്ഷകരായുണ്ടായിരുന്നു.\nഒരു അധ്യയന വര്‍ഷം മാത്രം വാലിഡിറ്റിയുള്ള പത്തോ ഇരുപതോ ശതമാനം താല്‍ക്കാലിക സീറ്റുവര്‍ധനവ് കൊണ്ട് പ്രശ്‌നം പരിഹരിക്കപ്പെടില്ലെന്നതിന് കഴിഞ്ഞ വര്‍ഷങ്ങള് തന്നെ സാക്ഷിയാണ്. ആ അധ്യയനവര്‍ഷം പൂര്‍ത്തിയായാല് ആ താല്‍ക്കാലിക വര്‍ധനവ് ഇല്ലാതാകും. വരും വര്‍ഷങ്ങളില് സീറ്റുകള് പഴയപടിയായി പ്രതിസന്ധി അതേപ്പടി തുടരുകയും ചെയ്യും. കുറച്ച് വര്‍ഷങ്ങളായി ഈ താല്‍കാലിക ചെപ്പടിവിദ്യ കാണിച്ച് ജനരോഷം മറികടക്കുകയാണ് സര്‍ക്കാരുകള് ചെയ്യുന്നത്. തെക്കന് ജില്ലകളില് വിദ്യാര്‍ഥികളില്ലാതെ കാലിയായി കിടക്കുന്ന ഒന്നോ രണ്ടോ ബാച്ചുകള് ഒരു വര്‍ഷത്തിന് മാത്രമായി കൊണ്ടുവരുന്ന താല്‍ക്കാലിക നീക്കുപ്പോക്കുകളെല്ലാം ഇതിന്റെ ഭാഗമായാണ് കാണേണ്ടത്. സ്ഥിരമായ പരിഹാരത്തിന് മലപ്പുറം ജില്ലയില് ആവശ്യമായ പുതിയ ബാച്ചുകള് അനുവദിക്കുക മാത്രമാണ് പരിഹാരം. അതില് നിന്നാവട്ടെ ഓരോ വര്‍ഷവും സര്‍ക്കാര് ഒളിച്ചോടുകയുമാണ്. മലപ്പുറം ജില്ലയിലെ 85 ഗവണ്‍മെന്റ് ഹയര് സെക്കന്ററികളിലും ആവശ്യാനുസാരം മൂന്ന് ഗ്രൂപ്പുകളിലുമുള്ള പ്ലസ് വണ് ബാച്ചുകള് അനുവദിച്ചാല് പ്രതിസന്ധിക്ക് അല്‍പ്പമെങ്കിലും സ്ഥിരപരിഹാരമാകും. മലപ്പുറം ജില്ലയില് 19 ഗവണ്‍മെന്റ് ഹൈസ്‌കൂളുകളില് ഇപ്പോഴും ഹയര് സെക്കന്ററിയില്ല. ഇവിടങ്ങളില് ഭൗതിക സൗകര്യമൊരുക്കി ഉടന് ഹയര് സെക്കന്ററി അനുവദിക്കാന് സര്‍ക്കാര് നടപടിയെടുക്കണം. നിലവിലെ അനുപാതമനുസരിച്ച് തന്നെ ഒരു ക്ലാസില് അമ്പത് വിദ്യാര്‍ഥികളുണ്ടായിരിക്കെ താല്‍ക്കാലികമായി സീറ്റ് വര്‍ധിപ്പിക്കുക എന്നത് പരിഹാരമേയല്ല. അത് മറ്റ് അക്കാദമിക പ്രശ്‌നങ്ങള് ഉണ്ടാക്കുകയും ചെയ്യുമെന്നത് കഴിഞ്ഞ അധ്യയന വര്‍ഷങ്ങളിലെ അനുഭവങ്ങളുമാണ്. മുമ്പ് വന്ന സര്‍ക്കാരില് പഴിചാരി വിഷയത്തെ അഭിമുഖീകരിക്കുന്നതില് നിന്നും ഇനിയും സംസ്ഥാന സര്‍ക്കാരിന് ഒളിച്ചോടാനാവില്ല. എല്ലാ കണ്ടും കേട്ടും അനുഭവിച്ചും വളരുന്ന പുതിയ തലമുറയില് ഭരണ സംവിധാനങ്ങളോട് അസംതൃപ്തി വളര്‍ത്താനേ അത് ഇടയാക്കൂ . പൊതുവിദ്യാഭ്യാസ ശാക്തീകരണവും സാമൂഹിക നീതിയും മുന്നോട്ടുവെക്കുന്ന ഒരു ഭരണകൂടം എന്നന്നേക്കുമായി ഈ പ്രതിസന്ധി പരിഹരിക്കുന്ന സ്‌പെഷല് പാക്കേജുകളും നടപടികളുമാണ് എടുക്കേണ്ടത്. പുതിയ അധ്യയന വര്‍ഷത്തിന്റെ അഡ്മിഷന് പ്രക്രിയക്ക് മുമ്പുതന്നെ അതുണ്ടാകുമെന്ന് പ്രത്യാശിക്കുന്നു.\n– ബഷീര് തൃപ്പനച്ചി\nCategory: ArticlesBy Basheer Trippanachi October 10, 2020\nPreviousPrevious post:മലബാറില് ലക്ഷം വിദ്യാര്‍ത്ഥികള്‍ക്ക് ബിരുദ പഠന സൗകര്യമില്ല; ആര് പരിഹരിക്കും ഈ അനീതി?NextNext post:സംഘ്പരിവാര് ഫാസിസ്റ്റ് ഭരണകൂടത്തിന്റെ മുസ്ലിം വേട്ടക്കെതിരെ ഫ്രറ്റേണിറ്റി ഡേ-നൈറ്റ് പ്രൊട്ടസ്ററ് സംഘടിപ്പിച്ചു.\nഇടതുസർക്കാർ പിന്നോക്ക സമൂഹങ്ങളോട് കാണിക്കുന്നത് അനീതി\nമലബാറില് ലക്ഷം വിദ്യാര്‍ത്ഥികള്‍ക്ക് ബിരുദ പഠന സൗകര്യമില്ല; ആര് പരിഹരിക്കും ഈ അനീതി?\nകോര്‍പറേറ്റുകള്‍ക്ക് പരവതാനി വിരിക്കുന്ന പുതിയ ഇ.ഐ.എ ഡ്രാഫ്റ്റ്\nഓപ്പണ് യൂണിവേഴ്‌സിറ്റിയിലേക്ക് കടക്കും മുമ്പ് ഉന്നത വിദ്യാഭ്യാസവുമായി ബന്ധപ്പെട്ട ചില ആലോചനകള്\nമുന്നാക്ക സംവരണം: ഇടതു സര്‍ക്കാര് ഉദ്യോഗമേഖലയേയും മുന്നാക്കക്കാര്‍ക്ക് തീറെഴുതുന്നു – ഫ്രറ്റേണിറ്റി\nസംവരണ അട്ടിമറിക്കെതിരെ ഫ്രറ്റേണിറ്റി മൂവ്‌മെന്റ്\n“വേര് ഈസ് നജീബ്” നിര്‍ബന്ധിത തിരോധാനത്തിന് നാല് വര്‍ഷം


സമുദായത്തിന്റെ അധികാരവല്‍ക്കരണവും സംവരണവ്യവസ്ഥകളും – JEEVANAADAM official newspaper of Roman catholics (latin rite) of Kerala, owned by KRLCBC\nസമുദായത്തിന്റെ അധികാരവല്‍ക്കരണവും സംവരണവ്യവസ്ഥകളും\n2017 നവംബര് 15നു ദേവസ്വം ബോര്‍ഡിലെ നിയമനത്തില് മുന്നോക്ക സമുദായക്കാര്‍ക്ക് 10% സംവരണം ഏര്‍പ്പെടുത്തിയതും, കേരള അഡ്‌മിനിസ്‌ട്രേറ്റീവ് സര്‍വീസില് (കെഎഎസ്) നിലവിലെ സംവരണ തത്വങ്ങള്‍ക്കും നിയമങ്ങള്‍ക്കും വിരുദ്ധമായ വകുപ്പുകള് ഉള്‍പ്പെടുത്തിയതുമാണ് സംവരണം വീണ്ടും ചര്‍ച്ച ചെയ്യപ്പെടാനുള്ള പശ്ചാത്തലമൊരുക്കിയിരിക്കുന്നത്.\nസാമൂഹിക അധികാര ഘടനകളില് എല്ലാവര്‍ക്കും ആനുപാതികമായ പങ്കാളിത്വം കരഗതമാകുവാന് സംഘടിതവും ശക്തവുമായ ഇടപെടലുകള് അനിവാര്യമാണ്. ചരിത്രപരമായ നഷ്ടപരിഹാരം എന്നാണു സംവരണ വ്യവസ്ഥകളെ ഡോ. ബി. ആര്. അംബേദ്‌കര് ഭരണഘടനാ നിര്‍മാണ അസംബ്ലി സമ്മേളനത്തിലെ ചോദ്യങ്ങള്‍ക്കുള്ള മറുപടിയില് വിശേഷിപ്പിച്ചത്. മിഷണറിമാരുടെ നേതൃത്വത്തില് സമാരംഭിച്ച സാര്‍വ്വത്രിക വിദ്യാഭ്യാസം വഴി സമൂഹത്തിലെ കീഴാളരുടെ ഇടയില് പുതിയൊരു സമത്വാവകാശബോധം രൂഢമൂലമാകുകയുണ്ടായി എന്ന വസ്‌തുതയും കണക്കിലെടുക്കേണ്ടതാണ്.\nമനുഷ്യരെല്ലാവരും തുല്യരാണെന്നും ദൈവത്തിന്റെ മക്കളാണെന്നും ഉള്ള സുവിശേഷ ദര്‍ശനം വിദ്യാഭ്യാസത്തിലൂടെ പ്രബുദ്ധരായവര്‍ക്ക് ലഭിച്ചു. അധികാരത്തിലുള്ള പങ്കാളിത്തത്തിനായി പ്രബുദ്ധ സമൂഹം ശബ്ദം ഉയര്‍ത്താന് ആരംഭിച്ചു.\nരാഷ്ട്രീയ അധികാര പങ്കാളിത്വത്തിനുള്ള മുന്നേറ്റങ്ങളായിരുന്നു മലയാളി മെമ്മോറിയലും, ഈഴവ മെമ്മോറിയലും. 1932 മുതല് 1935 വരെ നടന്ന നിവര്‍ത്തന പ്രക്ഷോഭത്തിന്റെ ഫലമായി നിയമനിര്‍മാണ സഭയിലും സര്‍ക്കാര് ഉദ്യോഗങ്ങളിലും പിന്നാക്ക വിഭാഗങ്ങള്‍ക്ക് സംവരണം ലഭിച്ചു. 1935 ജൂണ് 25 നു തിരുവിതാംകൂറില് ഡോ. ജി. ഡി നോക്‌സിന്റെ നേതൃത്വത്തില് പിഎസ്‌സി രൂപീകരിച്ചു. 1938 ജൂണ് 14നു സംവരണ നിയമവും, 1940 മാര്‍ച്ച് 4നു തിരുവിതാംകൂര് പബ്ലിക് സര്‍വീസസ് റിക്രൂട്ട്‌മെന്റ് റൂള്‍സും, 1949 ജൂലൈ 1 മുതല് തിരുക്കൊച്ചി പിഎസ്‌സിയും നിലവില് വന്നു.\nലത്തീന് കത്തോലിക്കരും സംവരണവും\nരാഷ്ട്രീയാധികാരത്തിലുള്ള പങ്കാളിത്തത്തിനായി ലത്തീന് കത്തോലിക്കരുടെ ശ്രമങ്ങള് പത്തൊന്‍പതാം നൂറ്റാണ്ടിന്റെ അന്ത്യദശകം മുതല് ആരംഭിക്കുന്നുണ്ട്. പള്ളിത്തോട് നസ്രാണി സമാജം (1891), അര്‍ത്തുങ്കല് നസ്രാണി ഭൂഷണം സമാജം(1903),കൊല്ലം ലത്തീന് കത്തോലിക്കാ മഹാജന സഭ (1904), വരാപ്പുഴ കാത്തലിക് അസോസിയേഷന്(1914) തുടങ്ങിയവ സംഘടനാ തലത്തില് ശക്തമായി പ്രവര്‍ത്തിച്ചു.\n1930കളില് ആണു തിരുവിതാംകൂറിലും കൊച്ചിയിലും ഇതിനു ക്രോഡീകരണം ഉണ്ടായത്. 1931 ഏപ്രില് 7നു കൊച്ചിന് സ്‌റേറ്റ് ലാറ്റിന് ക്രിസ്‌ത്യന് കോണ്‍ഫ്രറന്‍സ് (പിന്നീട് കോണ്‍ഗ്രസ്) പ്രൊഫ. എല്. എം പൈലിയുടെ അദ്ധ്യക്ഷതയില് രൂപീകരിക്കപ്പെട്ടു. 1931 ആഗസ്റ്റ്/സെപ്‌തംബറില് കൊല്ലം കേന്ദ്രീകരിച്ച് തിരുവിതാംകൂര് ലത്തീന് കത്തോലിക്കാ മഹാജനസഭ റാഫേല് റോഡ്രിഗ്‌സിന്റെ അദ്ധ്യക്ഷതയില് രൂപീകരിച്ചു.\n1936 മുതല് സംവരണം ലഭിച്ചുതുടങ്ങി. 1940 മുതല് 51 നിയമനങ്ങളില്4ലത്തീന് കത്തോലിക്കരുടെ പ്രാതിനിധ്യം ഉണ്ടായിരുന്നു. 1952 സെപ്‌തംബര് 17നു തിരുക്കൊച്ചി സര്‍ക്കാര് പുറത്തിറക്കിയ ഉത്തരവനുസരിച്ച് 1% ആംഗ്ലോ ഇന്ത്യന് സംവരണം ഉള്‍പ്പടെ 7% സംവരണം ലത്തീന് കത്തോലിക്കര്‍ക്ക്. ലഭ്യമായി.1963 മേയ് 31നു ലത്തീന് കത്തോലിക്കരുടെ സംവരണം 4% ആക്കി എഐയും എസ്‌ഐയുസിയും ഒറ്റ ഗ്രൂപ്പ് ആയി 1% സംവരണം തുടര്‍ന്നു.\n1971ല് സംവരണാടിസ്ഥാനത്തില് 82 എസ്‌ഐയുസികാര്‍ക്ക് നിയമനം ലഭിച്ചപ്പോള് 19 ആംഗ്ലോ ഇന്ത്യന് വിഭാഗക്കാര്‍ക്ക് മാത്രമേ നിയമനം ലഭിച്ചുളളൂ. ഇപ്പോള് ലത്തീന് ആംഗ്ലോ ഇന്ത്യന് വിഭാഗങ്ങളെ ഒറ്റ ഗ്രൂപ്പ് ആക്കി 4% സംവരണമാണ് ഉള്ളത്.\n1970 നവംബര് 30ന് സമര്‍പ്പിക്കപ്പെട്ട നെട്ടൂര് കമ്മീഷന് റിപ്പോര്‍ട്ടില് ലത്തീന് കത്തോലിക്കരുടെ സംവരണം ലാസ്റ്റ് ഗ്രേഡില് 2% ആയും മറ്റു തസ്‌തികകളില് 3% ആയും കുറക്കാന് ശുപാര്‍ശ ഉണ്ടായി. ആംഗ്ലോ ഇന്ത്യന് സംവരണം ലാസ്റ്റ് ഗ്രേഡില് മാത്രം 2%.\nനെട്ടൂര് കമ്മീഷന് റിപ്പോര്‍ട്ടിനെതിരെ ലത്തീന് സമുദായം ഒറ്റക്കെട്ടായി അണിനിരന്നു. കെഎല്‍സിഎയുടെ രൂപീകരണത്തിനുള്ള വഴിവച്ചു. നെട്ടൂര് കമ്മീഷന് റിപ്പോര്‍ട്ട് ലത്തീന് വിഭാഗത്തിനു മാത്രം നടപ്പിലാക്കിയില്ല. 1980 ഡിസംബറിലാണ് മണ്ഡല് കമ്മീഷന് റിപ്പോര്‍ട്ട് പുറത്തുവരുന്നത്.1990 ആഗസ്റ്റ് 13ന് വി. പി. സിംഗ് സര്‍ക്കാര് മണ്ഡല് കമ്മീഷന് റിപ്പോര്‍ട്ട് നടപ്പിലാക്കി. 27% ആയിരുന്നു ഉദ്യോഗ സംവരണം. റിപ്പോര്‍ട്ടിനെതിരെ രാജ്യത്തെങ്ങും പ്രക്ഷോഭങ്ങള് നടന്നു.\n1993 മാര്‍ച്ച് 16 മുതല് ക്രീമിലെയര് പിന്നാക്ക സംവരണം നിലവില് വന്നു. 1999 ഡിസംബര് 13ലെ സുപ്രീംകോടതി വിധിയനുസരിച്ച് ക്രീമിലെയറിനെ ഒഴിവാക്കിയുള്ള സംവരണം 2000 ഫെബ്രുവരി 16 മുതല് കേരളത്തില് നടപ്പിലാക്കിവരുന്നു.\nസ്വാതന്ത്ര്യ പ്രാപ്‌തിക്കുശേഷം പിന്നാക്ക വിഭാഗങ്ങള്‍ക്ക് പ്രൊഫഷണല് വിദ്യാഭ്യാസത്തില് 35% സംവരണം ഉണ്ടായിരുന്നു. 1966 മെയ് 2നു സര്‍ക്കാര് കുമാരപ്പിള്ള റിപ്പോര്‍ട്ട് നടപ്പാക്കി ഉത്തരവിറക്കി. അതുവഴി വിദ്യാഭ്യാസ സംവരണം 35% ത്തില് നിന്നും 25% ആയി കുറച്ചു. സംവരണത്തിനു സാമ്പത്തിക മാനദണ്ഡം ഏര്‍പ്പെടുത്തി. ലത്തീന് കത്തോലിക്കരുടെ സംവരണം 2% ആയി കുറച്ചു. ആംഗ്ലോ ഇന്ത്യന് വിഭാഗത്തിനു സംവരണം പൂര്‍ണമായി നിഷേധിക്കുകയും ചെയ്‌തു.\n2006 ഫെബ്രുവരി 27 മുതല് ഡിഗ്രി, പി. ജി കോഴ്‌സുകളില് പിന്നാക്ക വിഭാഗങ്ങള്‍ക്ക് 20% സംവരണം അനുവദിച്ചു. എല്‍സി/എസ്‌ഐയുസി ഒറ്റ ഗ്രൂപ്പ് ആക്കി 1% സംവരണം. 2008 ഏപ്രില് 10 നു കേന്ദ്ര വിദ്യാഭ്യാസ സംവരണം 27% നിലവില് വന്നു\n2014 മേയ് 23ന് ഇറക്കിയ സര്‍ക്കാര് ഉത്തരവ് പ്രകാരം പ്രൊഫഷണല് കോളജുകളിലും, ഹയര് സെക്കന്‍ഡറി സ്‌കൂളുകളിലും, വിഎച്ച്‌എസ്‌കളിലും ലത്തീന് കത്തോലിക്കര്‍ക്ക് 3% സംവരണം ലഭിച്ചു. ആംഗ്ലോ ഇന്ത്യന് വിഭാഗത്തെ കൂടി ലത്തീന് വിഭാഗത്തില് ഉള്‍പ്പെടുത്തി സംവരണത്തിനു യോഗ്യരാക്കി. 1966 മുതല് ഇവര്‍ക്ക് വിദ്യാഭ്യാസ സംവരണം നിഷേധിക്കപ്പെട്ടിരുന്നു.\n1931-32 കാലത്ത് തിരുവിതാകൂറിലും കൊച്ചിയിലും നടത്തിയ മുന്നേറ്റങ്ങളും, 1972 ല് നെട്ടൂര് കമ്മീഷനെതിരെ നടത്തിയ സമരങ്ങളും, 2003-04 കാലത്ത് നരേന്ദ്രന് കമ്മീഷന് ശുപാര്‍ശയ്‌ക്കനുസരിച്ച് സ്‌പെഷ്യല് റിക്രൂട്ട്‌മെന്റിനുള്ള സമരങ്ങളും, 2014 ല് നടത്തിയ ജനജാഗ്രതാ ജാഥയും സംവരണത്തിനായി ലത്തീന് കത്തോലിക്കര് നടത്തിയ പോരാട്ടങ്ങളില് പ്രധാനമാണ്.\nവിദ്യാഭ്യാസ മത്സര പരീക്ഷകളിലും പിഎസ്‌സി പരീക്ഷകളിലും നാം എന്തുകൊണ്ട് പിന്നിലായെന്ന് ചിന്തിക്കേണ്ടതുണ്ട്. അധികാര പങ്കാളിത്ത അവബോധവുമായി ബന്ധപ്പെട്ടാണ് മത്സരപരീക്ഷകളുടെ സ്ഥാനം. കേരള പശ്ചാത്തലത്തില് വിവിധ ജനവിഭാഗങ്ങള് അധികാര പങ്കാളിത്തം നേടിയത് സമുദായവല്‍ക്കരണത്തിലൂടെയാണ്.\nലത്തീന് കത്തോലിക്കര് ഇന്നും ഒരു പൂര്‍ണ്ണസമുദായം ആയി മാറിയിട്ടില്ല. ഒരു വിശ്വാസ സമൂഹം മാത്രമായി നിലനില്‍ക്കുന്നു.സമുദായാംഗങ്ങളുടെ `അവശിഷ്ട ഊര്‍ജ്ജം’ ആചാരങ്ങള്‍ക്കും അനുഷ്‌ഠാനങ്ങള്‍ക്കും ആഘോഷങ്ങള്‍ക്കും ആയി മാത്രം ചെലവഴിക്കപ്പെടുന്നുണ്ടോയെന്ന് പരിശോധിക്കണം.\nസമുദായവല്‍ക്കരണത്തിലൂടെ അധികാരവല്‍ക്കരണ പ്രക്രിയയ്‌ക്ക് വിധേയമാകാന് ലത്തീന് ജനത ഒന്നടങ്കം തയ്യാറായെങ്കില് മാത്രമേ മുന്നോട്ടുകുതിക്കാന് സാദ്ധ്യമാകൂ. സമുദായ നേതൃത്വത്തിന് കീഴില് ആത്മാവബോധത്തോടെ സുസംഘടിതമായി മുന്നേറണം. ഇതിനു വിശ്വാസം ചാലക ശക്തിയായി മാറണം.


വര്‍ഗവര്‍ണ വിവേചനം – Chandrika Daily\nBy chandrika Thursday March 16, 2017 18:36 pm\nഎ.എ വഹാബ് ചിന്തിക്കുന്നവന് വിസ്മയം തീരാത്ത മഹാത്ഭുതമാണ് ജീവിതം. കൂടുതല് ആഴത്തില് ചിന്തിക്കുന്തോറും വിസ്മയം ഏറുന്നു. ഒടുവില് ധിഷണ നശിച്ചു യുക്തി തളര്‍ന്നു മനസ് അവനിലേക്ക് തന്നെ…\nചിന്തിക്കുന്നവന് വിസ്മയം തീരാത്ത മഹാത്ഭുതമാണ് ജീവിതം. കൂടുതല് ആഴത്തില് ചിന്തിക്കുന്തോറും വിസ്മയം ഏറുന്നു. ഒടുവില് ധിഷണ നശിച്ചു യുക്തി തളര്‍ന്നു മനസ് അവനിലേക്ക് തന്നെ മടങ്ങും. ശാസ്ത്ര സാങ്കേതിക വിദ്യകളിലെ ദ്രുതഗതിയിലുള്ള പുരോഗതി മനുഷ്യനെ ഗതാഗത, വാര്‍ത്താ വിനിമയ രംഗങ്ങളില് വിസ്മയാവഹമായ ലോകത്തേക്ക് നയിച്ചുകൊണ്ടേയിരിക്കുന്നു. കഴിഞ്ഞു പോയ തലമുറകള്‍ക്ക് സ്വപ്‌നത്തില് പോലും കാണാന് കഴിയാതിരുന്ന പലതും ഇന്ന് സര്‍വസാധാരണമാണ്. ഇപ്പോഴുള്ളവര്‍ക്ക് വിഭാവനം ചെയ്യാന് പോലും കഴിയാത്ത പലതും വരുംനാളുകളില് കടന്നുവരും. അറിവും സാങ്കേതിക വിദ്യയും ഇത്രമേല് വികസിക്കുമ്പോഴും ഭൂമിയില് മനുഷ്യന് മനുഷ്യനായി ജീവിക്കാന് പഠിക്കുന്നില്ലന്നതാണ് ഏറെ ദൗര്‍ഭാഗ്യകരം.\nമത,ജാതി,വര്‍ഗ, വര്‍ണ, ഭാഷാ, ദേശാ വിവേചനങ്ങള് ലോകത്ത് വര്‍ധിച്ചുകൊണ്ടിരിക്കുന്നു. മനുഷ്യത്വം മരവിച്ചു പോയ തരത്തിലുള്ള അക്രമങ്ങളും കൊലപാതകങ്ങളും പീഡനങ്ങളും അരങ്ങേറുന്നു. വ്യക്തികളും കൂട്ടങ്ങളും സര്‍ക്കാരുകളും അതിലൊക്കെ മത്സരിച്ചു മുന്നേറുന്ന കാഴ്ച ലോകത്ത് എല്ലായിടത്തുമുണ്ട്. ധര്‍മമോ നീതിയോ ഇല്ലാത്ത പുതിയ പ്രവണത മാനവകുലം ഉത്തമായിക്കണ്ട നാഗരികതകളുടെയും സംസ്‌കാരങ്ങളുടെയും അടിത്തറ മാന്തുകയാണ്. അസത്യം പ്രചരിപ്പിച്ചും ഭീതി പരത്തിയും അക്രമങ്ങളെ പ്രോത്സാഹിപ്പിച്ചും ഒരു ജനതയെയും ജീവിത വിജയത്തിലേക്ക് നയിക്കാനാവില്ലെന്ന യാഥാര്‍ത്ഥ്യം ഇവിടെ വിസ്മരിക്കപ്പെടുകയാണ്.\nഭൂമിയിലെ മനുഷ്യജീവിതം ഗൗരവപൂര്‍ണമായ ഒരു ദൈവീക പ്രാതിനിധ്യമാണ്. ഉത്തരവാദിത്വങ്ങള് നല്‍കപ്പെട്ട നിയോഗം ഒടുവില് വിചാരണയെ നേരിട്ട് രക്ഷാശിക്ഷാ വിധിക്ക് മനുഷ്യന് വിധേയനാകേണ്ടതുണ്ട്. ഈ യാഥാര്‍ത്ഥ്യമാണ് ഖുര്‍ആന് മനുഷ്യനെ പഠിപ്പിക്കുന്നത്. ജീവിതത്തിന്റെ അത്ഭുതാവഹമായ പരിണാമങ്ങള് ചൂണ്ടിക്കാട്ടി മനുഷ്യ ധിഷണയെ ഉദ്ദീപിപ്പിച്ചുകൊണ്ട് ദൈവീക ശക്തി മഹാത്മ്യത്തിന്റെ ഔന്നത്യവും മനുഷ്യന്റെ നിസ്സാരതയും നിസ്സഹായതയും ബോധ്യപ്പെടുത്തുന്ന ധാരാളം പരാമര്‍ശങ്ങള് ഖുര്‍ആനിലുടനീളം കാണാം. ‘നിങ്ങളെ അവന് മണ്ണില് നിന്ന് സൃഷ്ടിച്ചു എന്നിട്ട് നിങ്ങളിതാ (ലോകമാകെ) വ്യാപിക്കുന്ന മനുഷ്യവര്‍ഗമായിരിക്കുന്നു; ഇത് അവന്റെ ദൃഷ്ടാന്തങ്ങളില്‍പ്പെട്ടതത്രെ (വി.ഖുര്‍ആന് 30:20). മണ്ണില് നിന്ന് മനുഷ്യനിലേക്കുള്ള പരിണാമത്തെക്കുറിച്ചു കൂടുതല് വിശദമായി ഖുര്‍ആന് മറ്റിടങ്ങളില് വിവരിക്കുന്നുണ്ട്. കളിമണ്ണിന്റെ സത്തില് നിന്ന് ആദ്യമനുഷ്യന് അവനില് നിന്ന് ഇണ അവര് രണ്ടു പേരില് നിന്നായി പുതിയ പിറവി ബീജം, ഭ്രൂണം, ഗര്‍ഭപാത്രം, മാംസപിണ്ഡം, അസ്ഥിക്കൂടം, മാംസം കൊണ്ട് അസ്ഥിക്കൂടത്തെ പൊതിയുടെ മറ്റൊരു രൂപം, പിന്നെ മനുഷ്യക്കുഞ്ഞ് ഇവയൊക്കെ ഖുര്‍ആന് പരാമര്‍ശിക്കുന്നുണ്ട്. തനിക്ക് താന് പോന്നവനാണെന്ന് ധരിച്ചുവശാവുന്ന മനുഷ്യന് സ്വന്തം പരിണാമം കൃത്യമായി മനസ്സിലാക്കാനാണ് സൃഷ്ടിപ്പിലെ ഈ അത്ഭുതങ്ങള് ഖുര്‍ആന് ചൂണ്ടിക്കാട്ടുന്നത്. തന്റെ നിര്‍മാണത്തില് തനിക്ക് ഒരു പങ്കുമില്ല എന്ന ബോധമുണ്ടാവാന് ഈ പാഠം ഉപകരിക്കും. സമാധാന പൂര്‍ണമായി ഒത്തുചേര്‍ന്നു ജീവിക്കാന് മനുഷ്യരില് നിന്ന് തന്നെ അവര്‍ക്ക് ഇണകളെ സൃഷ്ടിക്കുകയും അവര്‍ക്കിടയില് സ്‌നേഹവും കാരുണ്യവും സ്ഥാപിക്കുകയും ചെയ്തത് ചിന്തിക്കുന്നവര്‍ക്കുള്ള അല്ലാഹുവിന്റെ ദൃഷ്ടാന്തമായി ഖുര്‍ആന് എടുത്തു കാണിക്കുന്നു (30:21) ഇതിലും മനുഷ്യകരങ്ങള്‍ക്ക് പങ്കൊന്നുമില്ല. പ്രപഞ്ചത്തിന്റെ നിര്‍മിതിയിലും മനുഷ്യന്റെ ഭാഷാ വര്‍ണ വൈജാത്യങ്ങളിലും വിവരമുള്ളവര്‍ക്ക് ദൃഷ്ടാന്തങ്ങളുണ്ടെന്ന് ഖുര്‍ആന് തുടര്‍ന്ന് പറയുന്നു. എന്തൊക്കെ ജന്മസിദ്ധമായ വൈജാത്യങ്ങളുണ്ടെങ്കിലും മനുഷ്യന് അടിസ്ഥാനപരമായി ഒന്നാണെന്ന കാര്യം ഖുര്‍ആന് ഊന്നിപ്പറയുന്നുണ്ട്. ‘അല്ലയോ, മനുഷ്യരേ തീര്‍ച്ചയായും നിങ്ങളെ നാം ഒരാണില് നിന്നും പെണ്ണില് നിന്നുമായി സൃഷ്ടിച്ചിരിക്കുന്നു അന്യോന്യം തിരിച്ചറിയേണ്ടതിന് നിങ്ങളെ നാം വര്‍ഗങ്ങളും ഗോത്രങ്ങളും ആക്കുകയും ചെയ്തിരിക്കുന്നു. നിങ്ങളില് കൂടുതല് സൂക്ഷ്മതാബോധമുള്ളവനാണ് അല്ലാഹുവിന്റെ അടുക്കല് ഏറ്റവും ആദരണീയന്. തീര്‍ച്ചയായും അല്ലാഹു സര്‍വജ്ഞനും സൂക്ഷ്മജ്ഞനുമാണ് (49:13)\nമനുഷ്യരുടെ അടിസ്ഥാനം ഒന്നാണെന്നും ജന്മസിദ്ധമായ വൈവിധ്യങ്ങള് ജീവിതത്തിന്റെ സുഗമമായ ഒഴുക്കിന് വേണ്ടി അല്ലാഹു സോദ്ദേശപൂര്‍വ്വം സൃഷ്ടിച്ചതാണെന്നും അവ്യക്തതക്ക് ഇടമില്ലാത്തവണ്ണം ഖുര്‍ആന് വ്യക്തമാക്കുന്നുണ്ട്. അറബിക്ക് അനറബിയെക്കാളോ വെളുത്തവന് കറുത്തവനെക്കാളോ ഒരു മേന്മയുമില്ലെന്ന് ഒരിക്കല് പ്രവാചകന് പറയുകയുണ്ടായി. മനുഷ്യരെല്ലാം ആദമിന്റെ മക്കള്. ആദം മണ്ണില് നിന്ന് സൃഷ്ടിക്കപ്പെട്ടത്. ദൈവീക കാരുണ്യത്തില് നിന്ന് നല്‍കപ്പെടുന്ന സ്‌നേഹം പങ്കുവെച്ച് ശാന്തമായി ഭൂമിയില് വസിക്കേണ്ട സഹോദരങ്ങളാണ് മാനവകുലം. ഭാഷയുടെയോ ദേശത്തിന്റെയോ വര്‍ണത്തിന്റെയോ വര്‍ഗത്തിന്റെയോ പേരില് കലഹിച്ചും അക്രമിച്ചും പരസ്പരം ചോര ചിന്താനും തമ്മില് തല്ലി തല കീറാനുമല്ല മനുഷ്യജന്മം നല്‍കപ്പെട്ടിട്ടുള്ളത്. എല്ലാത്തരം വൈജാത്യങ്ങളും പരസ്പരം തിരിച്ചറിഞ്ഞ് സഹകരിക്കാനുള്ള സൗകര്യത്തിനാണ്. മനുഷ്യര്‍ക്കിടയിലുള്ള മഹത്വത്തിന്റെ മാനദണ്ഡം ദൈവഭക്തിയും സൂക്ഷ്മതയുമാണ്. വൈജാത്യങ്ങള് മാനദണ്ഡമാക്കി വിവേചനം കാണിക്കുന്നതും ദൈവദൃഷ്ടിയില് അക്രമവും അനീതിയും അധര്‍മവും പ്രകൃതി വിരുദ്ധവുമാണ്. നിര്‍ഭാഗ്യവശാല് മനുഷ്യരില് അധികപേരും ഈ യാഥാര്‍ത്ഥ്യം ഗ്രഹിക്കാത്തവരാണ്. ഈ ദര്‍ശനത്തിന്റെ വാഹകരായവര് പോലും ഇതിന്റെ വ്യാപ്തി അറിയാത്തവരാണ്.\nദൈവാജ്ഞ പ്രകാരമുള്ള ധര്‍മവും നീതിയും വിശ്വമാനവികതയും നീതിയും വിശ്വമാനവികതയുമായിരിക്കണം ഭൂമിയില് മനുഷ്യന് ജീവിതത്തിനായി പിന്തുടരേണ്ട മാര്‍ഗരേഖ. ഭൂമിയിലെ ഭൂരിപക്ഷം പേരും ദൈവവിശ്വാസികളാണ്. പക്ഷേ, ജീവിതത്തില് ദൈവീക നിര്‍ദ്ദേശങ്ങള് പാലിക്കണമെന്നതിനാല് അവരില് അധികം പേരും വിശ്വസിക്കുന്നില്ല. അതേക്കുറിച്ച് ഗൗരവമായ ജ്ഞാനവും ബോധവും അവര്‍ക്കില്ല. അങ്ങനെയവര് ദൈവസ്മരണയില് നിന്ന് വിട്ടൊഴിയുമ്പോള് അവരുടെ പ്രധാന കൂട്ടുകാരന് പിശാചായിരിക്കും എന്നത് അല്ലാഹുവിന്റെ വിധി നിശ്ചയത്തില് പെട്ടതാണ്. അത് പിശാചുക്കള് മനുഷ്യരെ നേര്‍മാര്‍ഗത്തില് നിന്ന് തടയും. പക്ഷേ, വിധേയരാവുന്ന മനുഷ്യര് തങ്ങള് സന്മാര്‍ഗികളാണെന്ന് വിചാരിക്കുകയും ചെയ്യും (43: 36,37). അത്യന്തം വികലമായ ഒരു മാനസിക നിലയാണിത്. വികല മനസ്സുകളില് നിന്ന് വികല സങ്കല്‍പ്പങ്ങളും ആശയങ്ങളുമേ ഉണ്ടാവൂ. അത്തരക്കാരോട് ഖുര്‍ആന് വ്യക്തമായി പറയുന്നു: തീര്‍ച്ചയായും ഈ ഖുര്‍ആന് ഏറ്റവും നേരായതിലേക്ക് വഴി കാണിക്കുകയും സല്‍കര്‍മ്മങ്ങള് ചെയ്യുന്ന സത്യവിശ്വാസികള്‍ക്ക് മഹത്തായ പ്രതിഫലമുണ്ടെന്ന സന്തോഷ വാര്‍ത്ത അറിയിക്കുകയും ചെയ്യുന്നു. പരലോക ജീവിതത്തില് വിശ്വസിക്കാത്തവരാരോ അവര്‍ക്ക് നാം വേദനയേറിയ ശിക്ഷ ഒരുക്കി വെച്ചിട്ടുണ്ട് (17:9-10).\nCategories: Video Stories Tags: article, mm vahab


മഞ്ഞ് വീഴ്ച കനക്കുന്നു; അയര്‍ലണ്ടില് കാലാവസ്ഥ അതിശൈത്യത്തിലേക്ക് - Rose Malayalam | Rose Malayalam\nUpdated on 11-12-2018 at 8:45 am\nഡബ്ലിന്: ഈ ആഴ്ച അയര്‍ലണ്ടില് മഞ്ഞ് വീഴ്ച പരിധികടക്കുമെന്നു കാലാവസ്ഥാ റിപ്പോര്‍ട്ടുകള്. മന്‍സ്റ്റര്, കൊണാക്ട് എന്നിവിടങ്ങളില് ഇന്നും ലെയ്ന്‍സ്റ്റര്, അള്‍സ്റ്റര് മേഖലകളില് നാളെയും കനത്ത മഴയ്ക്കും സാധ്യതയുണ്ട്. മഞ്ഞുവീഴ്ചയില് റോഡുകള് ഗതാഗതയോഗ്യമല്ലാതാകാനും ചില പ്രദേശങ്ങള് ഒറ്റപ്പെട്ടു പോകാനും സാധ്യതയുള്ളതായും വിലയിരുത്തപ്പെടുന്നു. ഗതാഗത തടസം, പവര്‍കട്ട്, മൊബൈല് ഫോണ് സിഗ്നല് പ്രശ്‌നങ്ങള് എന്നിവയ്ക്ക് സാധ്യതയുണ്ടെന്നും കാലാവസ്ഥാ നിരീക്ഷകര് മുന്നറിയിപ്പ് നല്‍കുന്നു.\nരാജ്യത്ത് മുഴുവനായി ഈ ആഴ്ച മഞ്ഞ് വീഴ്ച ശക്തമാകുമെന്ന് മെറ്റ് ഏറാന് നേരത്തെ പ്രവചിച്ചിരുന്നു. കടുത്ത മഞ്ഞ് അയര്‍ലണ്ടില് മാത്രമല്ല യൂറോപ്പില് എല്ലായിടത്തും രൂക്ഷമായിക്കൊണ്ടിരിക്കുകയാണ്. ആര്‍ട്ടിക്കില് നിന്നും കാറ്റ് വീശുന്നത് ശക്തമായതിനെ തുടര്‍ന്ന് മഞ്ഞ് വീഴ്ചയുടെ ശക്തിയും ഏറി വരികയാണ്. കുട്ടികള്‍ക്കും പ്രായമായവര്‍ക്കും തണുപ്പ് കൂടുന്നത് മൂലം ആരോഗ്യ പ്രശ്നങ്ങള് വര്‍ദ്ധിച്ചു വരുന്നതായി ആരോഗ്യ വകുപ്പും രേഖപ്പെടുത്തിയിരുന്നു. കൂടിയ താപനില9മുതല് 11 ഡിഗ്രി സെല്‍ഷ്യസ് വരെയാണ്. രാത്രിയില് താപനില മൈനസ് ഡിഗ്രിയിലേക്ക് താഴാം. അയര്‍ലന്റിന് പുറമേ യൂറോപ്പിലെ ഒട്ടുമിക്ക പ്രദേശങ്ങളിലും കനത്ത മഞ്ഞും, മഴയും ശക്തമായിട്ടുണ്ട്.\nറോഡുകളില് ബ്ലാക്ക് ഐസ് ഉണ്ടായേക്കാവുന്നതിനാല് ഡ്രൈവര്‍മാര് വാഹനമോടിക്കുമ്പോള് അതീവ ജാഗ്രത പുലര്‍ത്തേണ്ടതാണ്. ഭൂരിഭാഗം സര്‍വീസുകളും സാധാരണ പോലെ പ്രവര്‍ത്തിക്കുന്നതായി ഡബ്ലിന് ബസ് അറിയിച്ചു. ചില റൂട്ടുകളില് തടസം നേരിട്ടേക്കാം. വാഹനവുമായി പുറത്തിറങ്ങുന്നവര് ജാഗ്രത പാലിക്കണമെന്ന് ഗാര്‍ഡ മുന്നറിയിപ്പു നല്‍കുന്നുണ്ട്. കനത്ത മഞ്ഞ് റോഡിലെങ്ങും ഉള്ളതിനാല് മുന്നിലുള്ള കാഴ്ച പോലും മറയ്ക്കുന്നുണ്ട്. ഈ സമയത്ത് ഡ്രൈവിങ് ഏറെ അപകടകരമാണെന്നാണ് പറയുന്നത്. ഹെഡ് ലൈറ്റ് ഡിം ചെയ്ത്, ഫോഗ് ലൈറ്റ് ഓണാക്കി, മുന്നിലുള്ള വാഹനവുമായി കൃത്യം അകലം പാലിച്ചു മാത്രമേ വാഹനമോടിക്കാവൂ. കഴിവതും കുറച്ചു വേഗതയില് മാത്രം വാഹനം ഓടിക്കുക. അത്യാവശ്യമില്ലെങ്കില് സൈക്കിളിലും മറ്റുമുള്ള യാത്രയും കാല്‍നടയും ഒഴിവാക്കുക.


Aksharam Online ലോക്ക് ഡൗണ് കാലത്തെ ദരിദ്രരെക്കുറിച്ച് ... | Dr Sreenidhi S\nനിയോലിബറല് യുക്തിക്കുള്ളിലെ ആഗോളവല്‍ക്കരണം ഒരു സാര്‍വത്രിക പ്രതിഭാസം എന്നതിലുപരി, ഒരു സ്വാഭാവികതയായി മാറ്റിക്കഴിഞ്ഞിരിക്കുന്നു. അതിന്റെ പരിണതഫലങ്ങളും, അത് മനുഷ്യജീവിതത്തില് ചെലുത്തുന്ന സ്വാധീനവും തികച്ചും സ്വാഭാവികമായി കാണാന് നമ്മെ പഠിപ്പിച്ചു എന്നത് ഈ കാലഘട്ടത്തിന്റെ മാത്രം പ്രത്യേകതയാണ്. നിത്യജീവിതത്തിലെ നമ്മുടെ ചിന്തകളും പ്രവര്‍ത്തികളും ആഗോളവല്‍ക്കരണത്തിന്റെ വികാസത്തിന് സഹായകമായി വര്‍ത്തിക്കുന്നു. അതുതന്നെയാണ് ആഗോളവല്‍ക്കരണത്തിന്റെ വിജയവും. ഇത്തരമൊരു പരിപ്പ്രേക്ഷ്യത്തിനെ മിഷേല് ഫുക്കോയുടെ ഭാഷ കടമെടുത്താല് “ബയോപൊളിറ്റിക്” എന്ന് പറയാം.\nബയോപോളിറ്റിക്കല് അധികാര രൂപങ്ങളുടെ പ്രത്യേകത എന്നത്, അതിനു മൂര്‍ത്തമായ, അല്ലെങ്കില് ബാഹ്യമായ അധികാര കേന്ദ്രങ്ങള് ഇല്ല എന്നതാണ്. ഇവിടെ അധികാരത്തിന്റെ ഒബ്ജക്റ്റ് അല്ലെങ്കില് അത് നിയന്ത്രിക്കുന്നത് വ്യക്തികളുടെ ശരീരത്തെയും മനസ്സിനെയുമാണ്. സ്വന്തം നിയന്ത്രണത്തില് എന്ന് കരുതി വ്യക്തികള് എടുക്കുന്ന ഓരോ തീരുമാനവും പ്രവര്‍ത്തിയും ഈ അധികാര രൂപത്തിന്റെ തന്നെ തീരുമാനമായി മാറുന്ന വിചിത്രാവസ്ഥ. ഇത്തരമൊരു ശൈലിയിലൂടെ നിയോലിബറല് ബയോപോളിറ്റിക് അതിന്റെ അധികാരം നിലനിര്‍ത്തുകയും പുനരുല്‍പ്പാദിക്കുകയും ചെയ്യുന്നു. ഇതേ നിയോലിബറല് യുക്തിയുടെ നിയന്ത്രണത്തിലാണ് മാനുഷിക മൂല്യങ്ങള് എന്ന് നാം കരുതുന്ന പലതും. മനുഷ്യന് മൗലികം എന്ന് കരുതിയിരുന്ന ഓരോന്നും – വായു, വെള്ളം, പാര്‍പ്പിടം, ഭക്ഷണം – ഇന്ന് കച്ചവട ചരക്കുകള് മാത്രമാണ് എന്നതും, ഇത്തരമൊരു യുക്തി യാതൊരു അസ്വാഭാവികതയും സൃഷ്ടിക്കുന്നില്ല എന്നതുമാണ് അതിനുള്ളിലെ വൈരുദ്ധ്യവും. മാനുഷിക വികാരങ്ങളായ സ്‌നേഹം, സൗഹൃദം, പ്രണയം എന്തിനു ദുഃഖം പോലും ഇന്ന് മനുഷ്യന് ഇതേ യുക്തിയിലൂടെ കാണാന് ശീലിച്ചു കഴിഞ്ഞു. മാനുഷിക മൂല്യങ്ങളുടെയും, വികാരങ്ങളുടെയും തീവ്രത നിര്‍ണ്ണയിക്കുന്ന പ്രധാന ഘടകം സാമ്പത്തിക വര്‍ഗ്ഗ വ്യത്യാസങ്ങളായിമാറി എന്നിടത്താണ് നിയോലിബറല് വ്യവസ്ഥ ഒരു ബയോപവര് ആയി മാറുന്നത്.\nനിയോലിബറല് അധികാരരൂപങ്ങള് ഒരു ദേശരാഷ്ട്രത്തെയും പ്രത്യക്ഷത്തില് നിയന്ത്രിക്കുന്നില്ലെങ്കിലും, ഒരു രാഷ്ട്രത്തിനും സാമ്പത്തികമായ പരമാധികാരം ഇല്ല എന്നതാണ് വസ്തുത. ഈയൊരു സാമ്പത്തിക ക്രമത്തിന് വിധേയമായി മാത്രമേ പ്രവര്‍ത്തിക്കാന് കഴിയുകയുള്ളൂ എന്ന സാഹചര്യം. ഇതിനൊരു ഉത്തമ ഉദാഹരണമാണ് ഒരു ശാസ്ത്രത്തെ പൂര്‍ണ്ണമായി സ്വാധീനിച്ചു കൊണ്ട് നിയോലിബറല് ബയോപവര് അതിന്റെ ക്രമങ്ങള് ലോകരാഷ്ട്രങ്ങളില് രൂപപ്പെടുത്തുന്നത്. നിലവില് ഭൂരിഭാഗം ലോക രാജ്യങ്ങളില് കണ്ടുവരുന്ന ഒരു പ്രവണതയാണ് ആരോഗ്യത്തെ സാമ്പത്തിക ചരക്കു മാത്രമായി ചുരുക്കി കാണുക എന്നത്. ആധുനിക വൈദ്യശാസ്ത്രം അതിന്റെ മാനവിക വശങ്ങളെ ഉപേക്ഷിച്ചു കൊണ്ട് മേല്‍പ്പറഞ്ഞ യുക്തിക്കു വിധേയമായി വര്‍ത്തിക്കുന്ന ഉപകരണമായി മാറിക്കഴിഞ്ഞു. തലവേദനയ്ക്കുള്ള ചികിത്സാ മുതല്, ജീവന് രക്ഷ മരുന്നുകള് പോലും പണമുല്‍പ്പാദനത്തിനുള്ള സ്രോതസ്സ് മാത്രമായി ചുരുങ്ങിയിരിക്കുന്നു. ഇതേ നിയോലിബറല് യുക്തി വ്യക്തികളില് പ്രവര്‍ത്തിക്കുന്നത് മറ്റൊരു രീതിയില് ആണ്. ആധുനിക വൈദ്യ ശാസ്ത്രത്തിന്റെ വ്യവഹാരങ്ങളിലൂടെ (discourse) ആരോഗ്യവും അനാരോഗ്യവും വ്യക്തിയുടെ മാത്രം ഉത്തരവാദിത്വം ആയി കാണാന് അത് പഠിപ്പിക്കുന്നു.\nഅസുഖങ്ങള് എന്നത് സ്വന്തം പാളിച്ചകള് കൊണ്ട് സംഭവിക്കുന്ന ഒന്നായി കാണാന് ഇത് വ്യക്തികളോട് ആവശ്യപ്പെടുന്നു. ഇതിന്റെ വ്യക്തമായ ലക്ഷണങ്ങള് രോഗങ്ങളുടെ പേരുകളില് പോലും കാണാന് സാധിക്കും. ഉദാഹരണത്തിന് ആധുനിക ചികിത്സാ ശാസ്ത്രം ഇന്ന് പ്രമേഹം, ഹൃദയ സംബന്ധമായ രോഗങ്ങള് മുതലായവയെ “ലൈഫ് സ്റ്റൈല്” രോഗങ്ങള് , അല്ലെങ്കില് മലയാളത്തില് ജീവിതശൈലീ രോഗങ്ങള് എന്നാണ് വിളിക്കുന്നത്. പക്ഷെ ഈ “ജീവിതശൈലി” എത്ര പേര്‍ക്ക്, അല്ലെങ്കില് ആര്‍ക്കൊക്കെ സ്വതന്ത്രമായി മാറ്റാന് കഴിയും എന്നത് അത് ഒരിക്കലും പ്രശ്നവത്കരിക്കപ്പെടുന്നില്ല. അങ്ങനെ വൈയക്തിക തലത്തിലും ശാസ്ത്രത്തിന്റെ വിശാലമായ തലത്തിലും പരസ്പരപൂരക യുക്തികളായി പ്രവര്‍ത്തിക്കുന്നതിലൂടെ നിയോലിബറല് ക്രമം അതിന്റെ അധികാരം സംസ്ഥാപിച്ചും, പുനരുല്‍പ്പാദിച്ചുകൊണ്ടുമിരിക്കുന്നു.\nഇവിടെ ചോദ്യം, ആരോഗ്യം കേവലം വൈയക്തികമായി മാത്രം കാണാന് കഴിയുമോ എന്നതാണ്. മനുഷ്യന് ഒരു സാമൂഹികജീവി ആണെന്നിരിക്കെ ഒരു വ്യക്തിയുടെ ആരോഗ്യം എത്രത്തോളം വ്യക്തിയുടെ മാത്രം ഉത്തരവാദിത്വം ആകുന്നു? ഇത് പ്രശ്നവല്‍ക്കരിക്കുന്നിടത്താണ് മേല്‍പ്പറഞ്ഞ കുയുക്തികളുടെ വൈകൃതം വ്യക്തമാകുന്നത്. കാരണം അനാരോഗ്യം എന്ന അവസ്ഥ ഒരു വലിയ പരിധി വരെ നിലവിലെ സാമ്പത്തിക ക്രമങ്ങളുടെ തന്നെ സൃഷ്ടിയാണ്. ഇന്ത്യ പോലുള്ള അവികസിത രാജ്യങ്ങളില് പോലും ഇന്ന് പൊതു-ആരോഗ്യ സംവിധാനങ്ങള് സ്വകാര്യ മേഖലയെക്കാള് തുലോം തുച്ഛമാണ് എന്ന് മാത്രമല്ല, മാറി മാറി വരുന്ന കേന്ദ്ര ഭരണകൂടങ്ങള് സ്വകാര്യ ചികിത്സാ മേഖലയെ നിയന്ത്രിക്കാനോ പൊതു-ആരോഗ്യ മേഖലയെ ശാക്തീകരിക്കാനോ, അവയുടെ ഗുണനിലവാരം മെച്ചപ്പെടുത്താനോ ഉള്ള ശ്രമങ്ങള് നടത്തുന്നില്ല. ഇന്ത്യയുടെ മൊത്തം ആഭ്യന്തര ഉത്പ്പാദനത്തിന്റെ ഉദ്ദേശം 5% ആണ് നിലവില് ആരോഗ്യമേഖലയില് ചിലവാക്കുന്നത്. അതില് തുലോം 1% മാത്രമാണ് പൊതു ഖജനാവില് നിന്ന് ചെലവാക്കുന്നത്. അതായത് ബാക്കി 4% എന്നത് ജനങ്ങള് സ്വന്തം കയ്യില് നിന്നും ചെലവാക്കുന്നു എന്നര്‍ത്ഥം. മറ്റൊരു രീതിയില് പറഞ്ഞാല് മൊത്തം ആരോഗ്യ സംബന്ധിയായ ചെലവിന്റെ ഏകദേശം 70% ജനങ്ങള് സ്വന്തം കയ്യില് നിന്ന് ചെലവാക്കേണ്ടി വരുന്നു. ഇതിന്റെ പരിണത ഫലം എന്നത്, ഇന്ത്യ പോലുള്ള അവികസിത രാജ്യങ്ങളില് പാവപ്പെട്ടവരും പണക്കാരും തമ്മില് ആരോഗ്യ സൂചകങ്ങളിലുള്ള അന്തരം ചിന്തിക്കാന് പോലും കഴിയാത്ത വിധം പ്രബലമാകുന്നു എന്നതാണ്. കണക്കുകള് പ്രകാരം ഇന്ന് ഇന്ത്യയില് ഏറ്റവും ദരിദ്രമായ സാഹചര്യങ്ങളില് ജനിച്ചു വീഴുന്ന ഒരു വ്യക്തിയുടെ ആയുര്‍ദൈര്‍ഗ്യം ഏറ്റവും പണക്കാരനായ വ്യക്തിയേക്കാള് 8 വര്‍ഷത്തോളം കുറവാണ്. പ്രതിശീര്‍ഷ വരുമാനം കണക്കിലെടുക്കുമ്പോള് ഏറ്റവും പാവപ്പെട്ട സാഹചര്യങ്ങളില് നിന്ന് വരുന്നവര് ആണ് ആരോഗ്യസേവനങ്ങള് ക്കു താരതമ്യേന കൂടുതല് പണം ചെലവാക്കേണ്ടി വരുന്നു എന്നതും ഈ സാഹചര്യം സൃഷ്ട്ടിക്കുന്ന വൈരുദ്ധ്യമാണ്.\nഇതിനെയാണ് ജൂലിയന് റ്റിയൂദര് ഹാര്‍ട് എന്ന ബ്രിട്ടീഷ് ഡോക്ടര് 1971ല് “ദ ഇന്‍വെര്‍സ് കെയര് ലോ” അല്ലെങ്കില് വിപരീത ചികിത്സാ നിയമം എന്ന് വിശേഷിപ്പിച്ചത്. അതായത് മാര്‍ക്കറ്റ് യുക്തിയില് ചലിക്കുന്ന ആരോഗ്യ മേഖലയില് കൂടുതല് ആരോഗ്യ സേവനം ആവശ്യമുള്ള വ്യക്തികള് ക്കായിരിക്കും ഏറ്റവും കുറവ് ശ്രദ്ധ ലഭിക്കുന്നത് എന്ന നിരീക്ഷണം.\nനിയോലിബറല് യുക്തിപ്രകാരമുള്ള ആരോഗ്യസംവിധാനങ്ങളുടെ മുന്‍ഗണന, ചികിത്സാ സേവനങ്ങള് അധികം വേണ്ട മേഖല ഏത് എന്നതല്ല, മറിച്ചു അധികലാഭം എവിടെ നിന്ന് ലഭിക്കും എന്നതാണ്. എന്നാല് ഇത്തരം അസമത്വങ്ങള് ബയോപോളിറ്റിക് അതിന്റെ അധികാര വിനിയോഗങ്ങളിലൂടെ അദൃശ്യവത്ക്കരിക്കുന്നു. അതുകൊണ്ടു മാത്രമാണ് ഇത്തരം ആന്തരിക വൈരുദ്ധ്യങ്ങള് നിലനില്‍ക്കെത്തന്നെ ആരോഗ്യരംഗം മുതലാളിമാരുടെ കുത്തകയായി ഇന്നും നിലനില്‍ക്കുന്നത്. അതിനാല്‍ത്തന്നെ നിയോലിബറല് സാമ്പത്തിക ക്രമങ്ങളുടെ വൈരുദ്ധ്യങ്ങള് സൃഷ്ട്ടിക്കുന്ന സാമൂഹിക സാമ്പത്തിക അസമത്വങ്ങള് കാണാതെ ആരോഗ്യം എന്ന സങ്കല്‍പ്പത്തെ സമീപിക്കാന് കഴിയില്ല എന്നതാണ് വാസ്തവം.\nഅതേസമയം, കൊറോണ പോലുള്ള മഹാമാരികളുടെ പശ്ചാത്തലത്തില് നിയോലിബറല് സാമ്പത്തിക ക്രമത്തെ വിമര്‍ശനാത്മകമായി നോക്കികാണുവാനുള്ള വലിയ സാധ്യത കാണാതെ പോകരുത്. ആധുനികവൈദ്യശാസ്ത്രം ഇന്ന് ചിന്തിക്കാവുന്നതിനപ്പുറം വികസിച്ചു കഴിഞ്ഞെങ്കിലും, അതിന്റെ ഗുണഭോക്താക്കള് ഒരു ചെറിയ ശതമാനം മാത്രമാകുന്നു എന്നതാണ് യാഥാര്‍ഥ്യം. ഇന്ന് ലോകമെമ്പാടും 3.5 ബില്യണ് ജനങ്ങള് യാതൊരു വിധ ആരോഗ്യ സേവനങ്ങളും ലഭ്യമാകാതെ ജീവിക്കുന്നു എന്ന് മാത്രമല്ല, പ്രതിവര്‍ഷം 100 മില്യണ് ജനങ്ങള് സ്വകാര്യ ആരോഗ്യസേവനങ്ങള് വിലകൊടുത്തു വാങ്ങുന്നതിലൂടെ ദാരിദ്ര്യത്തിലേക്ക് വഴുതിവീഴുന്നു. കണക്കുകളുടെ അടിസ്ഥാനത്തില് ഇന്ത്യയില് പൊതു-ആരോഗ്യ മേഖലയില് ലഭ്യമായ ആശുപത്രി കിടക്കകള് 1000 പേര്‍ക്ക് 0.55 എന്ന തോതില് ആണ്. എന്നാല് ഇതേ സമയം രാജ്യത്തുള്ള മൊത്തം ആശുപത്രി കിടക്കകളില് 50% ത്തിലധികം സ്വകാര്യ മേഖലയിലാണ് എന്ന് കണക്കുകള് സൂചിപ്പിക്കുന്നത്. 22% ത്തിലധികം അതിദരിദ്രര് ജീവിക്കുന്ന ഒരു രാജ്യത്താണ് ഇത്തരമൊരു സാഹചര്യം നിലനില്‍ക്കുന്നത് എന്നിടത്താണ് ഈ കണക്കുകളുടെ തീവ്രത വെളിപ്പെടുന്നത്.\nഅതേസമയം ഒരു പ്രതിസന്ധിഘട്ടത്തില് പോലും എങ്ങിനെയാണ് ഇതേ ബയോപോളിറ്റിക് അധികാരക്രമം ഭരണവര്‍ഗത്തിന്റെ തീരുമാനങ്ങളെ അതിന്റെ ഇച്ഛയ്ക്കനുസരിച്ചു മാറ്റിയെടുക്കുന്നു എന്നതും കൗതുകകരമാണ്. ഇതിനുദാഹരണമാണ് ലോകമെമ്പാടും കൊറോണ പകര്‍ച്ചവ്യാധി പൊട്ടിപുറപ്പെട്ടപ്പോളും തുടക്കത്തില് സ്വീകരിച്ച നടപടികളില് പലതും ജനങ്ങളുടെ ആരോഗ്യത്തെക്കാള് സാമ്പത്തിക വെല്ലുവിളികള് നേരിടാനുള്ള നടപടികളായിരിന്നു എന്നത് . ഉത്പ്പാദനപ്രക്രിയയുടെ സുഗമമായ നടത്തിപ്പിലൂടെ കുത്തക മുതലാളിയുടെ നഷ്ടം കുറയ്ക്കാന് എന്ത് നടപടി കൈക്കൊള്ളാം എന്നതായിരുന്നു പല ലോകരാഷ്ട്രങ്ങളുടെയും പ്രഥമ പരിഗണന. അതുകൊണ്ടു തന്നെ ഇത്തരം പ്രതിസന്ധിഘട്ടങ്ങളില് നിയോലിബറല് സാമ്പത്തിക ക്രമങ്ങള് സൃഷ്ടിച്ചിട്ടുള്ള സാമൂഹിക സാമ്പത്തിക അസമത്വങ്ങളുടെ തീവ്രതയും വ്യാപ്തിയും പൊടുന്നനെ വെളിപ്പെടുത്തുന്നു.\nഈ പകര്‍ച്ചവ്യാധിയുടെ നിയന്ത്രണത്തിനായി ലോകം മുഴുവന് സ്തംഭനമടക്കമുള്ള നടപടികളിലേക്ക് നീങ്ങുമ്പോള് , അത്തരം സാഹചര്യങ്ങള് പോലും വര്‍ഗ്ഗാടിസ്ഥാനത്തില് എത്രത്തോളം വിവേചനപരമായ പ്രത്യാഘാതങ്ങളും, കൂടുതല് അസമത്വങ്ങളും സൃഷ്ടിക്കുന്നു എന്നത് പരിശോധനക്ക് വിധേയമാക്കേണ്ട വസ്തുതയാണ്. പകര്‍ച്ചവ്യാധി നേരിടുന്ന പ്രദേശങ്ങളിലെല്ലാം അത് സാമ്പത്തികമായും, ആരോഗ്യപരമായും ഏറ്റവും തീവ്രമായി ബാധിക്കുന്നതു ദരിദ്രരെയാണ് എന്നതാണ് യാഥാര്‍ഥ്യം. ദിവസങ്ങളും മാസങ്ങളും നീളുന്ന നിയന്ത്രണത്തിലൂടെ നേരിടേണ്ടിവരുന്ന കൂലി നഷ്ടം അവരെ വീണ്ടും ദാരിദ്ര്യത്തിന്റെയും അനോരോഗ്യത്തിന്റെയും ചാക്രികതയിലേക്കു തള്ളിയിടുന്നു. കൊറോണ പോലുള്ള പുതിയ പകര്‍ച്ചവ്യാധികള് ക്കുള്ള പരിശോധനകളും ചികിത്സാ സംവിധാനങ്ങളും കുറവാണെന്നിരിക്കെ, അവ ലഭ്യമാകാനുള്ള സാഹചര്യങ്ങള് ഒരു നിയോലിബറല് ക്രമത്തിനുള്ളില് വര്‍ഗാടിസ്ഥാനത്തിലുള്ള വേര്‍തിരിവുകള് സൃഷ്ടിക്കുന്നു. ഏറ്റവും വലിയ സാമ്പത്തികശക്തി എന്ന് കരുതപ്പെടുന്ന അമേരിക്കയില് പോലും ഇതിനുള്ള ഉദാഹരണങ്ങള് ധാരാളമാണ്. അവിടെ ആരോഗ്യ ഇന്‍ഷുറന്‍സ് പോലുള്ള സംവിധാനങ്ങള് ഇല്ലാത്ത പാവപ്പെട്ട ആളുകള് അടിസ്ഥാന പരിശോധനക്കും ചികിത്സക്കും വേണ്ടി ചെലവാക്കേണ്ടി വരുന്നത് ലക്ഷങ്ങളാണ്. നേരെമറിച്ചു ധനികനായ ഒരു വ്യക്തിക്ക് തന്റെ സ്വകാര്യ ഇന്‍ഷുറന്‍സ് പരിരക്ഷ ഉപയോഗിച്ച് വളരെ പെട്ടന്ന് വേണ്ട പരിശോധനകളും ചികിത്സയും ലഭ്യമാക്കുകയും ചെയ്യാം.\nഇന്ന് നമ്മുടെ നാട്ടില് പോലും സര്‍ക്കാരുകള് ആവശ്യപ്പെടുന്ന വര്‍ക്ക് ഫ്രം ഹോം രീതി പോലും ഒരു പ്രത്യേക വര്‍ഗ്ഗവിഭാഗത്തിന്റെ പ്രിവിലേജ് മാത്രമല്ലേ? മാത്രമല്ല വീട്ടില് നിന്നു ജോലി തുടരുന്നതിലൂടെ ആരുടെ ആവശ്യങ്ങളാണ് വീണ്ടും സംരക്ഷിക്കപ്പെടുന്നത്. നിത്യ വേതനത്തിന്റെ അടിസ്ഥാനത്തില് മാത്രം ജീവിക്കേണ്ടി വരുന്ന ലക്ഷകണക്കിന് വരുന്ന വിഭാഗങ്ങള് ക്ക് വര്‍ക്ക് ഫ്രം ഹോം ഒരു വിദൂരസാധ്യതയാണ്. കൊറോണ അധികമായി ബാധിക്കാന് സാധ്യതയുള്ളത് പ്രായമായവരെയും മറ്റു രോഗങ്ങള് ഉള്ള വ്യക്തികളെയും ആണെന്ന് പറയുന്നു. അവിടെയും ചോദ്യം സമൂഹത്തിലെ ഏതു വര്‍ഗ്ഗവിഭാഗത്തിനാണ് രോഗാതുരത കൂടുതല് എന്നതാണ്. വികസിത രാജ്യമായ അമേരിക്കയില് നടന്ന പഠനങ്ങളില് പോലും തെളിയുന്നത്, വരുമാനം കുറയുന്നതിന്റെ അടിസ്ഥാനത്തില് ജനങ്ങളില് രോഗാതുരതയും കൂടുന്നു എന്നുള്ളതാണ്. ബ്രിട്ടന് പോലുള്ള രാജ്യങ്ങളില് നിന്നുള്ള പഠനങ്ങള് സൂചിപ്പിക്കുന്നത് ആസ്ത്മ, ഡയബെറ്റിസ്, ശ്വാസകോശ സംബന്ധമായ മറ്റു രോഗങ്ങള് , ഏറ്റവുമധികം കാണുന്നത് ദാരിദ്ര്യം അനുഭവിക്കുന്ന വിഭാഗം ജനങ്ങളില് ആണ് എന്നുള്ളതാണ്. വികസിത രാജ്യങ്ങളിലെ അവസ്ഥ ഇതാണെങ്കില് അവികസിത മേഖലകളായ ആഫ്രിക്കയും ഏഷ്യയും പോലുള്ള വന്‍കരകളില് ഉള്ള രാജ്യങ്ങളുടെ സ്ഥിതി എന്തായിരിക്കും എന്ന് ഊഹിക്കാമല്ലോ.\nഇവിടെയാണ് ബയോപോളിറ്റിക് അധികാരവും, കൊറോണ പോലുള്ള മഹാമാരികളുടെ പശ്ചാത്തലത്തില് വെളിപ്പെടുന്ന അസമത്വങ്ങളും തമ്മില് കൂട്ടി വായിക്കേണ്ടത്. ഈ മഹാമാരി മനുഷ്യകുലത്തിനു ചില സന്ദേശങ്ങള് നല്‍കുന്നുണ്ട്. നിലവിലുള്ള വികസന കാഴ്ചപ്പാടുകളെ പുനര്‍നിര്‍വചിക്കാന് അത് ആവശ്യപെടുന്നു. ഭൂമിയിലെ എല്ലാത്തിനെയും ഒരേ ചട്ടക്കൂടിലൂടെ കാണാന് സാധിക്കില്ല എന്നും, വികസനം എന്നത് ചിലരുടെ മാത്രം ആവരുത് എന്നും അത് സൂചിപ്പിക്കുന്നു. ഇത്തരം പ്രതിസന്ധികള്‍ക്ക് മാത്രമേ ഒരുപക്ഷെ സാര്‍വത്രികമായി പ്രബലമായി നില്‍ക്കുന്ന അധികാര രൂപങ്ങളെ പൊളിക്കുവാനും പുതിയത് സൃഷ്ടിക്കുവാനും സാധിക്കുകയുള്ളു. ഇത് വിപ്ലവകരമായ ഒരു മാറ്റത്തിന്റെ കൂടി സന്ദര്‍ഭമാണ്. മനുഷ്യന്‍റെ അടിസ്ഥാന ആവശ്യമായ ആരോഗ്യം പോലുള്ള മേഖലകള് നിയോലിബറല് യുക്തികളുടെ ചട്ടക്കൂടില് നിന്ന് പുറത്തു കൊണ്ട് വരാന് നമ്മെ പ്രേരിപ്പിക്കേണ്ടതുണ്ട്.\nആരോഗ്യം എന്നത് സാമൂഹിക ഉത്തരവാദിത്വം ആണ് എന്ന തിരിച്ചറിവും, ആരോഗ്യസേവനങ്ങള് എല്ലാവര്ക്കും ഒരു പോലെ ലഭിക്കേണ്ട മനുഷ്യാവകാശങ്ങളില് ഒന്നാണെന്നുമുള്ള തിരിച്ചറിവിന്‍റെ മുഹൂര്‍ത്തം. “യൂണിവേഴ്സല് ഹെല്‍ത്ത് കെയര്” അല്ലെങ്കില് സാര്‍വത്രിക ആരോഗ്യ സേവനങ്ങള് പോലുള്ള മാതൃകകളിലേക്കു ലോകരാഷ്ട്രങ്ങള് മാറേണ്ടതുണ്ട്. ദരിദ്രന് ധനികന് എന്ന വ്യത്യാസം ഇല്ലാതെ എല്ലാവര്‍ക്കും ഒരേ നിലവാരത്തില് ഉള്ള ആരോഗ്യ സേവനങ്ങള് പൊതു മേഖലയിലൂടെ സൗജന്യമായി ലഭ്യമാക്കുന്ന ആരോഗ്യവ്യവസ്ഥ. ഇത്തരം പകര്‍ച്ചവ്യാധികള് നേരിടാന് ഇന്ന് നമ്മുടെ മുന്നില് ഉള്ള ഏറ്റവും വലിയ ആയുധം എന്നത് അതിനെ യഥാസമയം പ്രതിരോധിക്കുക എന്നത് മാത്രമാണ്. എപ്പോഴൊക്കെ എളുപ്പത്തില്, പണച്ചിലവ് ഇല്ലാതെ ആരോഗ്യ സേവനങ്ങള് ലഭ്യമാകാത്ത സാഹചര്യങ്ങള് ഉണ്ടായിട്ടുണ്ടോ, അപ്പോഴൊക്കെ അവ അതിന്റെ തുടക്കത്തില് തന്നെ നമുക്ക് നിയന്ത്രിക്കാന് കഴിയാതെ പോകുന്നു. മറിച്ചു ജനകീയവും, ഫലപ്രദവും, പര്യാപ്തമായ മാനവ ശേഷിയുമുള്ള ഒരു പൊതു-ആരോഗ്യ സംവിധാനത്തിലൂടെ മാത്രമേ പ്രാദേശികമായി ഇത്തരം പകര്‍ച്ച വ്യാധികള് നേരത്തെ കണ്ടെത്തി വേണ്ട നിയന്ത്രണങ്ങള് സ്വീകരിക്കാന് സാധിക്കുകയുള്ളു.


നീലിമലയിലെ സാന്ത്വന പൂക്കൾ…..(ചെറുകഥ) | Malayali Manasu\nHome Literature നീലിമലയിലെ സാന്ത്വന പൂക്കൾ…..(ചെറുകഥ)\nനീലിമലയിലെ സാന്ത്വന പൂക്കൾ…..(ചെറുകഥ)\n‘നമുക്കൊരു ചെറിയ യാത്ര പോകാം, നീ വരുമെങ്കിൽ’.?\n‘നീലി മലയുടെ ഉയരങ്ങളിലേക്ക്’.\n‘നിന്‍റെ വർഷങ്ങൾ പഴകിയ പൊതിഞ്ഞുവച്ച ആഗ്രഹം തീർക്കാം,പിന്നെ, ഈ മുഷിഞ്ഞ മടുപ്പിന് ഒരു ഇടവേളയും’.\n‘പോകണമെന്ന് ആഗ്രഹമുണ്ട് ഭരത്,പക്ഷ, ഈ വശം തളർന്ന ശരീരം വലിച്ചിഴച്ചു ഒരു യാത്ര’.?\n‘ഭാനു,രണ്ടുമൂന്നു മണിക്കൂർ ഡ്രൈവൊക്കെ എനിക്ക് പറ്റുമെടോ പിന്നെ, കുതിക്കുന്ന കുതിരയല്ലേ ഇപ്പോഴും നമ്മുടെ പദ്മിനി’.\nശരിതെറ്റുകളുടെ അപഗ്രഥനം ഞാൻ നിറുത്തിവച്ചു പറഞ്ഞു.\n‘രാത്രി യാത്രതിരിക്കുന്നു നമ്മൾ, ഇന്ന് പൗർണ്ണമിയാണ്, നീലി മലയുടെ ഉയരത്തിൽ പൗർണ്ണമിയെ കാണാൻ നല്ല രസമാകും’.\n‘സൊ മൈ ഡിയർ ഭാനു, വി ആർ മൂവിങ് ടുഡേ നൈറ്റ് ഓക്കേ’.?\n‘നിന്നെ ഞാൻ മെല്ലെ താങ്ങി എത്തിക്കാം, കാറ് വരെ.\nമലമുകളിലെ പൗർണ്ണമി കാറിലിരുന്നും കാണാമല്ലോ’.?\n‘ഒന്ന് പോകാമെന്നു പറയു ഭാനു’\nഞാൻ സംശയിച്ചു ചോദിച്ചു.\n‘ഉം’ ഭാനു അർദ്ധ സമ്മതത്തിൽ മൂളി.\nരാത്രി പത്തുമണിയുടെ നിശബ്ദതയിൽതന്നെ അത്ര വികസിതമല്ലാത്ത നഗരം ഉറങ്ങാൻ തുടങ്ങി കഴിഞ്ഞിരിക്കുന്നു. ഭാനുവിന് ഏറ്റവും ഇഷ്ട്ടപെട്ട കസവു കരയുള്ള സാരി, ഞാൻതന്നെ തളർന്ന ശരീരത്തിൽ എത്രയും ഭംഗിയാക്കാനുള്ള വ്യഗ്രതയോടെ വാരി ഉടിപ്പിച്ചു. പതിവുപോലെ തലമുടി ചീകി ഒതുക്കി.നെറ്റിയിൽ വലിയ ചുവന്ന വട്ട പൊട്ടും ചാർത്തി. ഞാൻ തന്നെ ഉണ്ടാക്കിയ കുത്തരി കഞ്ഞിയും, ചമ്മന്തിയും, പതിവ് പോലെ ഒരേ പാത്രത്തിൽ നിന്നും കഴിച്ചു\nഭാനുവിനെ കാറിലെത്തിക്കാൻ നന്നേ ബുദ്ധിമുട്ടി.തളരാത്ത ഇടതു കാൽ ഊന്നി, ഭാനു എന്നെ ആവും വിധം സഹായിച്ചു. കരൾ ചേർത്ത് അവിചാരിതമായി വന്ന ഒരു പിടച്ചിൽ, ഭാനു കാണാതെ മാറ്റി പിടിച്ചു,ഒപ്പം ഉമിനീരിനൊപ്പം തേട്ടിവന്ന കുഞ്ഞു കവിൾ രക്തം ഇരുട്ടിലേക്ക് തുപ്പിയും കളഞ്ഞു.\n‘ഭരത്, മരുന്നുകൾ കഴിച്ചിരുന്നോ’… ?\n‘ആവുമോ ഡ്രൈവ് ചെയ്യാൻ’…. ?\nഭാനു പതിഞ്ഞു ചോദിച്ചു കൊണ്ടിരുന്നു.\n‘ഭാനു,എനിക്കൊന്നുമില്ല വിഷമതകൾ. ചെറിയ ഒരു വേദന,അത്ര മാത്രം. അർബുദം കരളിന് മാത്രമാണെടോ, വളയം പിടിക്കുന്ന ഈ കൈകൾ ഉരുക്കു പോലെയാണ് ഇപ്പോഴും’.\nഞാൻ ചിരിച്ചു കൊണ്ടു പറഞ്ഞു. ഭാനു എന്നെ നോക്കി പതിഞ്ഞ പുഞ്ചിരിയോടെ, പതിവ് പോലെ മുൻ സീറ്റിൽ ഇടതു വശം ചാരി ഇരുന്നു.\nവഴി തീർത്തും വിജനമായിരുന്നു. കണ്ണാടി താഴ്ത്തി വച്ച വിൻഡോയിലൂടെ തണുത്ത കാറ്റ് പതിയ കടന്നു വരുന്നു. ബ്ലാങ്കെറ്റു ഭാനുവിന്റെ കഴുത്തു വരെ ചേർത്ത് മൂടി, ഞങ്ങൾ\nയാത്രതിരിച്ചു.എന്‍റെ അപഗ്രഥിച്ച അവസാന ശരികളെ, ഭാനുവിന്റെ മനസ്സിലേക്ക് എങ്ങനെ സന്നിവേശിപ്പിക്കണമെന്ന് എനിക്കറിയില്ലായിരുന്നു. എന്‍റെ ശരികൾക്കുള്ള ഭാനുവിന്റെ പ്രതികരണവും.\nപദ്മിനിയുടെ മുരൾച്ചയിൽ എന്‍റെ കാഴ്ചകൾ തടിച്ച കണ്ണടയിലൂടെ നിരത്തിലേക്ക് മാത്രം ഞാൻ ഊന്നി വച്ചു. നിരപ്പല്ലാത്ത നിരത്തുകൾ ഇപ്പോഴും റോഡായിട്ടില്ല. പദ്മിനിയുടെ വല്ലാതുള്ള ഉലച്ചിലുകൾ നിയന്ത്രിക്കാൻ ഞാൻ ബുദ്ധിമുട്ടി.\n‘ഭാനു’. ഞാൻ വിളിച്ചു.\n‘ഉം’.ഭാനു മൂളി കേട്ടു\nഉറക്കം വരുന്നുണ്ടോ ?\n‘ഒന്നുമില്ല ഭരത്’, ഞാൻ ഓരോന്നിങ്ങനെ’….\n‘ഉം’….ഞാൻ അമർത്തി മൂളി.\n‘ഭാനു…..ഞാൻ പറയട്ടെ നീ എന്തൊക്കെയാണ് ചിന്തിച്ചു കൂട്ടുന്നതെന്നു’.?\nഭാനു മെല്ലെ തല എന്നിലേക്ക് തിരിച്ചു. പാറി വീഴുന്ന മുടിയിഴകൾ ഇടം കയ്യാൽ മാടി ഒതുക്കി വച്ചു.\nഈ വളയം പിടിക്കാൻ നമുക്കൊരു മകനോ ,മകളോ ഉണ്ടായിരുന്നു എങ്കിലെന്നു’.?\n‘എങ്കിൽ പിൻസീറ്റിൽ, എന്‍റെ മടിയിൽ തലവച്ചു കൂടെവരുന്ന ഈ ചന്ദ്രനെ കണ്ടു കിടക്കാമായിരുന്നു എന്ന്.\nഅതല്ലേ ഇപ്പോൾ ആലോചിച്ചത്’.?\nഭാനു കണ്ണുകൾ വിടർത്തി എന്നെ നോക്കി\n‘അതെങ്ങിനെ ഭരത്തിനു മനസ്സിലായി’.?\n‘അതോ….അത് തന്നെയല്ലേ ഞാനും ചിന്തിച്ചത്, അത് കൊണ്ടു തന്നെ’\nഞാൻ മെല്ലെ കുലുങ്ങി ചിരിച്ചു പറഞ്ഞു.\n‘ഭാനു,നിന്‍റെ വിഷമതകൾ മാത്രമല്ല, ഇമയനങ്ങുന്ന ചിന്തകളും എനിക്ക് പെട്ടെന്ന് മനസ്സിലാകും’.\nകാർ ചുരം കയറി തുടങ്ങി. താഴ്ന്നു തൊട്ടു പോകുന്ന മഞ്ഞു മേഘങ്ങളെ, പദ്മിനിയുടെ കിതക്കുന്ന വെളിച്ചം ഇഴകീറി കടന്നു പൊയ്ക്കൊണ്ടിരുന്നു.അർബുദത്തിന്റെ അണുക്കൾ കരളിനെ ചെറുതായി\nകുത്തിനോവിക്കുന്നു. വേദനയുടെ രസകണങ്ങൾ കണ്ണിൽ നിന്നും ഇറ്റു വീഴാതിരിക്കാൻ, ഞാൻ തടിച്ച കണ്ണട ഫ്രെയിം ഇടയ്ക്കിടയ്ക്ക് ഇളക്കിവച്ചുകൊണ്ടിരുന്നു.\nനീണ്ടു പോകുന്ന മൗനത്തിനിടയിൽ ഞാൻ പറഞ്ഞു.\n‘ഭാനു,എന്‍റെ ആകുലതകളിൽ നീ മാത്രമാണ് എന്നും, ഇപ്പോഴും’.\n‘അർബുദം തിന്നുതീർക്കുന്ന എന്‍റെ ഈ കരളിന്റെ അവസാനഘട്ടത്തിൽ, ആയുസ്സിന്റെ പ്രവചനം ഡോക്ടർ കൈമളിന് പോലും അസാധ്യമായിരിക്കുന്നു’.\nഭാനുവിന്റെ വിടർന്ന കണ്ണുകൾ പതിവ്പോലെ നിറഞ്ഞു വരുന്നതും, ശബ്ദമില്ലാത്തൊരു തേങ്ങലും ഞാനറിഞ്ഞു.\n‘ഭാനു ,കരയരുത്.കരയാനല്ല ഈ യാത്ര ‘ ഞാൻ പറഞ്ഞു.\n‘ഭരത്, അങ്ങനൊന്നും പറയരുത്. ഈ യാത്രയിലെങ്കിലും.\nഭാനു ബ്ലാങ്കെറ്റിന്റെ അറ്റം ചേർത്ത് ഞാൻ കാണാതെ കണ്ണ് തുടച്ചു.\n‘ഭാനു,വെറും വിശ്വാസങ്ങളിൽ അന്ധമായി ഉറച്ചു നിന്നാൽ, യാഥാർഥ്യങ്ങൾ ഇല്ലാതാവുമോ.?\nഇല്ല. എഴുതി തന്ന മാസങ്ങളുടെ എന്‍റെ ആയുസ്സു തിരുത്താനുമാവില്ല.\nഭാനു,എനിക്ക് എന്നെ പറ്റി വേവലാതികളില്ല, പകരം നിന്നെ കുറിച്ചോർക്കുമ്പോൾ’.?\n‘നമ്മൾക്കു പരസ്പരം ഒന്ന് തുറന്നു കരയുവാൻ\nപോലുമാകുന്നില്ല എന്ന സത്യം എനിക്കും നിനക്കും നന്നായി അറിയാം. ചിരിക്കാൻ പാട് പെടുന്ന ചുണ്ടുകളുമായി, നമ്മൾ ഇനിയും എത്ര അഭിനയിച്ചു തീർക്കും’.?\nഭാനു മൗനമായി ആകാശത്തേക്ക് തുറിച്ചു നോക്കിയിരുന്നു. കാറിനുളളിലേക്ക് പുറത്തെ തണുപ്പ്,തുറന്ന വിൻഡോയിലൂടെ വല്ലാതെ ഇഴഞ്ഞു കയറി വന്നുകൊണ്ടിരുന്നു. ഗിയർ മാറ്റാൻ അനുവദിക്കാതെ, പദ്മിനി കിതച്ചു ചുരത്തിന്റെ പകുതിയോളം കടന്നിരിക്കുന്നു.\n‘ഭാനു,എനിക്കു ശേഷം എന്താകും.? ഓർത്തെടുത്തു അടുക്കി വയ്ക്കാനാവുന്നില്ല ഒന്നുമെനിക്ക്. നമ്മുടെ അനാഥത്വത്തിൽ തിരയാൻ ബന്ധു മുഖങ്ങൾ ഒന്നുമില്ലല്ലോ. എനിക്കോ,നിനക്കോ എല്ലാം കരുതലോടെ പറഞ്ഞേലിപ്പിച്ചു പോകാൻ മക്കളും’.\n‘ഒന്നനങ്ങുവാൻ പോലും ബുദ്ധിമുട്ടുന്ന, വിങ്ങി പിടയുന്ന എനിക്ക് ശേഷമുള്ള നിന്‍റെ അനാഥത്വത്തിന്റെ ചിത്രം, എന്നെ വല്ലാതെ പേടിപ്പെടുത്തുന്നു ഭാനു.’\nഇളകിയാടുന്ന കാറിനുള്ളിലേക്ക് ചന്ദ്ര വെളിച്ചം, മെല്ലെ കടന്നു വരുന്നു, ഇടയ്ക്കിടയ്ക്ക്. ഏതോ രാപ്പക്ഷികൾ മരച്ചില്ലകളിൽ ചിലച്ചു ശബ്ദിക്കുന്നു.\n‘ഭരത്,എന്‍റെ വ്യാകുലതകളിലും നീ മാത്രമേയുള്ളു. കാലം കരുതി വച്ചിരിക്കുന്ന അവസാന യാത്രയിൽ ഞാൻ, നിനക്ക് മുൻപേ യാത്രാമൊഴി ചൊല്ലി പോകേണ്ടി വന്നാൽ, പിന്നെ നിന്‍റെ ദുരിതദിവസങ്ങൾ ഞാനും കാണാറുണ്ട് പലവട്ടം, ഉറക്കത്തിൽ പോലും’. ഭാനുവിന്റെ ശബ്ദം വിറക്കാതെ ഉറച്ചതു പോലെ തോന്നി.\n‘ഭരത്,നമ്മുടെ പിഴച്ച ഗണിതങ്ങൾ ഇനി ശരിയാക്കാൻ ദൈവങ്ങൾക്കും, രാശിപലകൾക്കും ഇനി കഴിയില്ല അല്ലെ’. ?ഭാനു ചോദിച്ചു.\nനാവിൽ വിറച്ചു പോയതൊക്കെയും വല്ലാതെ വിഴുങ്ങി,ഇടം കൈ കൊണ്ടു ഭാനുവിന്റെ നെറ്റിയിൽ വീണ്ടും പാറിവീണ മുടിയിഴകൾ ഞാൻ ഒതുക്കി വച്ചു. പദ്മിനി കിതച്ചു മലമുകളിൽ എത്തിയിരിക്കുന്നു.\nനീലിമല മുഴുവൻ സ്വർണ്ണം\nവാരിവിതറിയത്പോലെ പ്രകാശിച്ചു നിൽക്കുന്നു. ഇടയ്ക്കു പറക്കുന്ന മേഘങ്ങളും,മഞ്ഞും വെട്ടി തിളങ്ങുന്നു. ഞാൻ കാർ നിറുത്തി പുറത്തു വന്നു ഭാനുവിന്റെ ഡോറിനു ചേർന്ന് നിന്നു.\n‘ഭാനു….പുറത്തു വരുന്നോ’…. ?\nഭാനു ഇല്ലെന്നു തലയാട്ടി.\n‘ഭാനു,ഗണിതങ്ങൾ പിഴക്കാനുള്ളതാണ്, ജീവിതത്തിലും. ചിലപ്പോൾ മാത്രം ശരിയാകാൻ അവസരം കിട്ടും,അതും ചിലർക്ക്. നമ്മുടെ ഗണിതങ്ങൾ പിഴച്ചു പോയതാണ്.ഇനി തിരുത്തിയെഴുതാനാവാതെ. എന്‍റെ മരണം ആദ്യമെങ്കിൽ നിനക്ക് ചെയ്യേണ്ടതും, അതല്ല നിന്റെയെങ്കിൽ എനിക്ക് ചെയ്യേണ്ടതും നമ്മൾ ഗണിച്ചു നോക്കി വച്ചതെല്ലാം തെറ്റായി പോയിരിക്കുന്നു. നീയില്ലെങ്കിൽ ഞാനും ,ഞാനില്ലെങ്കിൽ നീയും വെറും നിസ്സഹായാർ മാത്രമെന്ന തിരിച്ചറിവ് നമ്മൾ സമയോചിതമായി ശ്രമിച്ചു ജീവിതത്തിലുടനീളം.കടന്നു പോകുന്ന ഈ വിഷമ ദിനങ്ങൾ തീവ്രമായി ഓർമ്മപെടുത്തും വരെ’.\n‘ഭാനു,നമ്മുടെ നാളെകൾ ഭീകരമാണ്. ഒരുപക്ഷെ ഒരു കവിൾ ചോര ശർദിച്ചു നിശ്ശബ്ദനാകുന്ന ഞാനില്ലാതെ നിനക്കോ, തളർച്ചയിൽ നീണ്ട ഉറക്കത്തിന്റെ പടി കയറി പോകുന്ന നീയില്ലാതെ എനിക്കോ പിന്നെ സ്വസ്ഥ ദിനങ്ങളില്ല. പിന്നെയൊരു ജീവിതവും. വിരൽ തുമ്പു തൊട്ടുനിൽക്കുന്ന സഹായ ഹസ്തങ്ങൾ, ബന്ധു മുഖങ്ങൾ ഒന്നും കണ്ടു മറക്കാത്ത സ്വപ്നങ്ങളുടെ ഇടനാഴികളിൽ പോലും തെളിഞ്ഞു വരുന്നുമില്ല’.\n‘ഭരത്, ശരിയാണ് പറയുന്നത്. എന്റെയും, നിന്റെയും വിഷമതകൾക്കപ്പുറം മനസിലാക്കേണ്ട സത്യം.ഞാൻ അതറിയുന്നു, വിഷമത്തോടെ മനസ്സിലാക്കുന്നു, കുറച്ചു വൈകിയെങ്കിലും ഭരത്’.\nനമുക്ക് നമ്മൾ മാത്രം.നമ്മളിൽ നിന്നും ഞാനും, നീയുമാകുന്ന ചുരുങ്ങലുകൾ ഓർത്തെടുക്കാൻ പോലുമാകുന്നില്ല. അടുത്ത് വച്ച ദാഹജലത്തിനെ എത്തിപ്പിടിക്കാനാവാത്ത കൈകവിരലുകളും, ജീവന്‍റെ തുടിപ്പും മാത്രമുള്ള ആ നമ്മൾ, നമ്മൾക്ക് തന്നെ ഭാരമാകും, ഭരത് , വിദൂരമല്ലാതെ. സാന്ത്വനങ്ങൾ പോലും ഇല്ലാതെ ഇരുണ്ട തുരുത്തിൽ ഒറ്റപ്പെട്ട അന്ധരെ പോലെ.അല്ലെ’.?\nതണുത്ത കാറ്റ് എന്‍റെ താടി ഇഴകളെ പാറിച്ചു കൊണ്ടിരുന്നു. ഞാനും ഭാനുവും മൂകരായിരുന്നു.\nഒരേ വാക്കും വരിയും തന്നെ, ഞങൾ രണ്ടു തലച്ചോറുകളിലിട്ടു പാകപ്പെടുത്തികൊണ്ടിരുന്നു. ആർക്കോ ആകാശ നഗരിയിലേക്ക് കയറിവരാനെന്നപോലെ, മേഘങ്ങൾ പണിതു പോകുന്ന പടവുകൾ, ആകാശത്തിൽ വ്യക്തമായി കാണാൻ കഴിയുന്നു.\n‘ഭാനു,ചില തീരുമാനങ്ങൾ ജീവിതത്തിൽ പെട്ടെന്നെടുക്കണം. നിന്‍റെ ശബ്ദവും സാന്ത്വനങ്ങളുമില്ലാതെ ഞാനില്ല, എന്നെനിക്കറിയാം. അത് പോലെ എന്‍റെ കരുതലുകൾ തീരുന്നിടത്തു നീയുമവസാനിക്കുമെന്ന സത്യം നിനക്കുമറിയാം.പരസ്പരം തൊടുത്തു വിടുന്ന മൃദുല സാന്ത്വനങ്ങളിൽ കുരുങ്ങി പോയവരാണ് നമ്മൾ. ഇനി ഇഴ പിരിച്ചെടുക്കുവാനാകാത്തവിധം’.\n‘ഈ പരസ്പര തലോടലുകളാണ് നമ്മളെ ജീവിപ്പിച്ചത് ഇതുവരെ, നമ്മൾ പോലുമറിയാതെ. ഈ തലോടലുകൾ ആർക്ക് നഷ്ട്ടമായാലും മറ്റൊരാൾ ശ്വസിക്കുന്ന ഒരു ശവം മാത്രമാണ്’.\nകരുതിവച്ച മൗനത്തിന്റെ നിമിഷങ്ങൾ ഞാൻ ഭാനുവിന് കൊടുത്തു സ്വയം നിശബ്ദനായി അൽപ്പനേരം. രാപ്പാടികളുടെ ചിറകടികൾ തീർന്നു പോയ ഏതോ നേരത്തു ഞാൻ മെല്ലെ പറഞ്ഞു.\n‘ഭാനു.ഞാൻ ഒരുങ്ങിയാണ് വന്നത്,എല്ലാ രീതിയിലും.\nനിന്‍റെ തയ്യാറെടുപ്പുകളുടെ ഗ്രഹപാഠത്തിനു സമയം തീരെ കുറവാണെന്നു അറിയാം, എങ്കിലും ചോദിക്കുന്നു, കാലം തന്ന ഈ സന്ദർഭത്തിൽ നിന്നും ഇനി ഒരു തിരിച്ചു പോക്ക് വേണമോ’.? കാത്തിരിക്കാൻ ആരുമില്ലാതെ കരുതിവയ്ക്കാൻ ഒന്നുമില്ലാതെ കടം കൊണ്ട് പോയ രണ്ടു ജീവിതങ്ങളാണ് ഇനി ഈ നീലിമല ഇറങ്ങണോ നമ്മൾ’.?\nഎന്‍റെ കിതച്ചു പറച്ചിലുകൾ എന്നെ തെല്ലു തളർത്തിയിരുന്നു. നെറ്റിയിൽ വിയർപ്പും, കരളിൽ അർബുദത്തിന്റെ അണുക്കളും മത്സരിച്ചു ഓടിനടക്കുന്നത് എനിക്കറിയാൻ കഴിഞ്ഞു.\nഭാനു എന്നെ ഒരു മാത്ര തുറിച്ചു നോക്കി. ഇടംകയ്യാൽ കണ്ണുകളും, കവിളുകളും അമർത്തി തുടച്ചു. വിറയ്ക്കുന്ന ഇടം കൈവിരലുകൾകൊണ്ടു അവൾ എന്‍റെ വലംകൈ തൊട്ടു. വിരലുകൾ നിരക്കിനീക്കി എന്‍റെ വിരലുകളെ അവൾ ചേർത്തമർത്തി. എന്‍റെ നീണ്ട വിരലുകൾ പതുക്കെ ഉയർത്തി ചുണ്ടുകളിൽ ചേർത്ത് വച്ചു. കൺപീലികളിൽ ഒരു നനവിന്റെ തിളക്കം നിലാവിൽ എനിക്ക് കാണാൻ കഴിഞ്ഞു.\nഎത്രയോനേരം അവൾ എന്‍റെ ഇടതുകരത്തിൽ മുഖം അമർത്തിയിരുന്നു. ഞാൻ\nവലതുകരംകൊണ്ടു അവളുടെ മുടിയിഴകൾ മാടിയൊതുക്കി കൊണ്ടുമിരുന്നു.\nഒരു ഉറക്കത്തിൽ നിന്നെന്നപോലെ എപ്പോഴോ ഉണർന്ന ഭാനു മുഖമുയർത്തി, എന്തിനോ അനുവാദം തരുന്ന പോലെ എന്‍റെ വിരലുകൾ മൃദുവായി തട്ടി കൈ വിട്ടൊഴിഞ്ഞു. ഭാനുവിന്റെ കണ്ണുകളിൽ ഇപ്പോൾ നനവില്ലായിരുന്നു, മറിച്ചു എന്തിനോ ഉള്ള ഒരു വിശ്വാസ തിളക്കം തിളങ്ങി നിന്നിരുന്നു.\nഅറിയാത്ത ഉത്തരങ്ങളുടെ ചോദ്യങ്ങളുമായി നിൽക്കുന്ന ഒരു കുട്ടിയെ പോലെ ഞാൻ വീണ്ടും കുറച്ചു നേരം പദ്മിനിയെ ചാരി നിന്നു. ഭാനു അനുവാദം തന്നിരിക്കുന്നു. അവൾക്കു ഇങ്ങനെയേ അത് പറയാനാവൂ. ഞാൻ ഉത്തരങ്ങളെല്ലാം തേടിപിടിച്ചവനെ പോലെ ആശ്വസിച്ചു.\n‘ഭാനു,ഞാൻ ഒരു സിഗരറ്റു വലിക്കുന്നു. നിന്‍റെ അനുവാദത്തോടെ’.\nഡാഷ് ബോർഡിൽ എപ്പോഴോ എടുത്തു മറന്നുവച്ച സിഗരറ്റിനു തീ കൊടുത്തപ്പോൾ ഭാനു എന്നെ നോക്കി കൗതുകത്തോടെ.ഊതി പറപ്പിച്ച പുകകൊണ്ടു വെറുതെ വളയങ്ങൾ ഉണ്ടാക്കാൻ ശ്രമിച്ചു, പതിവ്പോലെ പരാജയപെട്ടു ഭാനുവിനെ നോക്കി ചിരിച്ചു, ചെറിയ ചമ്മലോടെ.\nആകാശത്തു പടികൾ പണിത മേഘങ്ങൾ അവ്യക്തമാകുന്നു. മഞ്ഞിന്റെ നേർത്ത പാളികൾ പടികളെ പൊതിഞ്ഞു നിൽക്കുന്നു. ഏറ്റവും മുകളിലത്തെ പടികൾ കാണാൻ ഞാൻ എന്‍റെ കണ്ണടകൾ ഒരു വട്ടം തുടച്ചു വച്ചു വീണ്ടും ശ്രമിച്ചു, പക്ഷെ വ്യക്തമാകുന്നില്ല. തണുത്ത കാറ്റ് പെട്ടെന്ന് ശക്തമായ പോലെ. കാറിന്റെ ഡ്രൈവിംഗ് സീറ്റിൽ ഇരുന്നു. പദ്മിനിയുടെ പഴമയുടെ മണമുള്ള വിൻഡോയിലും, സ്റ്റിയറിംഗ് വീലിലും വെറുതെ വിരലുകളാൽ തടവി. സ്റ്റിയറിംഗ് വീലിൽ ഒട്ടു നേരം ചുണ്ടുകൾ ചേർത്ത് അമർത്തി ചുംബിച്ചു. വിളക്കുകൾ ഞാൻ പല പ്രാവശ്യം അണച്ചും തെളിച്ചും ഇരുന്നു.\nഒരു നേർത്ത മൂളലിൽ ഭാനു ഉത്തരം തന്നു.\n‘ഭാനു,എന്നെ ഒന്ന് നോക്കൂ’ ഞാൻ പറഞ്ഞു.\nവിഷമിച്ചു വശം തിരിഞ്ഞ ഭാനു എന്‍റെ കണ്ണുകളിലേക്കു ഉറ്റു നോക്കി. കഴിഞ്ഞു പോയ കാലങ്ങൾ ചലച്ചിത്രം പോലെ ഞാൻ ആ കണ്ണുകളിൽ കണ്ടു. വിളറിയ ചിരിയോടെ ഭാനു പറഞ്ഞു.\n‘തീരുമാനങ്ങൾക്കു ഇനി അമാന്തമരുതു ഭരത്, നിന്‍റെ കണ്ണുകളിൽ അധിക നേരം നോക്കിയിരുന്നാൽ എന്‍റെ സംഭരിച്ച ഊർജം ചോർന്നു പോകും’.\nപോലെ എന്നെ ആ മാറിൽ ഒന്ന് കിടത്തു. എന്‍റെ തലയിൽ നിന്‍റെ കീഴ്ത്താടി ചേർത്ത് വയ്ക്കു. നിന്‍റെ നെഞ്ചിന്റെ മിടിപ്പോന്നു ഞാൻ കേൾക്കട്ടെ. എന്‍റെ ചുമലുകളിൽ നിന്‍റെ വിരലുകളാൽ വെറുതെ താളം പിടിക്കു. ഉറങ്ങിയടയാൻ വെമ്പുന്ന കണ്ണുകൾ നിന്‍റെ ഹൃദയം തൊട്ടിരിക്കട്ടെ. എന്‍റെ നാസരന്ധ്രങ്ങളിൽ നിന്‍റെ വിയർപ്പിന്റെ പരിചിത ഗന്ധം പതിവ് പോലെ നിറയട്ടെ. നീലി മലയുടെ ചന്ദ്രോത്സവം കണ്ടു എന്‍റെ കണ്ണുകൾ കഴച്ചിരിക്കുന്നു.വേഗമാകട്ടെ നമ്മുടെ യാത്ര’.\nഞാൻ ഭാനുവിനെ ചേർത്ത് പിടിച്ചു. ബ്ലാങ്കറ്റിന്റെ ഒരു വശം ചേർത്ത് അവൾ എന്നെയും പുതപ്പിച്ചു. എന്‍റെ നെഞ്ചിലേക്ക് പതിയെ മുഖം ചേർത്ത ഭാനു, ഹൃദയഭാഗത്തു അമർത്തി ചുംബിച്ചു. ഞാൻ എന്‍റെ കീഴ് താടി ഭാനുവിന്റെ നിറുകയിൽ ചേർത്ത് വച്ചു. വിറയ്ക്കുന്ന ഇടം കയ്യിലെ വിരലുകളാൽ ചുമലിൽ താളമിട്ടു. ഭാനുവിന്റെ ചുണ്ടുകൾ നിരന്തരം എന്‍റെ നെഞ്ചിൽ ചുംബിച്ചു കൊണ്ടിരുന്നു. കണ്ണുകൾ പൂട്ടി ഞാൻ എന്തിനെന്നെറിയാതെ നിമിഷങ്ങളോളം അങ്ങിനെ തന്നെയിരുന്നു. വിറയ്ക്കുന്ന വിരലുകൾ ചേർത്ത് ഇഗ്‌നേഷൻ കീ തിരിച്ചു. പദ്മിനി ഒരു മുരൾച്ചയോടെ സ്റ്റാർട്ട് ആയി. അവളുടെ, കിതക്കുന്ന ഹൃദയവും എന്നോടെന്തോ പറയുന്നുണ്ടോ’…. ?\nഞാൻ ഭാനുവിന്റെ തല പിടിച്ചുയർത്തി. നിലാവിൽ തിളങ്ങുന്ന അവളുടെ മെല്ലെ നനഞ്ഞു വരുന്ന കണ്ണുകളിലേക്കു നോക്കി. എന്‍റെ ചുണ്ടുകളുടെ വിതുമ്പലും, കരയാൻ വെമ്പുന്ന കണ്ണുകളും ഭാനു കാണരുതേ എന്ന് ഞാൻ പ്രാർത്ഥിച്ചു. അവളുടെ വരണ്ട ചിണ്ടുകളിൽ ഞാൻ വിറച്ചു അമർത്തി ചുംബിച്ചു. എണ്ണമറിയാതെ എന്‍റെ ആർദ്ര ചുംബനങ്ങൾ അവളുടെ കണ്ണുകളിലും,കവിളിലും പടർന്നു കൊണ്ടിരുന്നു. ഉന്മാദങ്ങളുടെ വിറയലോടെ ഞാൻ ചോദിച്ചു\nഉത്തരം പറയാത്തെ, പതിവ് മൂളലുകൾ പോലും ഇല്ലാതെ, ഭാനു എന്നെ വന്യമായി ഒരു കയ്യാൽ ഇറുകെ പുണർന്നു. ഒരു പക്ഷി കുഞ്ഞിനെ പോലെ എന്‍റെ നെഞ്ചിലെ നരച്ച രോമങ്ങളിൽ, ഉതിരുന്ന വിയർപ്പിൽ വീണ്ടും തല താഴ്ത്തി. വിയർത്ത വിറയ്ക്കുന്ന വലം കയ്യാൽ ഞാൻ പദ്മിനിയെ ഗിയറിലേക്കു തട്ടി വിട്ടു. ഞാൻ ആക്‌സിലേറ്ററിൽ വലതു കാൽ ചേർത്ത് വച്ചു,എന്‍റെ എല്ലാ ഊർജത്തോടും. പദ്മിനി മുന്നോട്ടു പായുവാൻ തുടങ്ങി.\nഭാനുവിന്റെ വിറയ്ക്കുന്ന ശരീരം ആകാവുന്നത്ര ഞാൻ ചേർത്ത് പിടിച്ചു. വലതു\nകൈവിരലുകൾകൊണ്ടു ഞാൻ അവളുടെ ചുമലുകളിൽ താളമിട്ടുകൊണ്ടിരുന്നു പതിയെ,ഭാനുവിന്റെ വിഷമങ്ങളിൽ എപ്പോഴും സാന്ത്വനിപ്പിക്കാറുള്ള പോലെ.\nപദ്മിനി വല്ലാതെ കുലുങ്ങി നീലി മലയുടെ അഗ്രത്തിലെ കനത്ത പാറകഷ്ണങ്ങളിൽതട്ടി ആസുരമായ ഒരു ഹുങ്കാര ശബ്ദത്തോടെ ഉയർന്നു പറന്ന് അഗാധ ആഴങ്ങളിലേക്ക് മെല്ലെ കൂപ്പു കുത്താൻ തുടങ്ങിയിരിക്കുന്നു. ആകാശത്തിലെ മേഘങ്ങളുടെ പാതിപണിത പടിക്കെട്ടുകൾ ഒരു വട്ടംകൂടി ഞാൻ\nഎത്തിനോക്കി.ആസുര ചൂളം വിളിക്കുന്ന തണുത്ത കാറ്റ് ബ്ളാങ്ക്റ്റു പറത്തി കളഞ്ഞിരിക്കുന്നു. കൂടെ പദ്മിനിയുടെ ചില്ലുകളും.ഞങ്ങളെ പറിച്ചെറിയാൻ വെമ്പുന്ന ശക്തമായ കാറ്റിനെ പദ്മിനിയുടെ പൂട്ടി പോയ വാതിലുകൾ പ്രധിരോധിക്കുന്നുണ്ടായിരുന്നു.\nപ്രജ്ഞയറ്റവരെ പോലെ ഭാനു എന്നെയും ,ഞാൻ ഭാനുവിനെയും മുറുകെ പുണർന്നിരുന്നു. എന്‍റെ വിരലുകൾ ഭാനുവിന്റെ ചുമലിൽ തഴുകി സാന്ത്വനിപ്പിച്ചു കൊണ്ടിരുന്നു. ഭാനുവിന്റെ വിയർത്ത കവിളിൽ ഉരസിയ എന്‍റെ ചുണ്ടുകൾ കർണ്ണ തടങ്ങളെ അമർത്തി ചുംബിച്ചു. എനിക്ക് പോലും കേൾക്കാനാവാത്ത അടഞ്ഞു പോയ പതിഞ്ഞ ശബ്ദത്തിൽ ഞാൻ മന്ത്രിച്ചു.\n‘ഭാനു….ഭയക്കേണ്ട…ഞാനില്ലേ കൂടെ….എന്‍റെ വിരൽ തുമ്പിന്റെ സാന്ത്വനങ്ങളും’…..\nനെഞ്ചിൽ അമർന്നു പോയ ഭാനുവിന്റെ തീർത്തും പതിഞ്ഞ ഒരു മറുപടി മൂളൽ അലറുന്ന കാറ്റ് തട്ടിയെടുത്തിരുന്നു.\nപദ്മിനി നീലി മലയുടെ താഴെ അഗാധതയുടെ ആഴത്തിലേക്ക് ഒരു തൂവൽ പോലെ താഴ്ന്നു പറന്ന് കൊണ്ടിരുന്നു. ചൂളം വിളിക്കുന്ന കാറ്റും, പരന്നൊഴുകുന്ന നിലാവും അവളെയും സാന്ത്വനിപ്പിക്കുന്നുണ്ടാവാം……\nPrevious articleഅമ്മ പക്ഷി (കവിത)\nNext articleഅതിർത്തികൾ (കവിത)


IAF aircraft to leave for Iran tonight to evacuate Indians | വ്യോമസേനാ വിമാനം ഇറാനിലേക്ക്; കുടുങ്ങിയ ഇന്ത്യക്കാരെ നാട്ടിലെത്തിക്കും - Malayalam Oneindia\n2 min ago പ്രധാനമന്ത്രിയുടെ ധാര്‍ഷ്ട്യം സൈനികരെ കര്‍ഷകര്‍ക്കെതിരാക്കുന്നു, മോദിക്കെതിരെ തുറന്നടിച്ച് രാഹുല്\n20 min ago വിദ്യാഭ്യാസ മന്ത്രിയുടെ ശ്രമം ജനങ്ങളുടെ കണ്ണിൽ പൊടിയിടാൻ, വിമർശനവുമായി ചെന്നിത്തല\n26 min ago തുവ്വൂരില് ജനിമാരുടെ മല്‍സരം; വോട്ടര്‍മാരെ ആശയക്കുഴപ്പത്തിലാക്കി സ്ഥാനാര്‍ഥികളുടെ പേരുകള്\nPublished: March92020, 18:44 [IST]\nദില്ലി: ഇന്ത്യന് വ്യോമ സേനയുടെ വിമാനം ഇറാനിലേക്ക് അയക്കാന് തീരുമാനം. തിങ്കളാഴ്ച രാത്രി എട്ട് മണിക്ക് വ്യോമസേനയുടെ സി-17 ഗ്ലോബ്മാസ്റ്റര് വിമാനം ഹിന്‍ഡ്‌സണ് താവളത്തില് നിന്ന് പുറപ്പെടും. കൊറോണ വൈറസ് രോഗം വ്യാപിക്കുന്ന ഇറാനില് 2000ത്തോളം ഇന്ത്യക്കാരുണ്ടെന്നാണ് കണക്കാക്കുന്നത്. ഇവരെ മുഴുവന് നാട്ടിലെത്തിക്കുമോ എന്ന് വ്യക്തമല്ല. മലയാളികള് ഉള്‍പ്പെടെയുള്ള മല്‍സ്യത്തൊഴിലാളികള് ഇറാനില് കുടങ്ങിക്കിടക്കുന്നുണ്ട്.\nവൈറസ് രോഗം വ്യാപിക്കുന്ന പശ്ചാത്തലത്തില് ഇറാനില് യാത്രകള്‍ക്ക് കടുത്ത നിയന്ത്രണമാണ്. രോഗമുണ്ടെന്ന് സംശയിക്കുന്ന 300 ഇന്ത്യക്കാരുടെ സാംപിളുകള് ശേഖരിക്കാന് ഇന്ത്യ മൂന്ന് ദിവസം മുമ്പ് പ്രത്യേക വിമാനം ഇറാനിലേക്ക് അയച്ചിരുന്നു. ആദ്യം ഇറാനില് തന്നെ ലബോറട്ടറി ഒരുക്കാനാണ് കേന്ദ്ര ആരോഗ്യ മന്ത്രാലയം ആലോചിച്ചത്. ഇത് പ്രായോഗികമല്ലെന്ന് വ്യക്തമായ പശ്ചാത്തലത്തില് തീരുമാനം മാറ്റുകയായിരുന്നു. ഇറാനില് കുടുങ്ങിയ ഇന്ത്യക്കാരെ എംബസി അവഗണിക്കുകയാണെന്ന് മല്‍സ്യത്തൊഴിലാളികള് ആരോപിച്ചിരുന്നു.\nഅതേസമയം, ഇറാന് 70000 തടവുകാരെ ജയിലില് നിന്ന് വിട്ടയച്ചു. ഇനിയും കൂടുതല് തടവുകാരെ വിട്ടയക്കുമെന്ന് ജുഡീഷ്യറി മേധാവി ഇബ്രാഹീം റൈസി പറഞ്ഞു. തടവുകാരുടെ മോചനം സാമൂഹിക സുരക്ഷയ്ക്ക് വെല്ലുവിളി ഉയര്‍ത്തുന്നില്ലെങ്കില് നടപടി തുടരാനാണ് തീരുമാനം. എന്നാല് മോചിപ്പിച്ച തടവുകാരെ എപ്പോഴാണ് തിരിച്ച് ജയിലിലെത്തിക്കുക എന്ന് അദ്ദേഹം വിശദീകരിച്ചില്ല.\nചൈനയ്ക്ക് പുറത്ത് ഏറ്റവും കൂടുതല് പേര് കൊറോണ വൈറസ് രോഗം മൂലം മരിച്ച രാജ്യങ്ങളിലൊന്നാണ് ഇറാന്. പാര്‍ലമെന്റംഗങ്ങള്‍ക്ക് വരെ രോഗം ബാധിച്ചിട്ടുണ്ട്. മരണം 194 ആയി ഉയര്‍ന്നു. ഇന്നലെ മാത്രം 49 പേര് മരിച്ചു. ഈ സാഹചര്യത്തിലാണ് തടവുകാരുടെ ജയില്‍മോചനങ്ങള്. എന്നാല് എല്ലാ തടവുകാരെയും വിട്ടയക്കില്ല. രോഗം വ്യാപിക്കരുത് എന്ന തീരുമാനത്തിന്റെ അടിസ്ഥാനത്തിലാണ് മോചനം. ജാമ്യത്തിലാണ് തടവുകാരെ വിട്ടയക്കുന്നത്. അഞ്ച് വര്‍ഷത്തില് താഴെ തടവ് ശിക്ഷ വിധിച്ചവര്‍ക്കാണ് മോചനം. കടുത്ത ശിക്ഷ അനുഭവിക്കുന്നവര്‍ക്ക് മോചനമില്ല.\nകൊറോണ വൈറസ് രാജ്യത്ത് അതിവേഗം വ്യാപിക്കുകയാണ്. ഈ സാഹചര്യത്തില് സര്‍ക്കാര് എല്ലാ ജയിലുകളിലും പരിശോധന നടത്തി വരികയാണ്. പരിശോധനയില് രോഗമില്ല എന്ന് കണ്ടെത്തിയവരെയാണ് ജാമ്യത്തില് വിടുന്നത്. വിദേശികളായ ചിലരും ഇറാനിലെ ജയിലുകളിലുണ്ട്. ഇവരെയും മോചിപ്പിക്കും.\nIAF aircraft to leave for Iran tonight to evacuate Indians\nStory first published: Monday, March 9, 2020, 18:44 [IST]


അഞ്ച് ലക്ഷം രൂപയില് താഴെ വിലയുള്ള ഓട്ടോമാറ്റിക് കാറുകള്\nPosted on: Monday, Jun 27, 2016 3:00 PM\nഒച്ചിഴയുന്നതുപോലെയുള്ള സിറ്റി ട്രാഫിക്കില് മാന്വല് ട്രാന്‍സ്‍മിഷനുള്ള കാര് ഓടിക്കുക ദുഷ്കരം തന്നെ. തുടര്‍ച്ചയായി ഗീയര് മാറി കൈ കുഴയും. കാര് ഓട്ടോമാറ്റിക്കായാല് ആ വക പ്രശ്നമേയില്ല. ഗീയറും ക്ലച്ചുമൊക്കെ മറന്ന് സ്വസ്ഥമായി ഡ്രൈവ് ചെയ്യാം. ഓട്ടോമാറ്റിക്കില് തന്നെ ഓട്ടോമേറ്റഡ് മാന്വല് ട്രാന്‍സ്‍മിഷനു (എഎംടി )ള്ള മോഡല് വാങ്ങിയാല് കൂടുതല് നേട്ടമുണ്ട്. സാധാരണ ഓട്ടോമാറ്റിക് കാറുകളെ അപേക്ഷിച്ച് വിലക്കുറവുണ്ട്. മാന്വല് ഗീയര്‍ബോക്സുള്ള കാറുകള്‍ക്കൊപ്പം മൈലേജും കുറഞ്ഞ പരിപാലനച്ചെലവും മറ്റു മികവുകള് . മൂന്ന് ലക്ഷം രൂപയ്ക്കും അഞ്ച് ലക്ഷം രൂപയ്ക്കും ഇടയില് വിലയുള്ള നാല് എഎംടി കാറുകള് വിപണിയില് ലഭ്യമാണ്. അവയെ പരിചയപ്പെടുത്തുകയാണിവിടെ.\n1. ടാറ്റ നാനോ എഎംടി\nവിപണിയില് ലഭ്യമായതിലേയ്ക്കും വിലക്കുറവുള്ള ഓട്ടോമാറ്റിക് കാറാണ് നാനോ എഎംടി. നല്ല ക്യൂട്ട് ലുക്കുണ്ട്. ആവശ്യത്തിനു പൊക്കമുണ്ട്. ചുരുക്കത്തില് യുവതലമുറയ്ക്ക് കുറഞ്ഞ വിലയ്ക്ക് സ്വന്തമാക്കാന് പറ്റുന്ന നല്ലൊരു ടാറ്റ കാറാണിത്.\n37.5 ബിഎച്ച്പി -51 എന്‍എം ശേഷിയുള്ള 624 സിസി , രണ്ട് സിലിണ്ടര് , എംപിഎഫ്ഐ പെട്രോള് എന്‍ജിനാണ് നാനോയ്ക്ക്. അഞ്ച് സ്പീഡാണ് എഎംടി യൂണിറ്റ്. ലീറ്ററിന് 21.90 കിമീ മൈലേജ് എആര്‍എഐ സാക്ഷ്യപ്പെടുത്തിയിട്ടുണ്ട്.\nരണ്ട് വകഭേദങ്ങള് നാനോ എഎംടിയ്ക്കുണ്ട്. കൊച്ചിയിലെ എക്സ്‍ഷോറൂം വില : എക്സ്‍എംഎ - 2.97 ലക്ഷം രൂപ, എക്സ്‍ടിഎ - 3.15 ലക്ഷം രൂപ.\n2. മാരുതി ആള്‍ട്ടോ കെ 10 എജിഎസ്\nഓട്ടോ ഗീയര് ഷിഫ്ട് എന്നാണ് എഎംടിയ്ക്ക് മാരുതി സുസൂക്കി നല്‍കിയിരിക്കുന്ന പേര്. വിപുലമായ സര്‍വീസ് ശൃംഖല , ഉയര്‍ന്ന റീസെയില് വാല്യു എന്നിവയ്ക്ക് കൂടുതല് പ്രാധാന്യം കല്‍പ്പിക്കുന്നുവെങ്കില് ആള്‍ട്ടോ കെ 10 എജിഎസ് ആണ് നല്ല ചോയ്സ്. സാധാരണ ആള്‍ട്ടോ കെ 10 ന്റേതുപോലെ 67 ബിഎച്ച്പി -90 എന്‍എം ശേഷിയുള്ള ഒരു ലീറ്റര് , കെ സീരീസ് പെട്രോള് എന്‍ജിനാണ് എജിഎസ് വകഭേദത്തിനും. എആര്‍എഐ സാക്ഷ്യപ്പെടുത്തിയ മൈലേജ് 24.07 കിമീ / ലീറ്റര് .\nആള്‍ട്ടോ കെ 10 ന് അടുത്തുതന്നെ പരിഷ്കരിച്ച പതിപ്പ് ഇറങ്ങാനിരിക്കുകയാണ്. ഈ വര്‍ഷം നവംബറോടെ നവീകരിച്ച ആള്‍ട്ടോ കെ 10 വിപണിയിലെത്തുമെന്നു പ്രതീക്ഷിക്കാം. രണ്ട് വകഭേദങ്ങളുണ്ട്. കൊച്ചി എക്സ്‍ഷോറൂം വില വിഎക്സ്‍ഐ - 4.23ലക്ഷം രൂപ, വിഎക്സ്‍ഐ ഓപ്ഷന് - 4.29 ലക്ഷം രൂപ. ഓപ്ഷന് വകഭേദത്തിന് ഡ്രൈവര് എയര്‍ബാഗുണ്ട്.\n3. മാരുതി വാഗണ് ആര്‍എജിഎസ്\nഇന്ത്യയില് ഏറ്റവും വില്‍പ്പനയുള്ള അഞ്ച് കാറുകളില് ഒന്നാണ് വാഗണ് ആര് . അഞ്ച് പേര്‍ക്ക് സുഖകരമായി യാത്ര ചെയ്യാം. പ്രായമായവര്‍ക്ക് വണ്ടിയിലേയ്ക്കുള്ള കയറ്റവും ഇറക്കവും എളുപ്പമാക്കും വിധം ഉയര്‍ന്ന സീറ്റിങ് പൊസിഷനാണിതിന്. പിന് സീറ്റ് മടക്കിയാല് ഒരു വാന് പോലെയാകും . ഇഷ്ടം പോലെ ലഗേജ് വയ്ക്കാം.\nആള്‍ട്ടോ കെ 10 ലെ അതേ എന്‍ജിനും എഎംടിയുമാണ് വാഗണ് ആറിനും. രണ്ട് വകഭേദങ്ങളുണ്ട്. എക്സ്‍ഷോറൂം വില വിഎക്സ്‍ഐ - 4.99 ലക്ഷം രൂപ, വിഎക്സ്‍ഐ ഓപ്ഷന് - 5.39 ലക്ഷം രൂപ. ഓപ്ഷന് വകഭേദത്തിന് രണ്ട് എയര്‍ബാഗുകളും എബിഎസും ഉണ്ട്. മൈലേജ് - 20.51 കിമീ / ലീറ്റര് .\n4. മാരുതി സെലേറിയോ\nഇന്ത്യയിലെ ആദ്യത്തെ ഓട്ടോമേറ്റഡ് മാന്വല് ട്രാന്‍സ്മിഷന് കാറാണ് സെലേറിയോ. സെലേറിയോ വില്‍പ്പനയുടെ 60 ശതമാനവും എഎംടി വകഭേദമാണ്.\nവാഗണ് ആറിനെക്കാള് വീതി , ബൂട്ട് സ്പേസ് , മൈലേജ് എന്നിവ സേലേറിയോയ്ക്ക് കൂടുതലുണ്ട്. എന്‍ജിന് ആള്‍ട്ടോ കെ 10 , വാഗണ് ആര് മോഡലുകള്‍ക്ക് സമാനം. മൈലേജ് 23.10 കിമീ / ലീറ്റര് . ആറ് വകഭേദങ്ങളുണ്ട്. ഓപ്ഷന് വകഭേദത്തിന് രണ്ട് എയര്‍ബാഗുകള് , എബിഎസ് എന്നിവ ലഭിക്കും.\nകൊച്ചിയിലെ എക്സ്‍ഷോറൂം വില\nഎല്‍എക്സ്‍ഐ -4.67 ലക്ഷം രൂപ\nഎല്‍എക്സ്‍ഐ ഓപ്ഷന് -4.88 ലക്ഷം രൂപ\nവിഎക്സ്‍ഐ - 4.98 ലക്ഷം രൂപ\nവിഎക്സ്‍ഐ ഓപ്ഷന് -5.19 ലക്ഷം രൂപ\nസെഡ്എക്സ്‍ഐ - 5.29 ലക്ഷം രൂപ\nസെഡ്എക്സ്‍ഐ ഓപ്ഷന് -5.42 ലക്ഷം രൂപ.\nഇതോടൊപ്പം വായിക്കാം- ഓട്ടോമേറ്റഡ് മാന്വല് ട്രാന്‍സ്‍മിഷന്


പുഴയില് വീഴുമ്പോള് കെവിന് ജീവനുണ്ടായിരുന്നുവെന്ന് ഫോറന്‍സിക് റിപ്പോര്‍ട്ട് - themediasyndicate\nകോട്ടയം : പ്രണയ വിവാഹത്തിന്റെ പേരില് ഭാര്യാ കുടുംബം കൊന്ന കെവിന്‍റേത് മുങ്ങിമരണം തന്നെ എന്ന് സ്ഥിരീകരിച്ച് ഫോറന്‍സിക് റിപ്പോര്‍ട്ട് പുറത്ത്. പുഴയില് വീഴുമ്പോള് കെവിന് ജീവനുണ്ടായിരുന്നെന്ന തിരുവനന്തപുരം ചീഫ് എക്സാമിനേഷന് ലബോറട്ടറി പുറത്തുവിട്ട ഫോറന്‍സിക് പരിശോധനാ റിപ്പോര്‍ട്ടാണ് ഇപ്പോള് പുറത്തുവന്നിരിക്കുന്നത്. മര്‍ദ്ദിച്ച് അവശനാക്കിയ ശേഷം നീനുവിന്‍റെ സഹോദരനും ബന്ധുക്കളും ചേര്‍ന്ന് മര്‍ദ്ദിച്ച് കൊലപ്പെടുത്തി പുഴയില് തള്ളിയതാണോയെന്ന ആദ്യ നിഗമനം തള്ളുമ്പോഴും കെവിന്റെ ദാരുണാന്ത്യം ഉണ്ടായത് ഭാര്യാ സഹോദരനിലൂടെ ആണെന്നാണ് വിലയിരുത്തല്.\nതെന്‍മലയില് വണ്ടി നിര്‍ത്തിയപ്പോള് കെവിന് ഇറങ്ങി ഓടിയെന്നും ചാലിയേക്കര പുഴയിലേക്കാണ് ഓടി പോകുന്നതെന്ന് കണ്ടതോടെ തങ്ങള് മടങ്ങിയെന്നുമായിരുന്നു പ്രതികള് പോലീസിനോട് പറഞ്ഞത്. ഇക്കാര്യം സ്ഥിരീകരിക്കാന് ഫോറന്‍സിക് റിപ്പോര്‍ട്ടിനായി കാത്തിരിക്കുകയായിരുന്നു പോലീസ്. കെവിന്‍റെ മജ്ജയും മൃതദേഹം കണ്ടെത്തിയ ഭാഗത്ത് നിന്ന് ശേഖരിച്ച വെള്ളവുമാണ് ഫോറന്‍സിക് പരിശോധനയ്ക്ക് അയച്ചത്. രണ്ടിലും ഒരേതരത്തിലുള്ള സൂക്ഷ്മാണുക്കളാണ് ഉള്ളതെന്ന് പരിശോധനയില് കണ്ടെത്തിയിട്ടുണ്ട്.\nവെള്ളത്തില് മുങ്ങുമ്പോള് കെവിന് ജീവനുണ്ടായിരുന്നതായി ഫോറന്‍സിക് വിദഗ്ദര് പറയുന്നു. ജീവനോടെ വെള്ളത്തില് മുങ്ങിയാല് മാത്രമേ വെള്ളം ഹൃദയത്തിലും മജ്ജയിലും എത്തുകയുള്ളൂ. കെവിന് വെള്ളത്തില് മുങ്ങുമ്പോള് ഹൃദയം പ്രവര്‍ത്തിച്ചിരുന്നതായും ഫോറന്‍സിക് പരിശോധനയില് പറയുന്നുണ്ട്. കെവിന്റെ ശരീരത്തില് മദ്യത്തിന്റെ അംശവും കണ്ടെത്തിയിട്ടുണ്ട്. വെള്ളം ചോദിച്ചപ്പോള് കെവിന് മദ്യം കൊടുത്തതായി പ്രതികള് പോലീസിനോട് പറഞ്ഞിരുന്നു. ആ മദ്യത്തിന്‍റെ അംശമാകാം ഇതെന്നാണ് കണക്കാക്കുന്നത്.\nറിപ്പോര്‍ട്ട് പുറത്തുവന്നതോടെ കെവിന്‍റേത് മുങ്ങി മരണമാണോ മുക്കി കൊലപ്പെടുത്തിയതാണോ എന്നാണ് ഇനി വ്യക്തമാകേണ്ടത്. എന്നാല് രക്ഷപ്പെടാനായി പുഴയില് വീണയാള് സാധാരണഗതിയില് വെപ്രാളം കാണിക്കും. അതേസമയം കെവിന്‍റെ ശരീരത്തില് നിന്ന് അത്തരമൊരു ലക്ഷണങ്ങളൊന്നും മൃതദേഹത്തില് നിന്ന് കണ്ടെത്തിയിട്ടില്ല. അതുകൊണ്ട് തന്നെ മര്‍ദ്ദിച്ച് അവശനാക്കിയ ശേഷം കെവിനെ പ്രതികള് എല്ലാവരും ചേര്‍ന്ന് പുഴയില് ഇട്ടതാകാമെന്ന് തന്നെയാണ് പോലീസ് കണക്കാക്കുന്നത്. ഓടാന് പോയിട്ട് നടക്കാന് പോലും കഴിയാത്ത വിധം കെവിനെ മര്‍ദ്ദിച്ചിരുന്നതായി കെവിനൊപ്പം ഷാനുവും കൂട്ടരും തട്ടിക്കൊണ്ടുപോയ അനീഷും പറഞ്ഞിരുന്നു. ഇടയ്ക്ക് തെന്‍മലയില് വണ്ടി നിര്‍ത്തിയപ്പോള് മറ്റൊരു വാഹനത്തില് നിന്ന് കെവിനെ എടുത്ത് പ്രതികള് റോഡില് കിടത്തുകയായിരുന്നു എന്നാണ് അനീഷ് പറഞ്ഞത്.\nകെവിന്‍റെ മരണ കാരണം കണ്ടെത്താന് മെഡിക്കല് ബോര്‍ഡിന്‍റെ പ്രത്യേക സംഘം ഇന്ന് തെന്‍മലയില് അന്വേഷണം നടത്തും. മുക്കി കൊന്നതാണോ മുങ്ങി മരണമാണോ എന്ന കാര്യത്തില് സ്ഥിരീകരണം ലഭിക്കാനാണ് അന്വേഷണം നടത്തുന്നത്. പോലീസ് സര്‍ജ്ജന്‍മാരുടെ നേതൃത്വത്തില് ചാലിയേക്കര പുഴയിലും പരിസര പ്രദേശങ്ങളിലുമാണ് പരിശോധന നടത്തുന്നത്. മെയ് 27 നാണ് നീനുവിന്‍റെ സഹോദരന് ഷാനുവും സുഹൃത്തുക്കളും ചേര്‍ന്ന് ബന്ധുവും സുഹൃത്തുമായ അനീഷിന്‍റെ വീട്ടില് നിന്നും കെവിനെ തട്ടികൊണ്ടുപോയത്. പിന്നീട് നടത്തിയ തിരച്ചിലിലാണ് പിറ്റേന്ന് രാവിലെ പുനലൂര് ചാലിയേക്കരയിലെ പുഴയില് കെവിന്‍റെ മൃതദേഹം കണ്ടെത്തിയത്. തട്ടികൊണ്ടുപോയ വാഹനത്തില് വെച്ച് ഷാനുവും സുഹൃത്തുക്കളും കെവിനെ ക്രൂരമായി മര്‍ദ്ദിച്ചിരുന്നെന്ന് റിപ്പോര്‍ട്ടുകള് ഉണ്ടായിരുന്നു.\nTags: കെവിന്‍കെവിന് കേസ്കെവിന് കൊലകെവിന് കൊലപാതകം


Director Jeethu Joseph Interview Part-1 | ദൃശ്യം കോപ്പിയടിയാണെന്ന് എസ്എംഎസ് അയച്ചു പ്രചരിപ്പിക്കുന്നത് സിനിമാലോകത്തെ ഒരു പ്രമുഖൻ; മലയാളസിനിമയിൽ ലാഭത്തിന് റെക്കോഡ് ഇട്ട ജിത്തു ജോസഫ് മറുനാടൻ മലയാളിയോട് മനസ്സുതുറക്കുന്നു - MarunadanMalayalee.com\nഹോം അഭിമുഖം ചലച്ചിത്രം\nFebruary 25, 201412:52 PM IST Permalink\nമലയാളസിനിമയ്ക്ക് പരിചിതമല്ലാത്ത വേറിട്ട സിനിമാ അനുഭവമായിരുന്നു ദൃശ്യം. ജിത്തു ജോസഫ് സംവിധാനം ചെയ്ത ഈ ചിത്രം അപ്രതീക്ഷിതമായ ട്വിസ്റ്റുകളിലൂടെ പ്രേക്ഷകരെ ഉദ്വേഗത്തിന്റെ മുൾമുനയിൽ നിർത്തി. ഡിറ്റക്ടീവിലൂടെ മലയാള സിനിമയിലേക്ക് കാലെടുത്തു വച്ച ജിത്തു ജോസഫ് എന്ന സംവിധായകൻ പിന്നീട് മമ്മി ആന്റ് മി എന്ന ചിത്രത്തിലൂടെ കുടുംബപ്രേക്ഷകരുടെ പ്രശംസ പിടിച്ചുപറ്റി. തുടർന്ന് മൈ ബോസിലൂടെ തമാശച്ചിത്രങ്ങളെ എങ്ങനെ തന്മയത്വത്തോടെ അവതരിപ്പിക്കാം എന്നദ്ദേഹം പറഞ്ഞു. ഒരു പൊലീസ് ഓഫീസറുടെ ഹൃദയസ്പർശിയായ ജീവിത കഥ പറഞ്ഞ മെമ്മറീസ് എന്ന സസ്‌പെൻസ് ത്രില്ലറും പ്രേക്ഷകർ ഇരുകൈയും നീട്ടി സ്വീകരിച്ചു. പൃഥ്വിരാജ് എന്ന അഭിനയപ്രതിഭയെ ഇത്രമനോഹരമായി ഒരു കഥാപാത്രത്തിലേക്ക് ആവാഹിക്കാമെന്ന് കാണിച്ചു തന്നു, ഈ സംവിധായകൻ.\nപിന്നീട് മലയാളത്തിന് ലഭിച്ച പകരം വയ്ക്കാനാകാത്ത ദൃശ്യവിരുന്നായിരുന്നു, ദൃശ്യം എന്ന സിനിമ. എന്നാൽ സിനിമയ്ക്ക് മഹാ വിജയത്തിനൊപ്പം പല തലങ്ങളിൽ പല വിമർശനങ്ങളും തുടക്കം മുതലേ നേരിടേണ്ടി വന്നതും എടുത്തു പറയേണ്ടിയിരിക്കുന്നു. ദൃശ്യം എന്ന കഥയ്ക്കു പിന്നിൽ യഥാർത്ഥത്തിൽ വന്ന വിവാദങ്ങൾ എന്തായിരുന്നു? അതിന്റെ സത്യമെന്ത്? കുറ്റം ചെയ്യാൻ പ്രേരിപ്പിക്കുന്നതാണോ ദൃശ്യം? എഡിജിപി സെൻകുമാറിന്റെ പരാമർശം? വിവാദങ്ങളെക്കുറിച്ച് മറുനാടൻ മലയാളിയോട് ജിത്തു ജോസഫ് മനസ്സു തുറക്കുകയാണ്...\nദൃശ്യം എന്ന സിനിമ ചരിത്ര വിജയത്തിലേക്ക് എഴുതപ്പെട്ടു കഴിഞ്ഞു. വിജയത്തെക്കുറിച്ച് എന്താണ് പറയാനുള്ളത്?\nഒറ്റവാക്കിൽ പറഞ്ഞാൽ അപ്രതീക്ഷിതമായിരുന്നു. പടം ഹിറ്റാകുമെന്നറിയാമായിരുന്നു. പക്ഷെ, ഇതുപോലെ ഒരു റെസ്‌പോൺസ് ഞാനൊരിക്കലും പ്രതീക്ഷിച്ചിരുന്നില്ല. കേരളത്തിൽ മാത്രമല്ല, മറ്റുഭാഷകളിലെ ഓഡിയൻസും കൂടെ മികച്ച പ്രതികരണമാണ് ചിത്രത്തിന് നൽകിക്കൊണ്ടിരിക്കുന്നത്. തീർച്ചയായിട്ടും വലിയ സന്തോഷമുണ്ട്. അതിന്റെ സബ്‌ടൈറ്റിൽ വെർഷൻ പോലും നമ്മൾ പുറത്തിറക്കിയിരുന്നു. അതൊന്നും ഇല്ലാതെ തന്നെ മറ്റുഭാഷകളിൽ ഓഡിയൻസ് ഈ സിനിമയെ സ്വീകരിച്ചു എന്നുളളതിൽ വലിയ സന്തോഷം. നമ്മൾ പ്രതീക്ഷിക്കാത്ത ഒരു ലെവലിലേക്ക് ഈ സിനിമ പോയി. മലയാള സിനിമയിൽ ഒരു ചരിത്രമായി ദൃശ്യം മാറിയെന്നതാണ് സത്യം.\nചിത്രം തിയേറ്ററുകളിൽ എത്തിയപ്പോൾ മുതൽ നിരവധി വിവാദങ്ങളുംഉയർന്നുകേട്ടു. കഥയെക്കുറിച്ചായിരുന്നു അവയിൽ ആദ്യം വിവാദം വന്നത്?\nഅത് വളരെ സിംപിൾ ആണ്. സ്വാഭാവികമായും ഒരു നല്ല സിനിമ വരികയും അത് ആളുകൾ ശ്രദ്ധിക്കുകയും ചെയ്യുമ്പോൾ വിവാദങ്ങളും ഉണ്ടാകും. അധികം ഓടാത്ത, ആരും ശ്രദ്ധിക്കാത്ത ഒരു സിനിമയെ ചുറ്റിപ്പറ്റി വിവാദങ്ങളും ഉണ്ടാകില്ല. ഇത് ഞാൻ മുൻപും പറഞ്ഞിട്ടുള്ളതാണ്. എന്റെ 'മൈ ബോസ്' എന്ന ചിത്രം ഞാൻ മറ്റൊരു സിനിമയിൽ നിന്ന് തന്നെ ഇൻസ്പയേഡ് ആയി ചെയ്ത ഒരു സിനിമയായിരുന്നു. അത് ഞാൻ തുറന്നു സമ്മതിച്ചതുമാണ്. എന്നാൽ ദൃശ്യം അഞ്ചെട്ടു വർഷമായി മനസ്സിൽ ഇട്ട് രൂപാന്തരപ്പെടുത്തിയ സിനിമയാണ്.\nഎന്റെ ഒരു അസോസിയേറ്റ് ഡയറക്ടർക്ക് വേണ്ടി ഞാൻ മുൻപ് എഴുതിയ തിരക്കഥയാണിത്. അതയാൾ രണ്ടുകൊല്ലം കൊണ്ടുനടന്നിട്ടും സിനിമയാക്കാൻ കഴിഞ്ഞില്ല. പിന്നീട് എനിക്ക് സ്വീകരിക്കാൻ കഴിയാത്ത ചില മാറ്റങ്ങൾ ആ കഥയിൽ അയാൾ നിർദ്ദേശിച്ചു. അയാൾക്ക് ആ സ്‌ക്രിപ്റ്റിൽ വിശ്വാസമുണ്ടായിരുന്നില്ല. ഞാൻ പറഞ്ഞു, എനിക്ക് വിശ്വാസമുണ്ട് അത് ഞാൻ സിനിമയാക്കാം, എനിക്കു തന്നേക്കൂ എന്ന്. അങ്ങനെ ഞാനാസിനിമ ചെയ്യാൻ തീരുമാനിക്കുകയും അതുമായി മുന്നോട്ട് പോകുകയും ചെയ്തു. അങ്ങനെ എന്റെയൊരു സുഹൃത്ത് കൂടിയായ സുരേഷ് ബാലാജിക്ക് ഈ സ്‌ക്രിപ്റ്റിന്റെ ഇംഗ്ലീഷ് വെർഷൻ ഞാനയച്ചു കൊടുത്തു. അത് വായിച്ചതിനു ശേഷം, ഇതിനു സമാനമായ ഒരു കഥയുണ്ട് ഒരു നോവൽ ഉണ്ട് അത് സിനിമയാക്കിയതാണ് അതിനെക്കുറിച്ച് ബോംബേ ബേസ്ഡ് ടീമുമായി ഡിസ്‌കഷൻ നടത്താൻ അദ്ദേഹം തീരുമാനിച്ചിരുന്നതായി എന്നോട് പറഞ്ഞു. അതിനെക്കുറിച്ച് അനേ്വഷിക്കണമെന്ന് അദ്ദേഹത്തോട് ഞാൻ ആവശ്യപ്പെട്ടു.\nപിന്നീട് ആ സിനിമ കണ്ടിട്ട് എന്നെ വിളിച്ച് അദ്ദേഹം പറഞ്ഞതിങ്ങനെയാണ്. 'ടോട്ടൽ ഔട്ട് ലൈൻ നോക്കിയാൽ ഒരു മർഡർ കവർ അപ്പ് ആണ്. ഒത്തിരി ആളുകൾ ത്രികോണപ്രണയകഥകൾ സിനിമയാക്കിയിട്ടുണ്ട്. കഥ പറയുന്ന രീതിയിലും കഥയുടെ വിശദാംശങ്ങളിലുമാണ് വ്യത്യാസം വരുന്നത്. അത് പോലെയുള്ള സാമ്യം മാത്രമാണ് ഇതിലുള്ളത്‌ന' എന്നാണ്. അതിനു ശേഷം ചിത്രീകരണം തുടങ്ങുന്നതിന് ഒരാഴ്ച മുൻപ് മലയാളത്തിലെ ഒരു സിനിമ ചെയ്ത ഒരു സംവിധായകൻ (പേരു പറയുന്നില്ല) എന്നെ വിളിച്ചു പറഞ്ഞു, അദ്ദേഹം വർഷങ്ങൾക്കു മുൻപ് ഒരു സ്‌ക്രിപ്റ്റ് എഴുതി വച്ചിട്ടുണ്ട്, അതിൽ അദ്ദേഹത്തിന് കോപ്പീ റൈറ്റ് ഉള്ളതാണ്. ജിത്തു ചെയ്യാൻ പോകുന്ന സിനിമയുമായി ആ കഥയ്ക്ക് നല്ല സാമ്യമുണ്ടെന്ന്. അങ്ങനെ ഞങ്ങൾ രണ്ടു പേരും ഒരുപോലെ ടെൻഷനായി. അദ്ദേഹവും ഞാനുമായി ഇരുന്നു സംസാരിച്ചു. അദ്ദേഹത്തിന്റെയും ഒരു മർഡർ കവർ അപ്പ് ആണ്.\nകഥ വളരെ വ്യത്യാസമുണ്ട്. അന്ന് ഞാനൊരു സത്യം മനസ്സിലാക്കി ലോകത്തിൽ ഒരുപോലെ പലർക്കും ചിന്തിക്കാം. അതുകൊണ്ട് തന്നെ, പലരും സിനിമയിറങ്ങുമ്പോൾ അത് കൊറിയനിൽ നിന്നെടുത്തതാണ്, ജപ്പാനിൽ നിന്നെടുത്തതാണ്, ഫ്രഞ്ചിൽ നിന്നെടുത്തതാണ് എന്നൊക്കെ പറയുമ്പോൾ ഞാൻ വിലകൊടുക്കാറില്ല. കാരണം ഒരുപോലെ ചിന്തിക്കുന്ന പല ആളുകൾ ഉള്ളതു കൊണ്ടാകാം. പിന്നെ, എനിക്കിതൊന്നും ആരെയും ബോധിപ്പിക്കേണ്ട. എന്റെ മനസ്സാക്ഷിയെ മാത്രം ബോധിപ്പിച്ചാൽ മതി.\nതാങ്കളുടെ ഏതു ചിത്രങ്ങൾ തിയേറ്ററിൽ വരുമ്പോഴും അതിനെക്കുറിച്ച് തുടർച്ചയായി വിവാദങ്ങൾ വരുന്നുണ്ടല്ലോ? അതിനു പിന്നിൽ നിക്ഷിപ്തതാത്പര്യം ആർക്കെങ്കിലും ഉണ്ടെന്നു തോന്നുന്നുണ്ടോ?\nഞാനെനെ്റെ ആദ്യ സിനിമ ഡിറ്റക്ടീവ് ഉണ്ടാക്കാൻ തന്നെ കാരണം ഒരു ജെയിംസ് ബോണ്ട് സിനിമയാണ്. 'യു ലീവ് ഒൺലി ടൈ്വസ്' എന്ന സിനിമയിൽ വളരെ അപ്രസക്തമായ ഒരു ചെറിയ വിഷ്വൽ ഉണ്ട്. ഒരാൾ മുകളിൽ ഇരുന്ന് ഒരു നൂല് ഇടതു കൈയിൽ പിടിച്ച് വലതു കൈകൊണ്ട് പോയിസൺ അതിലേക്കൊഴുക്കി മുകളിലിരുന്ന് ഒരു കൊലപാതകം ചെയ്യുന്ന ഒരു സീനുണ്ട്. അത് മാത്രമേ ഞാൻ അതിൽനിന്നെടുത്തിട്ടുള്ളു. അതിനകത്ത് വളരെ വ്യത്യസ്തമായ ഒരു കഥയുണ്ടാക്കി സ്‌പൈസ് ആഡ് ചെയ്ത് ഞാനൊരു സിനിമയുണ്ടാക്കി. ആ സിനിമ അന്ന് ചെറുപ്പക്കാർ കുറച്ചു പേര് ശ്രദ്ധിച്ചു. പിന്നിതുപോലെ സോഷ്യൽ മീഡിയയൊന്നും അന്നത്ര സജീവമായിരുന്നില്ല. എങ്കിലും പടം നഷ്ടമായിരുന്നില്ല.\nഒരു പുതുമുഖ സംവിധായകൻ സുരേഷ് ഗോപിയെ വച്ച് ഒരു ഡിറ്റക്ടീവ് പടം ചെയ്യുന്നു. ഇടിപ്പടമായിരിക്കും എന്നു കരുതി കുടുംബപ്രേക്ഷകർ വന്നില്ല. അത് കഴിഞ്ഞ് മമ്മി ആന്റ് മി വന്നു. അതിനു ശേഷം മൈ ബോസ് ചെയ്തു. അപ്പോൾ അതൊരു ഇംഗ്ലീഷ് സിനിമയുടെ പകർപ്പാണെന്ന് പറഞ്ഞു. ഞാൻ പറഞ്ഞു അതെ, ഒരു സിനിമ എടുത്ത് അതേപടി ചെയ്തു വയ്ക്കുന്നതിനോട് എനിക്ക് താത്പര്യമില്ല. ഞാൻ പറയുന്ന ന്യായീകരണം ഇത്രയേ ഉള്ളു, നമ്മുടെ ഒരു പരിശ്രമം അതിലുണ്ടായിരിക്കണം. അത് നമ്മുടെ നാട്ടിലെ സാഹചര്യങ്ങൾക്കൊത്ത് മാറ്റി എഴുതി, റീ വർക്ക് ചെയ്ത് അതിനുവേണ്ടി ശരിക്കും എഫർട്ട് എടുത്ത് ചെയ്യണം.\nഅത് കഴിഞ്ഞ് മെമ്മറീസ് വന്നപ്പോൾ അതൊരു കൊറിയൻ സിനിമയുടെ പതിപ്പാണെന്നു പറഞ്ഞു. ആ സിനിമ ഓടില്ലെന്നു കരുതിയവർ പലരും, സിനിമ ഹിറ്റായപ്പോൾ ഞെട്ടി. ശരിക്കും ഞങ്ങളും ഞെട്ടി. ഫാമിലി അടക്കം വന്നിട്ടാ സിനിമ കണ്ടു. 60 ഉം 65 ഉം 70 ഉം വയസ്സുള്ള സ്ത്രീകളും ആ സിനിമയെക്കുറിച്ച് നല്ല അഭിപ്രായം പറഞ്ഞു. ഒരു 70 വയസ്സുള്ള ഒരു സ്ത്രീ ചോദിച്ചു, ഇങ്ങനെയും സിനിമയുണ്ടോ. ഇത്രയും നല്ല സിനിമ അവർ കണ്ടിട്ടില്ല എന്നു പറഞ്ഞു. അവർ പോലും സിനിമ എൻജോയ് ചെയ്തു എന്നുള്ളതാണ് ആ സിനിമയുടെ വിജയം എന്നു പറയുന്നത്.\nപിന്നെ ദൃശ്യത്തിന്റെ കാര്യമെടുത്താൽ വളരെ ചുരുക്കം ചില ആൾക്കാർക്ക് സിനിമയുടെ വിജയം പിടിക്കാതെ വന്നിട്ടുണ്ട്. അവരുടെ ആരുടെയും പേര് ഞാൻ പറയുന്നില്ല. വ്യക്തിപരമായി അധിക്ഷേപിക്കാൻ ഞാൻ ഒരുക്കമല്ല, അത് കൊണ്ടാണ്. അതിലൊരാൾ ഇന്റസ്ട്രിയിലെ ഒരു പ്രധാനപ്പെട്ട ആളാണ്. അയാൾ സിനിമയിലെ നമ്മുടെ സുഹൃത്തുക്കൾക്ക് എസ് എം എസ് അയക്കും. എസ് എം എസ് അയച്ചിട്ട് റിപ്ലേ ഒന്നും വന്നില്ലെങ്കിൽ അയാൾ വിളിക്കും എന്നിട്ടു പറയുംന' ആ സിനിമ കണ്ടില്ലേ...അത് മുഴുവൻ കോപ്പിയടിയാ... ഇപ്പോൾ കേസ് വരും..ന' എന്ന്. ഈ സിനിമയെ എങ്ങനെങ്കിലും തകർക്കണം എന്നു കരുതിയ ആളുകളുണ്ട്. പക്ഷെ അത് സാധാരണ ജനങ്ങൾ തള്ളിക്കളഞ്ഞു എന്നതാണ് ദൃശ്യത്തിന്റെ വിജയം.\nഅപ്പോൾ ഇന്റസ്ട്രിയിലെ പലരും ഇങ്ങനെ സിനിമയെ നശിപ്പിക്കാൻ ഗൂഢശ്രമങ്ങൾ നടത്തുന്നു എന്നാണോ?\nഞാൻ വിശ്വസിക്കുന്നത് സിനിമ എന്ന് പറയുന്ന ഇന്റസ്ട്രി നന്നാകുന്നത് എല്ലാ സിനിമകളും ഓടുമ്പോഴാണ്. ഞാൻ ദൃശ്യത്തിന്റെ ഷൂട്ടിങ്ങിലായിരുന്നപ്പോഴാണ് മങ്കിപെൻ എന്ന സിനിമ ഇറങ്ങുന്നത്. എന്റെ മോൾ എന്നെ വിളിച്ച് അത് നല്ല സിനിമയാണ്, കാണണം എന്നു പറഞ്ഞു. ഷി ഈസ് എ ഗുഡ് ക്രിറ്റിക്. നല്ല സിനിമയല്ലെങ്കിൽ അവൾ മുഖത്തുനോക്കി പറയും. ഞാനും പോയി കണ്ടു. ഞാനവരെ വിളിച്ചഭിനന്ദിച്ചു. എന്തു സഹായം വേണമെങ്കിലും ചെയ്തു തരാമെന്നു പറഞ്ഞു.\nകഴിഞ്ഞ ദിവസം ഞാൻ പോയി 1983 കണ്ടു, എനിക്കിഷ്ടമായി. ഞാൻ നിവിൻ പോളിയെ വിളിച്ചു, അതിന്റെ ഡയറക്ടറെയും പ്രൊഡ്യൂസറെയും വിളിച്ചു. ഞാൻ പറഞ്ഞു, ഞാനെനെ്തെങ്കിലും രീതിയിൽ നിങ്ങൾക്ക് വേണ്ടി എന്തെങ്കിലും ചെയ്താൽ അത് ഗുണകരമാകുമെന്ന് വിശ്വസിക്കുന്നുണ്ടെങ്കിൽ ഞാൻ കൂടെയുണ്ട്. ഞാനെനെ്തു സഹായവും ചെയ്യും, കാരണം നല്ല സിനിമകൾ ഓടേണ്ടത്, ഞാനെനെ്നു പറയുന്ന ഒരു സംവിധായകന് മാത്രമല്ല, മലയാള സിനിമാ ലോകത്തിന് മുഴുവൻ ആവശ്യമാണ്. അല്ലാതെ തന്റെ പടങ്ങളെ ഓടാവൂ, മറ്റുള്ളവരുടെ പടങ്ങൾ ഓടരുത് എന്നൊക്കെയുള്ള ആറ്റിറ്റിയൂഡ് മാറണം. അങ്ങനെ കാണുന്നവർ കുറവാണ്.\nഎഡിജിപി സെൻകുമാർ ഉൾപ്പെടെയുള്ളവർ ഈ സിനിമയെ വിമർശിച്ചുസംസാരിച്ചല്ലോ? പിന്നീട് നടന്ന പല സംഭവങ്ങളും ഇതുമായി താരതമ്യം ചെയ്യാനും അത് വഴിവച്ചില്ലേ?\nനമ്മുടെ ഇന്ത്യാ മഹാ രാജ്യത്ത് എല്ലാവർക്കും അവരുടെ അഭിപ്രായം പറയാൻ അവകാശമുണ്ട്. അത് മാത്രമാണ് അദ്ദേഹവും ചെയ്തത്. അദ്ദേഹം പറഞ്ഞത് അദ്ദേഹത്തിന്റെ അഭിപ്രായം മാത്രമാണ്. അദ്ദേഹം അത്തരമൊരു പരാമർശം നടത്തി എന്ന് ചാനലുകാർ എന്നെ വിളിച്ചു പറഞ്ഞപ്പോഴെ ഞാൻ തിരുത്തിയിരുന്നു, അത് വിമർശനമല്ല എന്ന്. പല ആളുകളും നല്ലതും മോശവുമായ അഭിപ്രായങ്ങൾ ഈ സിനിമയെക്കുറിച്ച് എന്നോട് നേരിട്ട് പറഞ്ഞിരുന്നു. ദൃശ്യം ഇഷ്ടപ്പെട്ടു എന്നു പറയുമ്പോഴും അതിനേക്കാൾ മെമ്മറീസ് ആണ് ഇഷ്ടമായത് എന്നു പറഞ്ഞവരുണ്ട്. മൈ ബോസ് ആണ് എന്റെ ഏറ്റവും നല്ല സിനിമ എന്നു പറയുന്നവരുണ്ട്. അതൊക്കെ അവരുടെ അഭിപ്രായം മാത്രമാണ്. പിന്നെ ഒരു സിനിമ കണ്ടിട്ട് അത് ജീവിതത്തിലേക്ക് പകർത്തുന്നവരാണ് എല്ലാവരും എന്നു ഞാൻ കരുതുന്നില്ല. നമ്മളുടെ കാഴ്ചപ്പാടാണ് സിനിമയിലെ നല്ലതും ചീത്തതും ആയ കാര്യങ്ങളെ വേർതിരിച്ചെടുക്കുന്നത്.\nരണ്ടു പെൺമക്കൾ ഉള്ള ഒരമ്മ സിനിമ കണ്ടിട്ട് എന്നെ വിളിച്ചു, എന്നിട്ടു പറഞ്ഞു, ഈ സിനിമയിൽ മൂന്നു മെസേജ് ഉണ്ട്. ഒന്ന് പെൺകുട്ടികൾ പുറത്തു പോകുമ്പോഴൊക്കെ വളരെ സൂക്ഷിക്കണം. രണ്ട് ഏതു പ്രശ്‌നങ്ങൾ വന്നാലും അത് മാതാപിതാക്കളുമായി കമ്മ്യൂണിക്കേറ്റ് ചെയ്യണം. മൂന്നാമത്തെ മെസേജ് കേട്ട് ഞാൻ ചിരിച്ചു, ആൺമക്കളുള്ളവർ അവരെ നന്നായി വളർത്തണം, അല്ലെങ്കിൽ നാട്ടുകാർ പെരുമാറും..!\nകഴിഞ്ഞ ദിവസം എന്റെ ഒരു സുഹൃത്ത് പറഞ്ഞു, അതിലെ ഒരു സീനിൽ സ്വന്തം മകന്റെ ഡെഡ്‌ബോഡി തിരയുന്ന സമയം ആശാ ശരത് അവതരിപ്പിക്കുന്ന ഡി ജി പി യുടെ കഥാപാത്രം ഇരുന്നു കരയുന്ന സീനുണ്ട്, അവന്റെ മുന്നിലത്തെ സീറ്റിലിരുന്ന് ഒരു സ്ത്രീ പറയുന്നുവെന്ന് മക്കളെയൊക്കെ വളർത്തുമ്പോൾ ആലോചിക്കണം ഇനി ഇരുന്ന് കരഞ്ഞിട്ടെന്താ കാര്യമെന്ന്.\nഅപ്പോൾ ഞാൻ പറയുന്നത് അതൊരു റിയാക്ഷൻ ആണ്. ആൺ മക്കൾ ഉള്ള ഒരച്ഛനും അമ്മയും വിചാരിക്കും, നാളെ നമ്മുടെ മക്കളെ നന്നായി വളർത്തിയില്ലെങ്കിൽ നമുക്കും ഈ ഗതി വരാം. അത് ആ സിനിമയിലുള്ള ഒരു നല്ല മെസേജ് ആയിട്ടും എടുക്കാം. മുൻപും മലയാള സിനിമയിൽ നിരവധി കൊലപാതകങ്ങൾ പ്രമേയമായി വന്നിട്ടുണ്ട്. ആളുകൾ സിനിമ കണ്ടിട്ടാണ് കുറ്റകൃത്യങ്ങൾ ചെയ്യുന്നതെന്ന വാദം ശരിയല്ല. പിന്നെ നമ്മുടെ നാട്ടിൽ അമ്മയെ തല്ലിയാലും രണ്ടു പക്ഷം എന്നാണല്ലോ? വിമർശനവും ഞാൻ സ്വാഗതം ചെയ്യുന്നു. നമുക്ക് കേൾക്കുമ്പോൾ തന്നെ അറിയാം, കുറ്റം പറയാനായി പറയുന്നതാണോ അതോ ജെനുവിൻ ആയിട്ടുള്ളതാണോ എന്ന്. പിന്നെ സിനിമയെ നശിപ്പിക്കാൻ തക്കം നോക്കി ഇരിക്കുന്നവരാണ് അതിനെ വളച്ചൊടിച്ച് വിവാദമാക്കുന്നത്.\nമലയാളികൾക്കാണോ അത്തരത്തിലുള്ള കാഴ്ചപ്പാട് കൂടുതൽ!?\nഎനിക്കു തോന്നുന്നത് അതെ എന്നാണ്. അവരാണ് സിനിമയെ കൂടുതൽ ഡീറ്റെയിൽഡ് ആയിട്ട് കാണുന്നത് എന്ന് തോന്നുന്നു. ചിലർ പറയുന്നത് കേൾക്കാറുണ്ട്, അതിന്റെ എഡിറ്റിങ് ശരിയായില്ല, ക്യാമറ ശരിയായില്ല എന്നൊക്കെ. പക്ഷെ ഞാൻ സിനിമയെ അതിന്റെ പൂർണ്ണതയിലാണ് കാണുന്നത്. ഇപ്പോൾ ഉദാഹരണത്തിന് മങ്കി പെൻ, അത് പുതിയ ഒരു കൂട്ടം ചെറുപ്പക്കാരുടെ ശ്രമമാണ്. അതിനകത്ത് ഊർന്നിറങ്ങി നോക്കിയാൽ ചിലപ്പോൾ സാങ്കേതികമായി ചെറിയ കുഴപ്പങ്ങളൊക്കെ കണ്ടു പിടിക്കാൻ കഴിയുമായിരിക്കാം. നമ്മൾ എന്തിനാണ് അങ്ങനെ നോക്കുന്നത്? അങ്ങനെയൊരു കുറ്റമറ്റ സിനിമ ആരും ഇവിടെ ഉണ്ടാക്കുന്നില്ല. ആ സിനിമ നമ്മുടെ വികാരങ്ങളെ തൊടുന്നുണ്ടോ എന്നു നോക്കിയാൽ മതി.\n'ദേഹാന്തരം' ടെലിവിഷൻ അവാർഡുകൾ വാരിക്കൂട്ടിയപ്പോൾ ലക്ഷ്യം വെച്ചത് ബിഗ് സ്‌ക്രീൻ; 'ലെയ്ക്ക' പ്ലാൻ ചെയ്തപ്പോൾ തീരുമാനിച്ചത് 'ഉപ്പും മുളകി'ലെ ബാലു-നിഷ കൊമ്പിനേഷനും; നാസറിനെ അഭിനേതാവായി കിട്ടിയപ്പോൾ അത് നേട്ടവുമായി; അണിയറയിൽ ഒരുങ്ങുന്നത് ഹാസ്യത്തിന്റെ മേമ്പൊടി ചേർത്തുള്ള കുടുംബ ചിത്രം; മറുനാടന് മുന്നിൽ മനസ് തുറന്ന് ലെയ്ക്ക സംവിധായകൻ അഷാദ് ശിവരാമൻ\nഎനിക്ക് ഇതൊക്കെ ശീലം; 22-24 വയസ്സിൽ പെൺമക്കളെ കല്യാണം കഴിപ്പിച്ചുവിടുകയാണ് നമ്മുടെ നാട്ടുനടപ്പ്; അതു കഴിഞ്ഞാൽപ്പിന്നെ വീട്ടുകാരുടെ ഉള്ളിൽ തീയാണ്; അതുകൊണ്ട് ആ പെൺകുട്ടിയെ അവരുടെ പാട്ടിന് വിട്ടേയ്ക്കു; നല്ല അഭിപ്രായം പറഞ്ഞതിന് അവരെ ശിക്ഷിക്കണോ? ഗോസിപ്പിൽ ഒരു ശതമാനം പോലും വാസ്തവമില്ല; അഞ്ചുവർഷമെങ്കിലും കഴിഞ്ഞ് വിവാഹം മതിയെന്നാണ് ഇപ്പോഴത്തെ തീരുമാനം; 'സ്വാസികയുമായുള്ള പ്രണയത്തിൽ' മറുനാടനോട് ഉണ്ണി മുകുന്ദൻ മനസ്സ് തുറക്കുമ്പോൾ


BJP MLAs are in touch with me, they say they find no future in the party: Kamal Nath | മധ്യപ്രദേശില് നാല് ബിജെപി എംഎല്‍എമാര് കോണ്‍ഗ്രസിലേക്ക്? വെളിപ്പെടുത്തി മുഖ്യമന്ത്രി കമല്‍നാഥ്! - Malayalam Oneindia\nPublished: January 22 2019, 17:09 [IST]\nകര്‍ണാടകയില് കപ്പിനും ചുണ്ടിനും ഇടയില് നഷ്ടമായ അധികാരം പിടിച്ചെടുക്കാനുള്ള അവസാനഘട്ട ശ്രമത്തിലും പരാജയപ്പെട്ടിരിക്കുകയാണ് ബിജെപി. ലോക്സഭാ തിരഞ്ഞെടുപ്പിന് മാസങ്ങള് മാത്രം ശേഷിക്കേ കര്‍ണാടകത്തില് അധികാരം പിടിച്ചില്ലേങ്കില് സാഹചര്യം അനുകൂലമായിക്കില്ലെന്ന ചിന്തയാണ് രണ്ടാം ഓപ്പറേഷന് താമര പുറത്തെടുക്കാന് ബിജെപിയെ പ്രേരിപ്പിച്ചത്. സമാന സാഹചര്യമാണ് മധ്യപ്രദേശിലും ബിജെപി നേരിടുന്നത്. 15 വര്‍ഷം ഭരിച്ച ഹിന്ദി ഹൃദയ ഭൂമി കൈവിട്ടത് ചില്ലറയൊന്നുമല്ല ബിജെപിയെ അസ്വസ്ഥതപെടുത്തുന്നത്.\nഅതുകൊണ്ട് തന്നെ മധ്യപ്രദേശിലും അധികാരം പിടിക്കാനുള്ള കുറുക്കുവഴികള് ബിജെപി തേടുന്നുണ്ടെന്നാണ് വിവരം. പണവും പദവിയും വാഗ്ദാനം ചെയ്ത് അധികാരം പിടിച്ചെടുക്കാനാണ് ബിജെപി ഇവിടേയും ശ്രമിക്കുന്നത്. എന്നാല് ബിജെപിക്ക് മറുപണിയുമായി രംഗത്തെത്തിയിരിക്കുകയാണ് കോണ്‍ഗ്രസ്. അഞ്ച് എംഎല്‍എമാരെ ചൂണ്ടാന് ബിജെപി ശ്രമിച്ചപ്പോള് ബിജെപിയുടെ നാല് എംഎല്‍എമാര് കോണ്‍ഗ്രസുമായി സഹകരിക്കാന് തയ്യാറാണെന്ന് വ്യക്തമാക്കിയതായി വെളിപ്പെടുത്തിരിക്കുകയാണ് മുഖ്യമന്ത്രി കമല്‍നാഥ്.\n15 വര്‍ഷം ബിജെപി ഭരിച്ച ഹിന്ദി ഹൃദയഭൂമിയിലെ ഭരണം അപ്രതീക്ഷിതമായാണ് കോണ്‍ഗ്രസിന്‍റെ കൈകളില് എത്തിയത്. തിരഞ്ഞെടുപ്പിന് മുന്‍പ് വന്ന എല്ലാ സര്‍വ്വേകളിലും ബിജെപിക്ക് വ്യക്തമായ ആധിപത്യമായിരുന്നു കല്‍പ്പിച്ചത്. എന്നാല് ഫലം വന്നപ്പോള് ബിജെപിയെ പിന്തള്ളി 114 സീറ്റുമായി കോണ്‍ഗ്രസ് അധികാരത്തില് ഏറി.\nഎന്നാല് ഹിന്ദി ഹൃദയ ഭൂമി കൈവിട്ടത് ചില്ലറയൊന്നുമല്ല ബിജെപിയെ അസ്വസ്ഥതപ്പെടുത്തുന്നത്. ഇതോടെ കുതിരക്കച്ചവടത്തിലൂടെ അധികാരം പിടിക്കാനുള്ള ചില ശ്രമങ്ങള് മധ്യപ്രദേശില് ബിജെപി തുടങ്ങി. എന്നാല് ശ്രമങ്ങള് പരാജയപ്പെട്ടതോടെ ആ നീക്കം അവസാനിപ്പിച്ചു.\nഎന്നാലിപ്പോള് ബിജെപിക്ക് ഡബിള് ഷോക്ക് നല്‍കുന്ന വെളിപ്പെടുത്തലാണ് മുഖ്യമന്ത്രി കമല്‍നാഥ് നടത്തിയിരിക്കുന്നത്. നാല് ബിജെപി എംഎല്‍എമാര് കോണ്‍ഗ്രസുമായി സഹകരിക്കാന് തയ്യാറാണെന്നാണ് കമല്‍നാഥ് വെളിപ്പെടുത്തല്.\nഇഞ്ചോടിഞ്ച് പോരാട്ടമായിരുന്നു മധ്യപ്രദേശില് നടന്നത്. 230 അംഗ നിയമസഭില് 114 സീറ്റുകളാണ് കോണ്‍ഗ്രസ് നേടിയത്. ബിജെപിക്ക് ലഭിച്ചത് 109 സീറ്റുകളായിരുന്നു. ഏറ്റവും വലിയ ഒറ്റകക്ഷി ആയിട്ടും സര്‍ക്കാര് രൂപീകരിക്കാന് കോണ്‍ഗ്രസിന് കഴിഞ്ഞില്ല.\nഇതോടെ എസ്പിയുടെ ഒരു അംഗവും, ബിഎസ്പിയുടെ രണ്ട് എംഎല്‍എമാരും മൂന്ന് സ്വതന്ത്ര എംഎല്‍എമാരേയും കൂടെ കൂട്ടിയാണ് കോണ്‍ഗ്രസ് അധികാരത്തില് ഏറിയത്.\nഎന്നാല് വെറും അഞ്ച് എംഎല്‍എമാരുടെ ഭൂരിപക്ഷത്തില് നില്‍ക്കുന്ന സര്‍ക്കാരിനെ വീഴ്ത്താന് ബിജെപി ഇതിനിടയില് ചില ശ്രമങ്ങള് തുടങ്ങി.\nകോണ്‍ഗ്രസ് എംഎല്‍എമാരെ ചൂണ്ടി ബിജെപിയില് എത്തിച്ച് അധികാരത്തില് ഏറാനായിരുന്നു ബിജെപിയുടെ പദ്ധതി.എന്നാല് ബിജെപിയുടെ നീക്കങ്ങള് വേണ്ട വിധത്തില് വിജയിച്ചില്ല. ഇതിനിടെ കോണ്‍ഗ്രസ് മറുപണി തുടങ്ങി.\nബിജെപിയുടെ നാല് എംഎല്‍എമാര്\nബിജെപിയില് അസ്വസ്ഥരായ എംഎല്‍എമാരെ കോണ്‍ഗ്രസിലേക്ക് എത്തിക്കാനുള്ള ശ്രമങ്ങളാണ് കോണ്‍ഗ്രസ് നടത്തിയതെന്നാണ് റിപ്പോര്‍ട്ട്.അതിപ്പോള് ഏറെ കുറെ വിജയം കണ്ടെന്ന സൂചനയാണ് മുഖ്യമന്ത്രി കമല്‍നാഥ് വെളിപ്പെടുത്തിയിരിക്കുന്നത്.\nബിജെപിയില് അതൃപ്തരായ നാല് എംഎല്‍എമാര് ഉടന് കോണ്‍ഗ്രസ് കാമ്പില് എത്തുമെന്നാണ് കമല്‍നാഥ് വെളിപ്പെടുത്തിയത്. എംഎല്‍എമാര് കമല്‍നാഥുമായി നിരന്തരം ബന്ധപ്പടുന്നുണ്ടെന്നും അദ്ദേഹം വ്യക്തമാക്കി.\nബന്ധപ്പെട്ടത് നാല് പേര്\nനാല് പേര് തന്നെ ബന്ധപ്പെട്ടിട്ടുണ്ട്. ബിജെപിയിലുഉള്ള വിശ്വാസം നഷ്ടപ്പെട്ടെന്നും കോണ്‍ഗ്രസില് ചേരാന് താത്പര്യമുണ്ടെന്നുമാണ് നാല് പേരും അറിയിച്ചതെന്നും കമല്‍നാഥ് പറഞ്ഞു.\nഅഞ്ച് പേരെ സമീപിച്ചു\nഅതേസമയം ബിജെപി ഇപ്പോഴും കോണ്‍ഗ്രസ് എംഎല്‍മാരെ ചാക്കിടാനുള്ള ശ്രമങ്ങള് നടത്തുന്നുണ്ടെന്നും കമല്‍നാഥ് ആരോപിച്ചു. അഞ്ച് കോണ്‍ഗ്രസ് എംഎല്‍എമാരെ ബിജെപി സമീപിച്ചിരുന്നു. അവര് തന്നോട് ഇക്കാര്യം വെളിപ്പെടുത്തിയിട്ടുണ്ടെന്നും കമല്‍നാഥ് വ്യക്തമാക്കി.\nkamalnath madhyapradesh bjp കമല്‍നാഥ് മധ്യപ്രദേശ് ബിജെപി\nBJP MLAs are in touch with me, they say they find no future in the party: Kamal Nath


കൂട്ടുകെട്ടില്ലെന്ന് വ്യക്തമാക്കി അസം ഗണ പരിഷത്ത്; തെരഞ്ഞെടുപ്പ് ബി.ജെ.പിക്ക് കഠിനമാകാൻ സാധ്യത\nസഖ്യം ഉപേക്ഷിച്ചതോടെ അതുല് ബോറ ഉള്‍പ്പെടെ മൂന്ന് എ.ജി.പി മന്ത്രിമാര് അസം മന്ത്രിസഭയില് നിന്ന് രാജിവെക്കും. ഇതോടെ കഴിഞ്ഞ നാല് വര്‍ഷത്തിനിടെ എ.ന്.ഡി.എ സഖ്യം ഉപേക്ഷിച്ച പാര്‍ട്ടികളുടെ എണ്ണം 13 ആയി.\n08 Jan, 2019 at 01:09 PM\nബി.ജെ.പിയുമായി കൂട്ടുകൂടില്ലെന്ന് അസം ഗണ പരിഷത്ത് വ്യക്തമാക്കിയതോടെ ലോക്സഭാ തെരഞ്ഞെടുപ്പ് ബി.ജെ.പിക്ക് കഠിനമാകാൻ സാധ്യത. എ.ജി.പിയെ കൂട്ടിയാണ് അസ്സമിലെ കോണ്‍ഗ്രസ് സര്‍ക്കാരിനെ ബിജെപി വീഴ്ത്തിയത്. അസ്സം നിയമസഭയില് 14 സീറ്റുകള് എ.ജി.പിക്കുണ്ട്.\nബില്ലുമായി മോദി സര്‍ക്കാര് മുന്നോട്ടുപോയതോടെയാണ് എ.ജി.പി കടുത്ത തീരുമാനത്തിലെത്തിയത്. ബില്ലിനെ എതിര്‍ക്കാന് പരമാവധി ശ്രമിച്ചെങ്കിലും ബി.ജെ.പി ജനവികാരം മാനിക്കാതെ മുന്നോട്ടുപോയെന്ന് എജി.പി പ്രസിഡന്റും അസം കൃഷി മന്ത്രിയുമായ അതുല് ബോറ പറഞ്ഞു. സംസ്ഥാനത്തും ഡല്‍ഹിയിലും ഇതിനെതിരെ എ.ജി.പി പ്രതിഷേധിക്കുകയും ചെയ്തു.\nലോക്സഭാ തെരഞ്ഞെടുപ്പില് എ.ജി.പി ബന്ധം വിട്ടത് ബി.ജെ.പിക്ക് തലവേദനയാകും. അതേസമയം സംസ്ഥാന ഭരണത്തില് ബി.ജെ.പിക്ക് ഭീഷണിയാകില്ല. 126 അംഗ നിയമസഭയില് നിലവില് ബി.ജെ.പിക്ക് 61 സീറ്റാണ് ഉള്ളത്. എ.ജി.പി പോയാലും 12 എം.എല്.എമാരുള്ള ബോഡോ പീപ്പിള്‍സ് ഫ്രണ്ടിന്റെ പിന്തുണ സര്‍ക്കാരിനുണ്ട്. 14 എം.എല്.എമാരാണ് എ.ജി.പിക്ക് ഉള്ളത്. സഖ്യം ഉപേക്ഷിച്ചതോടെ അതുല് ബോറ ഉള്‍പ്പെടെ മൂന്ന് എ.ജി.പി മന്ത്രിമാര് അസം മന്ത്രിസഭയില് നിന്ന് രാജിവെക്കും. ഇതോടെ കഴിഞ്ഞ നാല് വര്‍ഷത്തിനിടെ എ.ന്.ഡി.എ സഖ്യം ഉപേക്ഷിച്ച പാര്‍ട്ടികളുടെ എണ്ണം 13 ആയി.\nGeneral Election 2019Atul BoraAsom Gana Parishad


പൊതു ഗതാഗതത്തിന് വിലക്കു തുടരും; കേന്ദ്ര മാര്‍ഗ നിര്‍ദേശമിറങ്ങി\n|15 April 2020 6:50 AM GMT\nലോക്ഡൗണ് കാലത്ത് തുടരേണ്ട മാര്‍ഗനിര്‍ദേശങ്ങളില് നേരിയ ഇളവുകള് മാത്രം ഉള്‍പ്പെടുത്തി കേന്ദ്ര ആഭ്യന്തര മന്ത്രാലയത്തിന്റെ പുതിയ വിജ്ഞാപനമിറങ്ങി. കാര്‍ഷികവൃത്തിക്ക് തടസ്സമുണ്ടാവില്ല.അവശ്യ സാധന വില്‍പ്പന ശാലകളും ചന്തകളും തുറക്കാന് അനുമതിയുണ്ട്. പക്ഷേ, ബാറുകളും ഷോപ്പിങ് മാളുകളും തുറക്കില്ല. ലോക്ഡൗണ് നീട്ടിയതുമായി ബന്ധപ്പെട്ട് സംസ്ഥാന സര്‍ക്കാരുകള് ഇളവുകള് നല്‍കരുതെന്നു നിര്‍ദേശത്തില് പറയുന്നു.\nഐടി സ്ഥാപനങ്ങള്‍ക്ക് 50% ജീവനക്കാരുമായി തുറക്കാം. തേയില, റബര്, കാപ്പിത്തോട്ടങ്ങള്, കശുവണ്ടി സംസ്‌കരണ കേന്ദ്രങ്ങള് എന്നിവയ്ക്കും 50% ജീവനക്കാരെ വച്ച് പ്രവര്‍ത്തിക്കാം. സാമൂഹിക അകലം പാലിച്ച് തൊഴിലുറപ്പ് പദ്ധതികള് നടത്താം. തൊഴിലുറപ്പ് പദ്ധതി പ്രകാരം ഗ്രാമീണ റോഡ്, ജലസേചന, കെട്ടിട നിര്‍മാണങ്ങള് അനുവദിക്കാം. നഗരങ്ങള്‍ക്കു പുറത്തുള്ള തൊഴില് ശാലകള്‍ക്ക് കര്‍ശന നിയന്ത്രണങ്ങളോടെ പ്രവര്‍ത്തനാനുമതി നല്‍കും.\nമെയ്3വരെ പൊതു ഗതാഗത സംവിധാനങ്ങള് പ്രവര്‍ത്തിക്കുന്നതിനുള്ള വിലക്കു തുടരും. പൊതു ഇടങ്ങളിലെ പ്രവര്‍ത്തനങ്ങള്‍ക്കും പൂര്‍ണമായ വിലക്കുണ്ട്. പൊതു ഇടങ്ങളില് മാസ്‌ക് ധരിക്കേണ്ടത് നിര്‍ബന്ധമാക്കി. അന്തര് സംസ്ഥാന, ജില്ലാ മെട്രോ, ബസ് സര്‍വീസുകള് അനുവദിക്കില്ലെന്ന് വിജ്ഞാപനത്തില് പറയുന്നു.പൊതുസ്ഥലങ്ങളില് തുപ്പുന്നതു ശിക്ഷാര്‍ഹമായ കുറ്റമാണ്. വിനോദ സഞ്ചാരികള് താമസിക്കുന്ന സ്ഥലങ്ങളിലെ ഹോട്ടലുകളും ഹോംസ്റ്റേകളും തുറക്കാന് അനുമതി നല്‍കി. പോസ്റ്റോഫീസുകള് തുറക്കും.കൊറിയര് എജന്‍സികള്‍ക്കും പ്രവര്‍ത്തിക്കാം.\n2005ലെ ഡിസാസ്റ്റര് മാനേജ്മെന്റ് ആക്ട് പ്രകാരം നിര്‍ദേശിച്ചിരിക്കുന്ന മാര്‍ഗനിര്‍ദേശങ്ങള് പാലിക്കണമെന്നും ലോക്ഡൗണ് നീട്ടിയ സാഹചര്യത്തില് സംസ്ഥാന സര്‍ക്കാരുകള് ഇളവുകള് നല്‍കരുതെന്നും എല്ലാം സംസ്ഥാനങ്ങള്‍ക്കും കേന്ദ്രഭരണ പ്രദേശങ്ങള്‍ക്കും നിര്‍ദേശമുണ്ട്.കേരളത്തിലടക്കം പരിമിതമായി പൊതു ഗതാഗതം പുനരാരംഭിക്കാന് അനുവദിക്കുന്നതുള്‍പ്പെടെ പുതിയ നിര്‍ദ്ദേശങ്ങള് നല്‍കാന് സംസ്ഥാന സര്‍ക്കാരുകള് നടത്തിവന്ന തയ്യാറെടുപ്പ് ഇതോടെ അനിശ്ചിതത്വത്തിലായി.\nഏപ്രില് 20നു ശേഷം മെഡിക്കല് ലാബുകള് തുറക്കാമെന്ന് വിജ്ഞാപനത്തില് പറയുന്നു. വിദ്യാഭ്യാസ സ്ഥാപനങ്ങള്, കോച്ചിങ് സെന്ററുകള് എന്നിവ തുറക്കരുത്. തിയേറ്റര്, ബാര്, ഷോപ്പിങ് മാളുകള്, പാര്‍ക്കുകള് എന്നിവയും അടഞ്ഞുകിടക്കും.കാര്‍ഷിക യന്ത്രങ്ങളും, സ്പെയര് പാര്‍ട്സുകളും വില്‍ക്കാം.ഇലക്ട്രിക്, പ്ലംബിങ്, മരപ്പണികള് അനുവദിക്കും ആരാധാനാലയങ്ങള് തുറക്കരുത്. 20 പേര്‍ക്കു മാത്രമേ മൃത സംസ്‌കാര ചടങ്ങുകളില് പങ്കെടുക്കാനാകൂ. കേന്ദ്ര സര്‍ക്കാര് ഓഫിസുകളില് 33% ജീവനക്കാരെ അനുവദിക്കും.\nകോഴി, മത്സ്യ, ക്ഷീര കര്‍ഷകര്‍ക്കും ജീവനക്കാര്‍ക്കും യാത്രാനുമതിയുണ്ട്. ആംബുലന്‍സുകള്, കൊയ്ത്ത്, മെതിയന്ത്രങ്ങളുടെ സംസ്ഥാനന്തര യാത്ര അനുവദിക്കും. ഗോശാലകളും മറ്റു മൃഗസംരക്ഷണ കേന്ദ്രങ്ങളും തുറക്കാം. അംഗന്‍വാടികള് തുറക്കരുത്. ആഴ്ചയിലൊരിക്കല് കുട്ടികള്‍ക്ക് വീട്ടില് ഭക്ഷണമെത്തിച്ച് നല്‍കണം.\nCentral government rules covid19 Lockdown New guidelines for Lockdown